
О ИЗДАТЕЛСКА КЪЩА „ПЛЕЯДА" - София, 1998 г. 


ПРЕДГОВОР ОТ АВТОРА 


Ами, добре дошли! Всички, които са се докоснали поне за миг до 
истинските ми чувства към този град, вероятно винаги са знаели -- също като 
мен -- че ще се върна в Белегаст. И понеже, каквото и да се говори, виното 
няма чак такова голямо значение за мен, реших този път да не киснем по 
кръчмите. Откога не сте били на цирк? Какво се случи междувременно 
„Бьорк издаде два нови албума, с които лягах и ставах по време на 
„Приказки от Храма на чудесата”. Издадените ми книги станаха повече от 
томовете в събраните съчинения на Иван Вазов, което стана повод за един 
приятел да ме обяви за „новия патриарх на българската литература” (след 
като го почерпих, де). Изгубих чувството си за хумор и пак си го върнах. А 
освен това, прочетох мотото на един от първите Интернет-клубове на Роджър 
Зелазни: 


РЕАЛНОСТТА Е ЗА ОНЕЗИ, 
КОИТО НЕ МОГАТ 
ДА СЕ СПРАВЯТ С ФАНТАЗИЯТА. 


Посвещавам книгата си на неизвестния автор на тази мисъл. 

И на Ида -- красивото непознато момиче в библиотеката, гласът с 
особен тембър в слушалката, поетесата в дантелени разни парчета, самата тя 
на петък, 13. Не вярвах, че е възможно. 


АНЕВНИК НА ПРИКЛЮЧЕНИЕТО 


Месечен наем: 
Разположение: 
Обстановка: 
Популярност: 
Брой места: 
Цена на билета: 
Посещаемост: 


ПРОГРАМА 


Актьор: “ 
Номер: 
Седмични разходи: 


Месечна заплата: 


-> 


СЪСТЕЗАНИЕ 


Животински цирк „ Храм на чудесата 


ЧАСТ ПЪРВА: КАТО НА ЦИРК 


УВОД 

В мемоарите си, радващи се на огромен успех навсякъде в 
цивилизования свят, великият пътешественик от Южните острови Плавк 
Неустрашими разказва за пътешествието си на север, безспорния подвиг на 
изпълнения му с приключения живот. След като отминал Долмените на 
безкрайността, твърди Плавк, той и храбрите му спътници не видели човешко 
поселище в течение на цели два безкрайни месеца. Стъпките им ги водели все 
по-навътре в хладната тундра (в по-нормалните ширини лятото било в разгара 
си) и понякога пресичали странните, тревожни следи на изгубени кервани от 
двукраки снежни камили. Спътниците на Плавк един по един отпадали от 
надпреварата със суровото време и когато той най-сетне достигнал земите, от 
които никой не се завръща, с него бил единствено верният му слуга и приятел 
Трул, прочутият войник от войната за Диамантения град преди повече от две 
десетилетия. 

Нещо се случило с мъничкото, бледо слънце, и то висяло постоянно в 
небето, като по залез едва докосвало хоризонта и отново запълзявало нагоре. 
Самото небе пък почервеняло и понякога, по здрач, в него танцували 
призрачни светлини, от които на другата сутрин Плавк и Трул ги болели 
очите. За две седмици неуморен ход все на север те не видели звездите нито 
веднъж и преминали през едно-единствено селце, в което не посмели да 
влязат. 

Някъде към този момент от мемоарите на Плавк Неустрашими повечето 
от цивилизованите му читатели вдигат недоумяващ поглед от книгата и на 
глас си задават въпроса „Накъде, майка му стара, е тръгнал тоя)”. Сетне 
въздъхват, обръщат страницата и се облещват в единствената дума, която 
пише на следващата страница -- с големи, старателно украсени букви, дума, 
от която те побиват тръпки, името на нещо, което никога не е съществувало и 
все пак е по-реално от сняг в сребърна каничка: 


БЕЛЕГАСТ 


В спомените си, на които са имали съмнителната чест да се порадват 
едва неколцина от старите му приятели (и без това твърде изкуфели и глухи, 
за да разберат каквото и да било), Йорек от Рибарската улица, мир на праха 
му, често се връщал към историята на едно особено горещо лято преди повече 
години, отколкото можеш да изброиш на тръбните шипове на златен гущер. 
Седял си значи Йорек под навеса на сергията си за риба и октоподи, ама в 


най-голямата жега, и мързеливо се борел с дилемата дали да обърне една 
леденостудена тъмна бира или просто да си отиде в къщи и да поспи до 
вечерта, когато изведнъж забелязал двама непознати точно под Арката на 
зяпльовците в горния край на улицата, които гледали ширналия се в краката 
им Белегаст с пребледнели лица, треперещи устни и сълзи в очите. Не стига 
това, ами тези двамата били облечени в дебели кожи, сякаш не било по 
средата на лятото, и носели на гърбовете си огромни полупразни раници с 
привързани към тях снегоходки. Имали големи носове, тъмни очи и коси и 
криви зъби, а когато Йорек им подвикнал без особен ентусиазъм „Прясна 
рибаааа, октоподииии” на чист уличен белегастки, направо им изкарал акъла. 

Тук някой от слушателите на стария Йорек винаги се пробуждал от 
леката си дрямка, примлясквал и питал: „Кое?”, при което Йорек с 
отвращение започвал историята отначало и този път уточнявал за кое лято 
става дума: онова, в което Храмът на Чудесата за пръв път вдигнал купола си 
в Белегаст. 

Играта започва на епизод 1. 


<1- 
Червенокосият съдържател на „1001 кули” приветливо ти се ухилва, когато 
влизаш в препълненото помещение: 
- Приятелю! Колко години станаха? 
Бутваш вратата зад гърба си и се отправяш към тезгяха: 
- Много смешно. Доколкото си спомням, излязох оттук едва преди няколко 
часа. 
- И какво прави през тях? -- полюбопитства легендарният кръчмар. 
- Мислих - отвръщаш лаконично, като се настаняваш на любимото си място. - 
Спах. Изтрезнях и огладнях. 
- Марк! -- подвиква кръчмарят към задната стаичка. - Остави Амбра на 
мира и забъркай един омлет! 
След един студен чай и внушителната порция бъркани яйца се облягаш назад 
с доволна въздишка. Собственикът на „1001 кули”, който се е заприказвал с 
някакви постоянни клиенти, отново се доближава към теб и се обляга на 
тезгяха с вечния си парцал в ръка: 
- И тъй? Снощи се кълнеше, че ще отваряш собствен цирк. Размисли ли вече? 
Поклащаш глава: 
- И още как. Този път ще го направя наистина. 


Кръчмарят повдига вежди, но не казва нищо. И сам си го знаеш: провалил си 
се в поне дузина смели начинания, откакто дойде да живееш в Белегаст от 
малкото си родно градче в тундрата. 

- Този път няма да стане като с фермата за маслодайни гущери -- заявяваш 
решително. -- Нито пък като със спекулата с луда трева. 

- Нито дори като с женитбата за дъщерята на кмета? 

- Никога не съм искал да се женя за дъщерята на кмета --> отвръщаш 
възмутено. 

- А трябваше --- заявява философски кръчмарят. -- Вярно, че прилича на кит, 
но пък... 

- Исках да ми дадеш съвет, а не да ми се подиграваш - - прекъсваш го. 

- Извинявай - - той с мъка угася присмехулните пламъчета в очите си. - Какъв 
съвет точно искаш? 

- Ами, как точно да стане тая работа с цирка -- свиваш рамене. -- Имам 
някои идеи, но изобщо не знам как да започна. 

Кръчмарят се замисля и сетне с няколко думи ти нахвърля идеите си: 

Можеш да се възползваш от собствения му опит и познания за Белегаст, 
които далеч не са малки -- на 46. Да получиш препоръка от него, за да 
говориш със стария му приятел, контрабандиста Телмар -- на 28. Или да 
почакаш в „1001 кули”, надявайки се да се завърти някой от известните 
белегастки бохеми -- на 21. 


т2- 

Оставаш на мястото си с невъзмутима физиономия, дори когато 
исполинският телохранител на Телмар дотичва на верандата, привлечен от 
виковете на господаря си. Контрабандистът му махва с ръка в знак, че всичко 
е наред, и когато отново оставате сами, заговаря доста по-спокойно: 

- Изглежда съм позабравил как стоят нещата на улицата. Сега, когато 
поразмислих... 

Не успяваш да сдържиш усмивката си. 

- ...смятам, че исканията ти всъщност са напълно оправдани. Ще ти дам дам 
двеста сребърника до края на месеца без абсолютно никаква лихва в замяна 
на услугата, за която говорим. Освен това, ще спомена на подходящите хора 
за намеренията ти, така че можеш да разчиташ на подкрепата им в по- 
деликатни моменти. 

Поколебаваш се и той се навежда в плетения си стол, като в очите му 
проблясва лек намек за заплаха: 

- Без съмнение, едно почтено и неподходящо за отхвърляне предложение. 


- Съгласен съм - свиваш рамене. 

- Чудесно - отвръща Телмар и щраква с пръсти към някакъв невидим слуга 
зад гърба ти. 

Сякаш забелязал съмнението по лицето ти, той се усмихва окуражително: 

- Взе добро решение, момко. Можеш още сега да забравиш, че изобщо ще 
правя бизнес с теб ...чак до края на месеца. 

След минута един дребен тъмнокож слуга ти връчва добре напълнена кожена 
кесия и ти остава единствено да се сбогуваш с контрабандиста. 

Запиши си приход от 200 сребърника и кодовите думи „транзит” и 
„старо куче” и продължи на 15. 

Винаги си обичал да ходиш в Тюркоазения квартал, но никога не си ходил по 
улиците му в толкова ранен час -- нито пък със сериозното намерение скоро 
да станеш собственик на най-новия цирк в Белегаст. Огромните прави улици, 
застлани с излъскани от ходене каменни плочи, са пусти -- с изключение на 
няколко отряда от чистачи, които премитат камъните с напоени в 
ароматизирана вода метлички. Покрай мраморните фасади на театрите се 
изнизват малки пресечки, водещи към по-екзотичните представления на 
квартала -- ав края на Широката улица, разделяща Тюркоазения квартал 
като пълноводна река на забавленията, започват обширните площади, на 
които опъват шатрите си цирковете. 

Тази част от квартала е притежание на няколко едри Обелегатски 
предприемачи, които предават властта върху земята на синовете си от 
няколко века. С течение на времето тези благородници на изкуствата, както 
обичат да се наричат, напълно са изгубили връзка със собствеността си и сега 
за правата им се грижат специални търговци. За да се разполагат по-удобно, 
докато прибират парите на такива като теб, последните са си построили 
сграда в самото начало на цирковите площади, на входа на която е окачена 
голяма дървена дъска с надпис: 


ЦИРКОВЕ ПОД НАЕМ 


Под надписа с тебешир са надраскани три имена, които предаваш на 
съхранение в паметта си. Остава ти само да избереш кой от цирковете да 
огледаш пръв: 

„Невероятния цирк на Жоал” -- мини на 57. 

„Шудосвят” -- върви на 22. 

„Циркът на бълхите” -- продължи на 91. 

Лесно откриваш заведението: продълговата, разчупена постройка в цвета от 
названието си. Бутваш вратата и ахваш, когато се озоваваш в просторно 
помещение, изпълнено с колоритни циркови актьори - от джуджета и 
брадати жени до дресьори, които спокойно пият чай в компанията на 
лъвовете си. Глъчката е невъобразима, така че си поемаш дъх и решително се 
гмурваш в тълпата на път за тезгяха. 
Премини на 67. 


-Б< 
Запиши кодовата дума „гратис” и увеличи оценката за популярност на цирка 
сис 2. После продължи на 56. 

Шефът на трупата ти те завежда в бараките им, за да те запознае с 
актьорите, и вие повеждате разговор за първото представление. Скоро наум 
ти идва една идея. 

Ако мислиш, че е добра идея първото представление да е безплатно, мини 
на 5. Ако не искаш да селишаваш от този приход, продължи на 56. 


ЕЕ 
- Нямам толкова пари -- признаваш си. 
- В такъв случай ще затворим цирка - стражът махва с ръка на останалите, 
които се заемат да запечатват входа. - И без това очевидно не изкарваш много 
пари с него. 
- Не можете да направите това! -- избухваш. 
- Можем и още как - отвръща със задоволство стражът. - Искаш ли да ни 
окажеш съпротива? 
Отново ги оглеждаш от глава до пети: 
- Ами не. 
- Добре тогава. Приятен ден! 
Не ти остава нищо друго, освен да гледаш как представителите на властта 
слагат восъчни печати на мечтите ти за подобър живот. Свинска работа. 


КРАЙ 

Да започнем с разположението на цирка. Наистина, не можеш да 
преместиш купола с всички прилежащи постройки, но поне можеш да 
поставиш някакви допълнителни табели, за да могат хората да го намират по- 
лесно. Това начинание ще ти струва 50 сребърника и ще увеличи оценката ти 
за „разположение” с две точки. 

Би могъл да направиш нещо и в категорията популярност. Единият 
вариант е да поставиш реклами на други места в Белегаст (това ще ти струва 
50 сребърника и ще увеличи оценката с единица), а другият е да използваш 
контактите си със същата цел (всяка точка контакти, от която ще се лишиш, 
увеличава оценката ти с единица). 

Би могъл да направиш нещо и по въпроса за обстановката. Лек ремонт 
по интериора ще направи цирка ти по-приятен и за зрителите, и за актьорите, 
и ще ти струва 70 сребърника. (По този начин оценката „обстановка” се 
увеличава с единица.) Цялостната подмяна на остарялото платнище ще 
направи „Храма на чудесата” значително по-приветлив (увеличавайки 
оценката с три точки), но пък струва скъпо: цели триста и петдесет 
сребърника. Междинният вариант е среден ремонт, който струва 140 
сребърника и увеличава „обстановка” с 2 точки. 

Най-сложнияг ремонт, за който успяваш да се сетиш, е свързан с 
промяната на броя на местата в цирка. Тъй като куполът не може да се 
разшири, ще трябва да махнеш целите редици със седалки и да поставиш 
нови по различен начин, за да спестиш място. Всяко допълнително място ще 
ти излезе по 30 сребърника. 

Когато приключиш, продължи на 83. 

След като хапваш заедно с трупата в едно от многобройните капанчета по 
тесните улички на Тюркоазения квартал, поемаш обратно към бараката си за 
кратък следобеден сън. 
- Брей да му се не види - промърморваш невярващо, щом доближаваш входа. 
- Какво им става днес? 
Пред бараката ти игриво подскачат десетина златни гущера: красиви дребни 
животни с пробляскващи гребени от шипове по гърба. Дресьорката им, 
облечена в златно руса жена, се надига от стъпалата: 
- Привет! Интересуват ли те „Смайващите гущери на Хризантема”? 
- Какво могат да правят? -- осведомяваш се, докато внимателно преминаваш 
между боричкащите се животни. 


- Ами спят, ходят по малка и голяма нужда, хранят се, понякога и едно с 
друго... - започва да изброява Хризантема. 

- Имам предвид на сцената - уточняваш. 

- Катерят се едно по друго и прескачат през обръчи. Децата ги обичат. А, да, и 
понякога пеят. 

- Пеят? 

Тя кимва и тегли един шут на най-близкия гущер с острия връх на златистите 
си ботуши. Влечугото надава странно мелодичен писък, преди да се оттегли 
на по-безопасно разстояние. 

Ако искаш да наемеш Хризантема, продължи на 235. 

Ако златните гущери не те интересуват, иди на 60. 


< 10 - 
Избраникът ти се изплезва на останалите и те обезсърчени си тръгват. 
За миг се поколебаваш дали да не наемеш и тях, но Дълбокото гърло 
привлича вниманието ти с прегракнала тирада, представяща невероятните му 
способности. 
Запиши следните оценки в „актьори”: 


Дълбокото умение, гълтач на саби 
Месечна заплата - 130. 

Седмични разходи - 5. 

Номер - 6. 


Продължаваш на 64. 


511 -<- 
Четвърт час по-късно проверката приключва и стражите се изнасят с 
неохотни извинения по адрес на „Храма на чудесата”. 
- Хайде, да побързаме! - извикваш на актьорите. - След четвърт час трябва да 
сте на арената! 
Продължаваш на 19. 


12 
- Щего взема - въздъхваш накрая. - Трябват ли ми някакви документи? 
Той поклаща глава, като с мъка прикрива изненадата си от деловото ти 
решение. 


- Не. Просто в края на месеца отиваш при търговците и им плащаш. 

- Искаш да кажеш, че циркът вече е мой? 

- Общо взето - съгласява се предпазливо събеседникът ти. 

- Тогава чупката - отсичаш с удоволствие. - И да не си ми стъпил повече! 
Влизаш под купола и го оглеждаш със смесица от възхита и смайване, че вече 
принадлежи на теб: безкрайни редове от удобни дървени седалки с 
попрокъсана кожена тапицерия, широка арена, покрита с ароматизиран пясък, 
фенери с насочващи огледала, които хвърлят цветни петна наоколо 
Липсват само актьорите. 

Запиши следните оценки в графата „Цирк” в Дневника: 

Обстановка -- 5. 

Разположение -- 4. 

Популярност -- 5. 

Брой места -- 400. 

Месечен наем -- 10000. 

Когато си готов, мини на 88. 


<- 13<- 
- Съгласен съм - кимваш след кратък размисъл. 
- Чудесно - отвръща Телмар. - Ще съобщя на подходящите хора с какво си се 
захванал, така че можеш да разчиташ на подкрепа в по-деликатните моменти. 
Сякаш забелязал съмнението по лицето ти, той се усмихва окуражително: 
- Взе добро решение, момко. Можеш още сега да забравиш, че изобщо ще 
правя бизнес с тед. 
Решаваш да му повярваш, сбогуваш се със стария контрабандист и напускаш 
бялата му къща. 
Запиши си кодовите думи „старо куче” и „транзит ” и продължи на 15. 


< 14 - 
- Ще ви взема - решаваш и Роник се усмихва още пошироко. - За „Храма на 
чудесата” ще е истинска чест да работите за него! 
Стисвате ръцете си и ти преминаваш към по-деловата част: 
- Да поговорим за пари... 
Запиши следните оценки в графата Актьори: 


Име Месечна Седмични Номер 
заплата разходи 


Роник, земна акробатика 250 5 5 


Ялек, Въздушна акробатика 250 5 6 


Ерик, еквилибристика 250 з 6 
Чирио, човек-снаряд 250 13 2 
Берик, кокили 250 5 5 


След това отбележи номерата, които имаш, в графата Програма, 
и продължи на 6. 


< 15- 

Вечерта тепърва навлиза в най-приятната си фаза, но ти решаваш да 
загърбиш обичайния си нощен живот и се отправяш към стаичката, в която 
живееш от пристигането си в Белегаст - таванско помещение в една 
съборетина на границата на Пурпурния квартал. По пътя към къщи се 
отбиваш в едно дюкянче, където се продават материали за рисуване, и 
купуваш голямо бяло платнище и канче яркочервена боя. Полунощ те заварва 
надвесен над току-що завършената табела на бъдещия ти цирк, с някаква 
забравена мелодия в ъгълчето на устата и глава, пълна с мечти. 

А ние с теб, читателю, трябва да се заемем с Дневника. Разгледай го 
внимателно и попълни графите по указания начин: 

В „пари” запиши първоначалната сума от 100 сребърника плюс евентуалните 
приходи, които си получил до този момент. 

Ако си взел пари назаем, запиши ги в графата „заеми”. (Съдружието на 
Роланд не се брои.) 

В графата „форма” запиши 5 точки. 

В графата „контакти” запиши 1 точка. (Плюс 1 точка, ако имаш кодовата 
дума „клюка” или 2 точки, ако имаш кодовата дума „старо куче”.) 

В графата „кодови думи” трябва да имаш всички такива думи, които си 
получил до този момент. 

Когато свършиш, мини на 66. 


< 16- 
Ако имаш кодовата дума „китаб”, иди на 43. 
Ако не можеш да се похвалиш с подобно нещо, иди на 35. 


-17< 
Отбележи в графата „посещаемост” на Дневника си оценката 3. 
Продължаваш на 59. 


< 18- 
- Не, благодаря - отвръщаш с най-голяма учтивост. - В „Храма на чудесата” 
никога не е имало ездачи, уважаема Айлин. 
Тя презрително свива устни и ти обръща гръд: 
- Тесногръд конемразец. 
Не ти остава нищо друго, освен да проследиш как се отдалечава, за да 
предложи услугите си някъде другаде. 
Продължаваш на 9. 


< 19 - 

В началото на третата ти седмица като управител на цирк един от 
актьорите ти те доближава по време на закуска и едва успява да ти съобщи, че 
трима души искат да се срещнат с тед. 

- Какво толкова смешно има? - питаш, докато ставаш от масата. 

Без да отвърне, той се бухва в стената и продължава да се кикоти. Излизаш 
пред таверната, в която закусваш, и се почесваш по брадичката, борейки се 
със собствения си импулс да се засмееш. 

- Добро утро - поздравяваш тримата непознати. - Аз съм управителят на 
„Храма на чудесата”. 

- Дълбокото умение - представя се първият, съсухрен възрастен мъж с най- 
неописуемо бутафорната магьосническа роба, която си виждал. - Експерт по 
бяла и черна магия. 

- Глупости! - изфучава мъжът до него, нисък, тлъст и опулен. - Магията не 
съществува! Този господин, който току-що е изял три яйца на очи с препечен 
хляб и бучка сирене и е изпил две чаши чай от жасмин, без съмнение ще 
потвърди, че единствено телепатията е достоверно ...ОЙй! 

Дълбокото умение небрежно е запратил внушително по размери огнено 
кълбо към спътника си, който потушава пламъците по дрехите си и се 
представя по-миролюбиво: 


- Дълбоката мисъл. 

- Ати? - обръщаш се към третия. 

Без да каже нищо, той със замах изтегля от ножницата на кръста си закривена 
сабя, дълга около метър, и с едно дръзко движение я натиква в гърлото си до 
дръжката. Противно на очакванията ти, мъжът не се строполява на място с 
фатален вътрешен кръвоизлив, а измъква леко олигавеното оръжие от устата 
си и изфъфля: 

- Дълбокото гърло. 

- Господинът сам ще реши кой е най-добрият от нас и ще го наеме - отново 
взема думата Дълбокото умение. - Тогава най-сетне ще се отърва от вас 
двамата веднъж завинаги. 

И така? 

Дълбокото умение -- на 26. 

Дълбоката мисъл -- на 39. 

Дълбокото гърло -- на 10. 


20 + 
Леко идиотската ти идея всъщност се оказва доста практична: когато изпушат 
по една лула с луда трева, зрителите ти стават толкова весели, че буквално 
припадат от смях и при най-досадните номера от програмата -- като освен 
това ти осигуряват съвсем приличен страничен доход. Единственият проблем 
е, че назадничавата градска управа на Белегаст все още не е разрешила 
официално продажбата на тази особена билка. 
Запиши си кодовата дума „грева” и приход в размер на 150 сребърника и 
продължи на 40. 


21 - 
Поръчваш си една бира и се облягаш на тезгяха, като оглеждаш всеки нов 
посетител с изнервящия навик на редовен клиент на „1001 кули”. Въпреки 
ранния час, през кръчмата се изнизва доста народ. 
Посочи едно число от таблицата в края на книгата. 
Ако е четно, мини на 76. 
Ако е нечетно, продължаваш на 45. 


22 - 
На всеки ъгъл из Тюркоазения град има издигнати дървени стълбове, по 
които различни по размери табели сочат пътя към цирковете. Следвайки 
сините табели с форма на светкавици, скоро откриваш „Чудосвят”. 
Един от най-известните циркове в историята на Белегаст, „Чудосвяг” тъкмо 
излиза от дълбоката криза, в която го е хвърлила ненадейната смърт на 
предишния му собственик --> легендарния акробат Леми Фоха. Огромният 
купол, подкрепян от дузина каменни колони, приютява повече зрители от 
обикновените циркове и в по-добрите дни на „Чудосвят” е предлагал най- 
новите и неочаквани номера. 
- Какво искаш? 
Обръщаш се към младия мъж със скъпи дрехи, който те е доближил откъм 
цирка. 
- Ти ли си управителят сега? -- поинтересуваш се. 
- Щего наемаш ли? --в гласа му се промъква лека подигравка. 
- Аха - кимваш.- Може ли да го огледам и отвътре? 
- Не - казва младежът. -Цената е десет хиляди сребърника на месец. 
Ако мислиш, че и дума не може да става за това, върни се на 3 за нов 
избор. Ако смяташ да опиташ да се спазариш със сприхавия младеж, 
продължи на 80. Ако искаш да вземеш „Чудосвят” на тази цена, върви на 
12. 


- 23 - 
- Чудесно решение, момко! - заявява Марио и енергично разтърсва ръката ти. 
-Това са най-добрите професионалисти в занаята! А сега да поговорим за 
заплатите... 
Запиши следните оценки в графата Актьори (не забравяй, че можеш да 
наемеш само двама или трима от тях): 


Димиос,жонгльор | Врайс,хвърляч Саи, най- | Юка, клоун 
Мес.заплата- 400. | на ножове силният мъж на Мес.заплата- 100. 
Седм.разходи- 15. | Мес.заплата- 300. | света Седм.разходи- 3. 
Номер - 7. Седм.разходи- 12. Мес.заплата-250. > Номер - 2. 
Номер - 6. Седм.разходи- 15. 
Номер - 6. 


След това отбележи номерата, които имаш, в графата Програма, и 
продължи на 6. 


< 24 - 

В неделното утро силни удари разтърсват вратата на бараката ти. Все 
още сънен, допълзяваш до вратата и когато я отваряш, с неприятна изненада 
виждаш трима тлъсти войници от градската стража. 

- Твой ли е този цирк? - един от тях посочва с палец като кебапче към „Храма 
на чудесата”. 

- Да - заявяваш с гордост. 

- Вчера получихме анонимен сигнал, че мястото се използва за контрабанда 
на райски прах. Чувал ли си нещо подобно? 

- Не - заявяваш с гордост. 

- Все пак трябва да проверим и тази стая - отсича стражът и те бутва встрани. 
Половин час по-късно се сбогуваш със стражите, като прикриваш 
раздразнението си от хаоса, който са създали, и ги изпращаш до улицата. 
Странна работа. Продължаваш на 75. 


- 25<- 

- Изглеждат готино - принуден си да признаеш. - Скъпо ли излизат? 
- Ни най-малко - уверява те Хризантема. 
Запиши следните оценки в графата актьори: 

Хризантема, дресура на златни гущери 

Месечна заплата -- 150. 

Седмични разходи -- 5. 

Номер -- 6. 


Продължаваш на 60. 


- 26< 

Избраникът ти се изплезва на останалите и те обезсърчени си тръгват. За миг 
се поколебаваш дали да не наемеш и тях, но Дълбокото умение привлича 
вниманието ти с тирада, представяща невероятните му способности. 

Запиши следните оценки в „актьори”: 

Дълбокото умение, магьосник 

Месечна заплата -- 120. 

Седмични разходи -- 5. 

Номер -- 5. 


Продължаваш на 64. 


27 - 
Въпреки опасенията ти, градската стража като че ли най-сетне е мирясала, 
защото тази седмица ти се разминава без проверка. Може би просто е твърде 
горещо за възпълните стражи, стегнати в метални брони. 
Продължи на 98. 


- 28- 
Снежнобялата къща на Телмар, голяма като палат, наскоро се е сдобила с нов 
детайл: яркочервени кулички на покрива, които и придават вид на 
старовремска крепост, мотивът с кулите винаги е бил особено популярен в 
Белегаст. 

Грамадният тъмнокож пазач на входа мълчаливо те пропуска, след като 
му съобщаваш кой те изпраща, и след кратко пътешествие по един хладен 
коридор излизаш във вътрешния двор на къщата, където едрият 
контрабандист си почива в един обширен плетен стол. 

- Привет! - гласът му е неочаквано мек. - Как я кара нашият общ познат? 

- Отлично, доколкото мога да преценя - свиваш рамене. - Изглежда работата 
му върви по-добре отвсякога. 

- Което не може да се каже за твоята, а? - подхвърля съчуствено разбойникът. 
- Точно затова идвам при те0 - започваш, след като сядаш на посочения ти 
стол. - Кръчмарят ми каза, че разбираш от циркове. 

- Разбирам от всичко - изсумтява Телмар и протяга дебелата си ръка към 
близката масичка, на която в малка кофичка се изстудява някаква бутилка. - А 
Тюркоазеният квартал винаги е бил от една от любимите ми части в Белегаст. 
А ти какво общо имаш с цирковете? 

- Все още нищо - признаваш си. - Но смятам да отворя един. 

- Мога да ти помогна - Телмар те измерва с поглед и ти изведнъж забелязваш 
колко студени са очите му. - Моите контакти срещу една услуга от твоя 
страна. 

- Услуга? 

- Същата, която нашият приятел-питиепродавец ми направи преди няколко 
години - Телмар измъква бутилката от кофичката и я надига, без да ти 
предложи. - Да използвам бъдещия ти цирк за ...ъ-ъ, транспортни услуги, без 
самият ти да разбираш за това. 

- Като аз поемам целия риск, в случай че стражата стане прекалено 
любопитна - решаваш да уточниш нещата. 

- Естествено -- съгласява се Телмар. 

Ако предложението те устройва, можеш да го приемеш на 13. 


Ако предпочиташ да получиш някаква сума в замяна на „услугата”, върви 
на 58. Ако смяташ, че за подобно нещо трябва да получиш и контактите 
на Телмар, и пари, можеш да му го кажеш на 65. Ако пък не искаш да се 
замесваш с него, продължи на 89. 


<- 29 - 
Щом се убеждаваш, че Роланд говори напълно сериозно, се заемате да 
уточните подробностите. След няколко минути става ясно, че има два 
варианта за неговото участие в твоя цирк. 
Роланд може да ти даде 500 сребърника още сега в замяна на една четвърт от 
всички бъдещи печалби на цирка. Ако това те устройва, запиши си прихода и 
кодовата дума „ортак”. 
В по-обвързващия вариант Роланд ще ти даде 1000 сребърника, една 
наистина сериозна сума, но пък ще има права върху половината от всички 
бъдещи печалби. Ако избереш това предложение, запиши съответния приход 
и кодовата дума „брат”. 
И в двата варианта бардът няма да се занимава пряко с управлението на 
цирка, така че участието му в начинанието ти ще бъде само като 
спомоществовател. 

Когато си готов с избора, продължи на 44. 


<30- 
С нежелание измъкваш парите от кесията си и ги бутваш към него. 
Чиновникът старателно ги преброява два пъти, без да се смущава от хората 
наоколо, бръква под масата и ти подава някакъв свитък: 
- Това е. Честито. 
Озъбваш се в отговор и напускаш градската управа. Нищо де, сега поне си 
чист пред закона. Запиши разход от 50 сребърника и продължи на 3. 


<31- 
Марио поглажда мустаците си и звънко отговаря на въпроса ти: 
- Трупата ми, млади момко, е най-добрата в Гюркоазения квартал и никой... 
Той стрелва с поглед Нина, която с мъка прикрива усмивката си: 
- „повтарям, никой не може да оспори това. При мен са Димиос, 
невероятният жонгльор, прочут с изпълнението си със запален фенер, ябълка 
и кофа с негасена вар... 
Ахваш с подобаващо възхищение. 


- ..„Врайс, хвърлячът на ножове, който улучва кацнала муха от десет крачки 
със завързани очи... 

- Страшна работа! 

- ...застанал с гръб - допълва Марио. - Както и Сай, най-силният мъж на света. 
Сега е ред на представителя на Братята да изсумти със съмнение. 

- ..и Юка, невероятно смешният клоун, по време на чието представление в 
стария цирк двама души умряха от смях и той остана без работа. 

Поклащаш съчуствено глава. 

- Трупата ни е гъвкава, така че можеш да избереш само двама от 
предложените актьори, или пък да вземеш и четиримата. 

Ако искаш да наемеш хората на Марио, можеш да го направиш на 23. 

Ако искаш да огледаш и другите, преди да решиш, върни се на 67 за нов 
избор. 


- 32 - 

- Щего взема я - отвръщаш без колебание. 
По мръсното лице на мъжагата се стича сълза на умиление: 
- Пази го добре, момко! Чудесен цирк. Просто чудесен! Ще го пазиш ли? 
„Във всеки случай, по-добре от теб”, отвръщаш мислено, но се задоволяваш 
да кимнеш тържествено. 
- Трябва ли да подписваме някакви документи? 
- Тц - мъжагата е преодолял емоционалния си изблик и делово си събира 
багажа в един мръсен вързоп. - Просто в края на месеца отиваш при 
търговците и снасяш хиляда и петстотин камъка. 
- Хубаво - сбогуваш се с него и със смесени чувства влизаш в новото си 
владение. 
Ако си очаквал някаква приятна изненада вътре, оставаш разочарован. 
Талашът на арената леко проблясва от влага и има характерната неприятна 
миризма на материал, използван в някой обор, преди да дойде в „Цирка на 
бълхите”. Вече си сигурен, че името му правдиво отразява истината, и си 
напомняш да предприемеш някакви мерки срещу малките гадинки. 
Така или иначе, циркът вече е твой. Остават само актьорите и зрителите. 

Запиши оценките му в Дневника: 

Обстановка -- 1. 

Разположение -- 2. 

Популярност -- 2. 

Брои места -- 80. 

Месечен наем -- 1500. 

Когато си готов, мини на 88. 


- 33 + 
При това положение имаш избор между два варианта за цени на билетите 
(отбележи избора си в Дневника): 
Да струват по три сребърника -- мини на 17. 
Да струват по четири сребърника -- продължи на 81. 


- 34 - 
Ако имаш кодовата дума „транзит”, очаква те 50. 
Ако я нямаш, върви на 24. 


- 35 - 
Неделното представление събира най-много публика от началото на цирка и 
окончателно те убеждава, че работата ти е потръгнала. Ако и в бъдеще си 
толкова внимателен, може би ще стигнеш далеч. 
Продължи на 75. 


- 36- 
Посочи едно число от таблицата: 
Ако е четно, минаваш на 97. 
Ако е нечетно, продължаваш на 61. 

- 37 <- 


Този така странен ден завършва с още едно посещение, този път късно 
вечерта след представлението. Докато се изкачваш по стълбите на бараката 
си, някакво мимолетно бяло петно привлича вниманието ти и ти обръщаш 
глава, като едва сдържаш вика си -- в сенките зад купола на цирка се мятат 
два огромни бели тигъра! 

- Добър вечер - казва тихо някой зад гърба ти. 

Все по-объркан, се обръщаш и виждаш среден на ръст човек с тъмна 
пелерина и окачен на колана бич. 

- Красиви са, нали? 

Отново обръщаш поглед към хищниците. Двуметровите животни подскачат 
влудяващо меко едно около друго и изглежда добре се забавляват, но в 
светещите им очи няма и следа от веселие. 

- Дресьор? - успяваш да смотолевиш накрая. 


- Зайер, на твоите услуги - леко се покланя мъжът. - Това са Здрач и Зора. 
Чухме добри вести за „Храма на чудесата”. 

Ако искаш да наемеш Зайер, върви на 71. 

Ако предпочиташ да не го правиш, очаква те 53. 


- 38 - 
Айлин скача обратно на коня си и изчезва от поглед. Преди да успееш да 
изпиеш чая си, по алеята се задава приятелят и с две снежни камили, на по- 
малката от които е седнала самата Айлин. 
- Това е Гайа - представя го тя. 
Оглеждаш младежа: облечен точно като Айлин, с дълга коса, привързана със 
синя лента. Далеч по-интересни са животните --> двукраки колоси с дълга 
пепелявосива козина и камилски глави, високи по три метра. 
Без да чака подкана, Гайа смушква камилата си и тя се завърта в пирует, от 
който те побиват тръпки. Животното небрежно запазва равновесие, оставяйки 
дълбоки бразди в праха с дългите нокти на краката си, след това подскача и 
се приземява с тътен, който разплисква чашата ти. 
- Ай! - извиква ездачът и камилата прегъва колене в подобие на поклон, след 
което достолепно започва да преживя. 
- Е? - казва гордо Айлин. 
Ако искаш да наемеш Гайа, можеш да го направиш на 74. 
Ако не искаш снежни камили в цирка си, върви на 18. 


- 39 - 

Избранникът ти се изплезва на останалите и те обезсърчени си тръгват. За 
миг се поколебаваш дали да не наемеш и тях, но Дълбоката мисъл привлича 
вниманието ти с тирада, представяща невероятните му способности. 

Запиши следните оценки в „актьори”: 

Дълбоката мисъл, телепат 

Месечна заплата -- 140. 

Седмични разходи -- 6. 

Номер -- 6. 


Продължаваш на 64. 


< 40 - 

Четвъртата ти седмица като управител на „Храма на чудесата” навлиза в най- 
горещия период от лятото, когато опитните жители на Белегаст традиционно 
напускат града и се отправят на юг, към по-хладната тундра. Пътуващите 
циркове ги последват, за да продължат да им вземат парите, но за щастие или 
нещастие твоят не е от тях. С толкова малко зрители и в тази жега работата ти 
се превръща в рутина. Единственото, което успяваш да измислиш, е да 
преместиш вечерното представление с два часа по-късно, когато и последните 
остатъци от жегата вече са се изтекли. 

Посочи едно число от таблицата: 

Ако е Гили 2, мини на 27. 

Ако е от 3 до 6 включително, очаква те 96. 


<41- 
- Приятна вечер - стражът въздъхва с отегчение и повежда войниците си към 
съседния цирк, понесъл шлема си под мишница. 
Продължи на 98. 


< 42 - 
Вероятно и сам разбираш, че при това положение не си заслужава да въртиш 
цял цирк. Колкото и да ти е неприятно да си го признаеш, тази професия не е 
за теб. Разпускаш трупата на „Храма на чудесата” и връщаш купола във 
владение на търговците от Тюркоазения квартал. Единственият ти спомен от 
това начинание ще остане собственоръчно изрисуваната табела, която 
закачаш на стената на таванската си стаичка. 


КРАЙ 


- 43 - 

В късния неделен следобед се отправяш към цирка, за да погледаш как 
актьорите се подготвят за вечерното представление, и с неприятна изненада 
виждаш четирима възпълни войници от градската стража, които се мотаят 
около входа на „Храма на чудесата”. 

- Какво става бе? - осведомяваш се. 

- Тили си собственикът на този цирк? - обръща се към теб един от тях. 
Гордостта ти взема връх над разума: 

- Да. Защо? 


- Подал си молба за разрешително в управата, нали? 

- И още как. 

- Ами ето ти го - стражът ти протяга един свитък и дръпва ръката си. - Ще си 
го получиш срещу петстотин сребърника. 

- Това пък защо?! - възнегодуваш. 

- Защото си отворил цирка, преди да получиш разрешението си - отвръща 
войникът. - Ако не си платиш глобата, може и да те арестуваме. 

Ако не разполагаш с толкова пари, очаква те 7. 

Ако все пак имаш с какво да платиш на стражите, върви на 93. 


<- 44 - 
А Ей, съвсем забравих! - Роланд така се плесва по челото, че звънчетата по 
ботушите му издрънчават. - Трябва да тръгвам, приятелю! Делата на любовта 
не бива да се оставят недовършени... 
С тази загадъчна забележка бардът те оставя сам, ти плащаш бирите и се 
помъкваш навън. Мини на 15. 


- 45 <- 

Привършваш бирата си, напълно отегчен, и решаваш да си тръгваш. 
Освен неколцина изпаднали актьори и драскачи на стихове, в „1001 кули” 
влизат единствено обичайните за този час клиенти -- контрабандисти и 
рекетьори, които надали биха ти помогнали особено в бъдещото ти 
начинание. Сбогуваш се с кръчмаря и излизаш на улицата. 

Продължи на 15. 


- 46- 
- Както знаеш - започва кръчмарят с престорено назидателен тон, - всички 
театри, циркове и подобни увеселителни заведения в Белегаст се намират в 
Тюркоазения квартал, тъй както всички кръчми са в Пурпурния. От една 
страна, така хората няма защо да обикалят целия град, за да си изберат къде 
да отидат. От друга, градската управа може много по-лесно да ги контролира. 
- Градската управа?- обаждаш се подозрително. 
- Няма отърване от тях - съгласява се кръчмарят. - За да отвориш цирк, ще ти 
трябва разрешение. Доколкото знам, поне е Оезплатно, но може би няма да 
стане веднага. 
- Друго? - въздъхваш. 


- „Морскосиньо” - казва собственикът на „1001 кули”, след като обслужва 
някакъв нетърпелив клиент. - Държи го един младеж, който замина на 
пътешествие преди няколко години и когато се върна, си отвори кръчма със 
спечелените пари. Сега се е превърнало в нещо като пазар за циркови 
артисти, където можеш да си наемеш цели трупи. Приятно местенце, макар и 
малко снобско за моя вкус. 

- Благодаря - кимваш, когато виждаш, че е приключил с изложението си. - 
Доскоро! 

Кръчмарят небрежно махва с парцала си за сбогом и ти напускаш „1001 
кули”. Продължаваш на 15. 


- 47<- 
- Ще го взема, но за петстотин сребърника - отвръщаш без колебание. 
- А тоя виждаш ли го? - казва мъжът във внезапен изблик на ярост. 
В ръката му се е появил дълъг почти два метра ръжен, с какъвто огнярите 
разравят жарта в големите пещи. Изглежда не се шегува: 
- Мътните те взели, скръндза такава! Давам ти го без пари, в името на всички 
Мъртви богове, а ти искаш още! 
- Добре де - вдигаш ръце и се отдалечаваш. 
- Да не съм те видял повече! 
Запомни, че вече не можеш да вземеш „Цирка на бълхите”, и се върни на 
З за нов избор. 


<- 48 - 
При това положение имаш избор между два варианта за цени на билетите 
(отбележи избора си в Дневника): 
Да струват по един сребърник -- мини на 17. 
Да струват по два сребърника -- продължи на 81. 


- 49 - 
Ако имаш записана кодовата дума „щраус”, отиваш на 70. 
Ако я нямаш, продължи на 335. 


<50- 
В неделното утро силни удари разтърсват вратата на бараката ти. Все 
още сънен, допълзяваш до вратата и когато я отваряш, с неприятна изненада 
виждаш трима тлъсти войници от градската стража. 


- Твой ли е този цирк? - един от тях посочва с палец като кебапче към „Храма 
на чудесата”. 

- Да - заявяваш с гордост. 

- Арестуван си - съобщава ти стражът. - Вчера получихме сигнал и току-що го 
проверихме. Под една от седалките има почти две кила райски прах. 

Преди да успееш да зяпнеш от изненада, се сещаш откъде се е появил там: 
Телмар. Забелязал изражението ти, стражът злобно допълва: 

- Ще гниеш в тъмницата, докато започнеш да си настъпваш брадата. Искаш 
ли да ни окажеш съпротива? 

Пак ги оглеждаш от глава до пети, преди да отговориш: 

- Ами не. 

- Да тръгваме тогава! Завържете го! 

Гадна история. 


КРАЙ 


<51- 


- В трупата на Братята сме четирима близнаци и баща ни - разказва с гордост 
приветливият мъжага. - Всички участваме във всички номера освен баща ни, 
който си има специалност... 

Нина се изкикотва, но младежът не се обижда: 

- И така, аз съм Роник и съм най-добър в земната акробатика. Брат ми Ялек е 
водачът на трупата, когато играем въздушна акробатика на трапец, Ерик ни 
води като еквилибристи на опънато въже, а Берик е най-добър с кокилите. 
Така с четирима души получаваш цели четири номера, един от друг по-добри. 
Принуден си да се съгласиш, че това наистина е добра сделка. 

- А баща ви? - поинтересуваш се. 

Роник се поколебава с видимо притеснение, сетне доверява: 

- Баща ни, Чирио, от няколко години прави номера с човека-снаряд. 

- Страхотно! - оживяваш се. 

Младежът се усмихва с облекчение: 

- Радвам се, че мислиш така. Гъй като сме семейство, трупата ни не може да 
бъде разделена. 

- Изобщо нямам такива намерения - уверяваш го. 

Ако искаш да наемеш трупата на Братята, мини на 14. 

Ако искаш да огледаш и останалите, върни се на 67 за нов избор. 


- 52 - 

Подозренията ти са напълно оправдани: един пълен, безизразен човек 
равнодушно ти обяснява, че за всеки нов цирк или театър е нужно специално 
разрешение. 

- Но нали са частна собственост? - недоумяваш. 

- Е,и? - чиновникът обръща ръце към небето с вял жест. 

- Не мога да разбера от какво се оплакваш, след като разрешителното е 
безплатно и става за една седмица. 

- Една седмица не е малко време - изсумтяваш, колкото да се заядеш за нещо. 
- Може и по-бързо - чиновникът прави неуспешен опит да ти намигне. - Ама 
за петдесет сребърника. 

Продажна гад. 

Ако искаш да си извадиш разрешително по каналния ред, мини на 90. 

Ако предпочиташ да хрантутиш този корумпиран тип, върви на 30. 


- 53 - 

Тайнственият дресьор си тръгва, без да се обижда, и двата тигъра го 
последват като светещи сенки в нощта. Въздъхваш с облекчение, когато 
затваряш вратата зад гърба си. Ама че ден. 

Продължаваш на 94. 


- 54 < 

- Считай, че вече работиш в „Храма на чудесата” - протягаш ръка към Айлин. 
- Какви са условията ти? 

Запиши следните оценки в графата Актьори: 

Айлин, конна езда 

Месечна заплата -- 200. 

Седмични разходи -- 50. 

Номер -- 5. 


Продължаваш на 9. 


< 55 - 
След кратко обсъждане се спирате на следните възможности: 
Стрелбище с детски арбалети, където да се получават различни награди 
-- на 99. Сергии за суха храна и наливна бира -- на 86. Машина за 
измерване на сила, на която да се пробват по-яките зрители -- на 72. 


Павилионче, където да се продава луда трева -- на 20. Ако си се отказал 
от идеята да поставяш външни атракциони, можеш да продължиш 
направо на 40. 


-56<- 
Така или иначе, предстои ти изключително важно решение: да определиш 
цената на билетите в „Храма на чудесата”. Традицията в Тюркоазения 
квартал е изключително силна и малцината, дръзнали произволно да 
променят цените на билетите си, биват наказани от публиката с пълен бойкот. 
Ако всичко върви добре, посочената цена на билетите ти ще остане в сила 
поне няколко години, така че внимавай. 

И така, събери оценките на цирка за обстановка, разположение и 
популярност и ги умножи по три. После прибави към полученото число 
общия сбор от оценките за номер на всичките си актьори. 

Ако крайният резултат е под 34, продължи на 48. 

Ако е от 35 до 54 включително, мини на 33. 

Ако е над 55, върви на 69. 


57? <- 

На всеки ъгъл по прашните улици на Тюркоазения град има издигнати 
стълбове, по които различни по големина и форма табели сочат пътя към 
цирковете. Следвайки червените табели с форма на ръка с ненормално голям 
показалец, скоро откриваш „Невероятния цирк на Жоал”. 

Честно казано, не виждаш нищо невероятно в него: найобикновен 
червен купол с общоприетите размери, украсен с гирлянди и цветни фенери. 
Около голямата постройка са струпани множество по-малки фургони и 
дървени бараки, в които вероятно пребивават по-бедните актьори и 
животните на дресьорите. 

- Добро утро! - поздравява те един мъж, който те е доближил междувременно. 
- Да наемеш цирка ли желаеш, уважаеми господине? 

- Ъхъ - кимваш, докато го оглеждаш. - С кого имам честта да разговарям? 

- Жоал, на твоите услуги - мъжът дълбоко се покланя, за твое неудобство. - 
Заповядай, ще ти го покажа отвътре. 

Когато влизате, вниманието ти все още е насочено към досегашния 
собственик на цирка: висок и сух мъж, облечен във фрапантни блестящи 
дрехи и очевидно много горд с дългите си, засукани нагоре мустаци. В очите 
му блести леко нездрав пламък и ти с тревога се питаш дали трябва да 
постигнеш някакъв подобен вид, ако искаш да станеш истински управител на 


цирк. Самият купол не те изненадва с нищо: кръгла, покрита с талаш арена, 
приспособления за въздушна акробатика и издигнати един над друг редове от 
дървени седалки. 

- Не езле - изсумтяваш. 

- Съвсем приличен цирк - съгласява се Жоал. - На съвсем прилична цена: 
четири хиляди сребърника месечно. 

- Трябва да размисля. 

- Разбира се - махва с ръце Жоал. - Мисли колкото искаш! 

Ако искаш да огледаш и другите предлагани циркове, върни се на 3 за нов 
избор. Ако си готов да вземеш „Невероятния цирк на Жоал”, мини на 68. 

- Разумно съображение - изсумтява Телмар след кратък размисъл. - Мога да 
ти дам двеста сребърника до края на месеца без абсолютно никаква лихва в 
замяна на услугата, за която говорим. 
Поколебаваш се и той се навежда в плетения си стол, като, в очите му 
проблясва лек намек за заплаха: 
- Без съмнение, едно почтено и неподходящо за отхвърляне предложение. 
- Съгласен съм - свиваш рамене. 
- Чудесно - отвръща Телмар и щраква с пръсти към някакъв невидим слуга 
зад гърба ти. 
Сякаш забелязал съмнението по лицето ти, той се усмихва окуражително: 
- Взе добро решение, момко. Можеш още сега да забравиш, че изобщо ще 
правя бизнес с теб ...чак до края на месеца. 
След минута един дребен тъмнокож слуга ти връчва добре напълнена кожена 
кесия и ти остава единствено да се сбогуваш с контрабандиста. 
Запиши си приход от 200 сребърника и кодовата дума „транзит” и 
продължи на 15. 

Любопитството винаги е била една от най-характерните черти на 
жителите на Белегаст. Честно казано, „Храма на чудесата” не може да се 
похвали с нещо изключително, но слухът за първото му представление се 
оказва достатъчен да напълни купола в задоволителна степен. Влизайки в 
ролята си на управител, на висок глас обявяваш номерата и се вълнуваш 
повече от опитните си актьори, като ахваш при всеки по-рискован момент. С 
радост забелязваш кръчмаря от „1001 кули” с жена си и приятеля си Марк с 
неговата жена Амбра, които са на първия ред. 


Когато представлението завършва, гласът ти трепери от вълнение, а 
аплодисментите на публиката ти се струват оглушителни. 

- Получи се! - мълвиш по пътя към бараката си на гърба на цирка, която си 
сменил за таванчето. - Получи се! 

Умората и емоциите са те изтощили дотолкова, че си принуден да 
откажеш любезната покана на актьорите си да се присъединиш към 
празненството по случай премиерата. Тръшваш се на леглото си и сънуваш 
лицата на публиката, ту засмени, ту опънати от тревога, чак до сутринта. 

В края на първата седмица първоначалното ти вълнение е отстъпило 
място на почти професионално спокойствие. Не е за вярване, но като че ли 
наистина си създаден за тази работа. 


И все пак, равносметката ще покаже това: 
Събери резултатите от седем Шанса (ако имаш кодовата дума „гратис”, 


шест Шанса) и извади от полученото число оценката си за посещаемост. Като 
умножиш този сбор по броя на местата в цирка, получаваш качеството 
„публика”. 

Умножи публиката си по цената на единичния билет, извади от 
полученото число сбора от седмичните разходи на всичките си актьори и ще 
получиш седмичните си приходи. 

Ако те случайно са под нулата, продължаваш на 92. 

В противен случай запиши приходите си в Дневника и мини на 87. 

Хризантема все още не се е изгубила зад ъгъла, когато пред вратата на 
бараката ти спира поредният търсещ работа дресьор. Очевидно „Храма на 
чудесата” се е прочул за краткото време, през което работи, и безработните 
циркаджии са го сметнали за перспективен. 

Неволно се отдръпваш, когато ниският набит мъжага с плешиво теме 
пуска дебелите кожени каиши на трите си вълка и животните лягат по земята 
с изплезени езици. 

- Няма страшно - уверява те той. - Много добре са дресирани. Дори заек няма 
да нападнат, ако не им разреша. 

- Аха - съгласяваш се неуверено, вторачен в тежките челюсти на сивите 
хищници. 

- Вярно, ядат повече, но пък са много ефектни - продължава дресьорът, сетне 
избърсва ръка ия протяга към теб.- Отри, звероукротител. 

- Аха - повтаряш. 

- Търся работа - подсказва Отри. - В твоя цирк. 

Ако искаш да наемеш Отри и вълците му, направи го на 84. 

Ако това не ти се струва добра идея, върви на 37. 

Представленията в края на седмицата протичат при пълен купол и 
всички остават доволни -- и зрителите, които имаг възможност да видят 


някои от най-добрите номера в града, и актьорите, които живеят за 
аплодисментите (добре де, това е метафорично казано), и самият ти в ролята 
си на управител на един преуспяващ цирк. 

Продължаваш на 19. 

- Това е прекалено - изсумтява началникът на стражите със справедливо 
възмущение. - Вече цял месец къртиш пари, без дори да поискаш разрешение 
от градската управа. Да му се не види, проклетият документ дори е безплатен! 
Не успяваш да измислиш нищо в своя защита и продължаваш да хапеш устни. 
- Затворете тази дупка - казва с отвращение стражът. - А ако някой има нещо 
против, го вземете да спи в тъмницата. 

Тъпа история. 


КРАЙ 


Заобикаляш сградата на 
търговците и се вмъкваш в 
пристройката, долепена от 
другата й страна. Неволно ахваш, 
когато се озоваваш в просторно 
помещение, изпълнено с 
колоритни циркови актьори - от 
джуджета и брадати жени до 
дресьори, които спокойно пият 
чай в компанията на лъвовете си. 
Глъчката е невъобразима, така че 
си поемаш дъх и решително се 
гмурваш в тълпата на път за 
тезгяха. 

Когато стигаш там, 
вниманието ти е привлечено от 
голяма табела, на която подробно 
се “ описват 4 условията | за 
сключване на договори на борсата 
„ незееун - търговците, чиято собственост 
Си ТОИ са цирковете и самата борса, 
; --- А БД прибират известен процент от 
месечната заплата на всеки 
актьор. Процентът се мени за 
различните професии, като е най- 
висок за звероукротителите и 
ездачите. 

Запиши си кодовата дума „такса” и продължи на 67. 

Рано следобед на същия ден шефът на трупата ти те спира в сянката на 
купола: 
- Абе не искам да ти се меся, но имам една идея. Какво ще кажеш да сложим 
някакви допълнителни сергии около цирка, които да работят преди и след 
представлението? 

Ако мислиш, че идеята е добра, мини на 55. 

Ако не искаш да разсейваш зрителите, иди на 40. 

Телмар едва не се задавя с бутилката си и лицето му бавно почервенява. 
Преди да успееш да кажеш нещо в своя защита, контрабандистът избухва: 
- За какъв се мислиш, младежо?! Никой не може да се пазари с Телмар, а 
особено пале като теб, което все още има жълто по устата! В името на всички 
Мъртви богове, ти си най-отвратително нахалния червей, който някога съм 
виждал! 
Ако мислиш, че е добра идея да си тръгнеш, преди да е побеснял 
окончателно, мини на 89. Ако искаш да останеш, докато се доизкаже, 
иди на 2. 

На следващата сутрин се събуждаш значително по-рано от обикновено, 
освежен и изпълнен с желание за действие. Днес е първият ден от остатъка от 
живота ти - а както са казали мъдреците, във всяко пътуване най-важна е 
първата крачка, а денят се познава по утрото. 

Повтаряйки си тези и други подобни изтъркани клишета, се сресваш, 
измиваш и напускаш стаичката си на път за Тюркоазения квартал. Не си 
изминал и две крачки, когато новоразвитата ти гражданска съвест ти 
подхвърля идеята, че може би трябва да се обадиш на градската управа, 
когато се заемаш с някакво начинание от подобен мащаб. Честно казано, не 
можеш да се осланяш на досегашния си опит, тъй като незаконните 
предприятия очевидно не се броят. 

Ако решиш да не привличаш излишно внимание от страна на 
властта към персоната си, мини на 78. 

Ако все пак се отбиеш в сградата на градската управа, 
продължаваш на 52. 

След като разменяш няколко реплики с човека, който стои зад тезгяха, 
той ти посочва една голяма маса в дъното на заведението: 
- Ето това са шефовете на свободните трупи. Отляво е Нина, по средата е 
единият от Братята, а отдясно е старата лисица Марио. С тях трябва да 
говориш. 
Кимваш и се отправяш към масата, като СПОКОЙНО отвръщаш на погледите на 
тримата циркаджии: Нина е красива жена на средна възраст с опъната назад 
медна коса и прилепнали по тялото дрехи, мъжът в средата е млад и напет, с 


играещи мускули под лъскавото трико и открита усмивка, а Марио 
найотдясно има тънки мустачки и бръчки в ъгълчетата на очите. 

След като се представяш и обясняваш къде е новият ти цирк, Марио ти 
дръпва един стол от съседната маса и шефовете на трупите те заглеждат с 
очакване. Леко притеснен, се заемаш с по-конкретните си въпроси към: 

Нина -- мини на 92. 

Брата -- продължи на 51. 

Марио -- иди на 31. 

- Ще го взема - решаваш след минута. - Изглежда ми съвсем добре за начало. 
- Точно така е - кимва колегиално Жоал. - Самият аз вече имам други 
амбиции, но циркът наистина си го бива. 
- Как се урежда прехвърлянето? - поинтересуваш се. 
- Никак - той небрежно се отправя обратно към изхода. - Просто трябва да 
плащаш по четири хилядарки на търговците в края на всеки месец. 
- И това е всичко? 
- Това е всичко - кимва Жоал. - Само дето в момента нямаш никакви актьори, 
ако не си го забелязал. За пръв път ли се занимаваш с нещо подобно? 
- Ами да - признаваш си. 
- Нищо, ще се научиш - мъжът засуква мустаците си и се отправя към изхода, 
като си подсвирква през зъби. 

Запиши оценките на цирка си в Дневника: 

Обстановка -- 3. 

Разположение -- 3. 

Популярност -- 2. 

Брои места -- 100. 

Месечен наем -- 4000. 


Когато си готов, мини на 88. 

При това положение имаш избор между два варианта за цени на билетите 
(отбележи избора си в Дневника): 

Да струват по четири сребърника -- мини на 17. 

Да струват по пет сребърника -- продължи на 81. 

В късния неделен следобед се отправяш към цирка, за да погледаш как 
актьорите се подготвят за вечерното представление, и с неприятна изненада 
виждаш четирима възпълни войници от градската стража, които с усърдие 
запечатват входа на цирка с официални восъчни печати. 

- Какво става бе? - осведомяваш се. 

- Ти ли си собственикът на този цирк? - обръща се към теб един от тях. 
Благоразумието ти взема връх: 

- Не. Защо? 

- Защото трябва да го арестуваме. Наглецът му с наглец е отворил проклетото 
си място без дори да поиска разрешение от градската управа. В такива случаи 
се прилага пълна конфискация и до пет години затвор. 

- Брей, мръсникът - казваш угрижено и тръгваш на заден ход. - Успех, 
момчета! 

Половин час по-късно вече си далеч от Тюркоазения квартал и мечтите 
си за циркова кариера. Дали кръчмарят на „1001 кули” ще ти сипе една бира 
на гратис? 


КРАЙ 

- Радвам се, че циркът ми вече има собствена слава - кимваш в отговор на 
комплимента. - Искаш ли да работиш в него? 
- Затова съм дошъл - отвръща възпитано Зайер. 
- Смятай, че вече го правиш. Каква е цената ти? 

Запиши следните оценки в графата актьори: 

Зайер, дресура на бели тигри 

Месечна заплата -- 400. 

Седмични разходи -- 20. 

Номер -- 7. 


Продължаваш на 94. 

Очевидно белегастчани не обичат да се напъват, когато са тръгнали да 
се забавляват. Желаещите да опитат силите си със сложната машина, при 
която удар с чук по един лост трябва да изхвърли максимално нагоре 
специалната тежест, са толкова малко, че дори не успяват да я изплатяг. 


Запиши си 50 сребърника загуба и продължи на 40. 

- Това нещо е забранено, знаеше ли? - осведомява се началникът на стражите, 
хванал кожената кесийка с въпросния материал с два пръста, сякаш държи 
мъртва чучулига. 
- Не - казваш с чувство. 
- Няма значение - отвръща стражът. - По смисъла на закона незнанието не те 
оневинява. 
- Тогава защо изобщо ме пита? - не се стърпяваш, докато протягаш ръцете си, 
за да бъдат завързани. 
Стражът се прозява като кит, преди да отговори: 
- Скука, братче. Затворете цирка! 


КРАЙ 

- Ще те взема, Гайа - решаваш. - Тези животни би трябвало да имат голям 
успех. 
Младежът се усмихва и стисва протегнатата ти ръка, без да слиза от снежната 
камила. 

Запиши следните оценки в графата актьори: 

Гаийа, езда на снежни камили 

Месечна заплата -- 150. 

Седмични разходи -- 45. 

Номер -- 6. 


Продължаваш на 9. 

Оранжевото слънце на Белегаст все още не се е издигнало в небето, 
когато излизаш от бараката си с чаша студен чай в ръка и със задоволство 
оглеждаш купола на „Храма на чудесата”. През нощта е паднал лек дъждец и 
платнището блести със светлината на хиляди бисерни капки, макар денят да 
обещава да бъде горещ. 

- За управител на цирк ставаш прекалено рано - обажда се насмешливо шефът 
на трупата ти откъм вратата на собствения си фургон. 


Понечваш да отговориш, но вниманието ти е привлечено от трите 
малки понита, които се задават по алеята към цирка. Животните са 
изключително красиви и добре поддържани -- две с ръждив цвят и лъскав 
косъм, завързани след най-едрото, с дълга сребриста грива. Върху него се 
клатушка някаква дребна млада жена, облечена в черни кожени дрехи, със 
свободно пусната тъмна коса и широко разположени изгарящи очи. 

- Добро утро! - поздравяваш я. - Представленията ни започват вечер, 
уважаема! 

- Отлично - тя отмята кичур коса от челото си. - Тъкмо ще имам време да 
опозная арената. 

Разбираш, че си търси работа, и подхвърляш: 

- Какво можеш да правиш? 

Тя леко се усмихва и без предупреждение скача върху седлото на понито си, 
което продължава в равномерен тръс. Едно задно салто я изпраща върху 
седлото на втория кон, второто я прехвърля върху третия, а с последното 
жената меко се приземява пред теб с подигравателен поклон. 

- Айлин, на твоите услуги. Най-добрата ездачка в Белегаст. 

- Коне? - измърморваш. - Все още не съм свикнал с хората... 

- Ако не обичаш конете, мога да ти препоръчам приятеля си Гайа - обажда се 
небрежно Айлин. - Той също прави майсторска езда, но със снежни камили. 
Освен ако не изпукат от жегата, де. 

Ако искаш да наемеш Айлин в цирка си, мини на 54. 

Ако предпочиташ да вземеш Гайа, продължи на 38. 

Ако не искаш да имаш номер с езда, можеш да я отпратиш на 18. 


< 76<- 

Вече привършваш бирата си, изправен пред дилемата дали да си 
поръчаш нова или да спреш да си губиш времето в кръчмата, когато в „1001 
кули” влиза самият Роланд - един от най-известните бардове на Белегаст, стар 
познат на собственика и редовен посетител на легендарната кръчма. 

Както винаги, разказвачът е облечен в безумна комбинация от дрехи с ярки 
цветове, повечето от които са неописуемо мръсни, а на рамото му е окачена 
вярната му арфа в изтъркан кожен калъф. Пооределите звънчета по кончовите 
на жълтите му ботуши иззвъняват, когато насмешливо ти се покланя: 

- Здравей, приятелю по чаша! Изумен съм, че те виждам тук, а не в облаците 
на предприемчивост, в които се рееше снощи! 

Кръчмарят се изкикотва, но ти решаваш да не му обръщаш внимание: 

- Привет и на теб, Роланд! Вече взех решение - ще те поканя на първото 
представление на моя цирк, макар да не го заслужаваш. 


- Това си заслужава черпенето! - възкликва бардът и пред вас се появява по 
една халба, преди да успееш да възразиш. - А би ли ме взел за съдружник? 

- Сериозно ли говориш? - сбърчваш чело. 

- Доколкото това изобщо е възможно - поглежда те за миг Роланд, след което 
се заема да пресуши половината от халбата си на няколко великански глътки. 
Замислено отпиваш от собствената си бира. 

- Макар да не ми личи особено, точно сега имам някакви пари в наличност - 
продължава Роланд, утолил жаждата си. - Което май не може да се каже за 
те: 

Ако нямаш нищо против да вземеш барда за съдружник в бъдещото си 
начинание, мини на 29. Ако предпочиташ да работиш сам, продължи на 
27 


- 77 - 

-Не се обиждай, Роланд, но искам да свърша поне едно нещо като хората, и то 
сам - потупваш го по рамото. - Оценявам предложението ти, но приятелският 
ми съвет е наистина да не се захващаш с хора като мен. 
-И без това се майтапех - ухилва се бардът и се отдръпва светкавично от 
престореното кроше, което отправяш в лицето му. - Но за сметка на това, 
мога да ти разкажа доста неща за цирковете... 
Няколко бири по-късно наистина можеш да се похвалиш, че си по-навътре в 
цирковите дела и знаеш с какво се захващаш. Дори това да е просто резултат 
от разказваческата дарба на опитния бард, чувството е приятно. 

Запиши си кодовата дума „клюка” и продължи на 44. 


< 78- 

Неприятното нещо на властта е, че проявява склонност да си иска 
своето. Далеч-далеч на юг от Белегаст, в жарките пустини на Обратния 
континент, живее една особена двукрака птица, която крие главата си в 
пясъка, когато я преследва хищник. Гъпото животно си мисли, че когато не 
вижда опасността, и тя не го забелязва. Гакива ми ти работи. 

Запиши си кодовата дума „щраус” и мини на З. 


< 79 - 
- Дадено - ухилва се циркаджийката. 
Запиши следните оценки в графата Актьори (не забравяй, че имаш право да 
не вземеш един от тях без Нина): 


Илона, човек-ластик 
Месечна заплата -- 120. 
Седмични разходи -- 2. 
Номер -- 4. 


Кал, човек от желязо 
Месечна заплата 100. 
Седмични разходи -- 2. 
Номер -- 3. 


Нина, майсторска стрелба 
Месечна заплата -- 250. 
Седмични разходи -- 10. 
Номер -- 5. 


След това отбележи номерата, които имаш, в графата Програма, 
и продължи на 6. 


< 80 - 

След като почти стигате до размяна на удари, неприятният младеж най- 
сетне скланя да свали цената на осем хиляди сребърника и отказва да мръдне 
повече. 

- Трябват ли ми някакви документи? - въздъхваш накрая. 

Той поклаща глава, все още зачервен от спора: 

- Не. Просто в края на месеца отиваш при търговците и им плащаш. 

- Искаш да кажеш, че циркът вече е мой? 

- Общо взето - съгласява се предпазливо събеседникът ти. 

- Тогава чупката - отсичаш с удоволствие. - И да не си ми стъпил повече! 

Влизаш под купола и го оглеждаш със. смесица от възхита и смайване, 
че вече принадлежи на теб: безкрайни редове от удобни дървени седалки с 
попрокъсана кожена тапицерия, широка арена, покрита с ароматизиран пясък, 
фенери с насочващи огледала, които хвърлят цветни петна наоколо... 

Липсват само актьорите. 

Запиши следните оценки в графата „Цирк” в Дневника: 

Обстановка -- 5 

Разположение -- 4 

Популярност -- 5 

Брой места -- 400 

Месечен наем -- 8000. 


Когато си готов, мини на 88. 


<- 81 - 
Отбележи в графата „посещаемост” на Дневника си оценката 7. 
Продължаваш на 59. 


<- 82 - 

След като не можеш да платиш на актьорите си дори издръжката им, 
какво остава за заплатите, които би трябвало да получат в края на месеца?! 
Трупата ти възмутено те напуска и до два часа и най-изпадналият актьор в 
Тюркоазения град вече знае, че не е добра идея да се захваща с теб. Кариерата 
ти на цирков управител свърши, преди да е започнала. 

Крайно обезсърчен, се помъкваш към „1001 кули”, като се чудиш дали 
собственикът й ще ти сипе една бира на гратис. 


КРАЙ 


- 83 - 

Завършва и втората седмица от отварянето на „Храма на чудесата”. 
Време е да разберем как си се справил. 

Събери оценките си за обстановка, разположение и популярност. Като 
умножиш този сбор по броя на местата в цирка, получаваш качеството 
„публика”. 

Умножи публиката си по цената на единичния билет, извади от 
полученото число сбора от седмичните разходи на всичките си актьори и ще 
получиш седмичните си приходи. 

Ако те случайно са под нулата, продължаваш на 92. 

В противен случай запиши приходите си в Дневника и мини на 36. 


- 84 - 
- Да, разбира се - тръсваш глава и най-сетне откъсваш поглед от вълците. - 
Колко вземаш обикновено? 
Очите на Отри се оказват не по-малко атавистични от тези на любимците му, 
но пък цената му е съвсем прилична. 
Запиши следните оценки в графата актьори: 
Отри, дресура на Вълци 


Месечна заплата -- 200. 
Седмични разходи -- 10. 
Номер -- 5. 


Продължаваш на 37. 


- 85 - 

Минута по-късно един от стражите, който някакси е успял да напъха 
туловището си между седалките на последните редове, радостно изквичава и 
започва да рита с крака. Още преди да е успял да вербализира откритието си, 
вече знаеш какво се е случило. 

- Телмар - измърморваш вкиснато. 
- В името на всички Мъртви богове! - извиква щастливо стражът, като вдига 
високо намерената кожена кесия. - Та това е... 

Той нетърпеливо развързва кесията, бръква вътре с пръст и го облизва, 
след което се прекатурва назад през седалката и тупва на земята, без да гькне. 
- Райски прах! - изревава началникът на стражите. - Затворете цирка! - 
Арестувайте този мошеник! Арестувайте всички актьори! И зрителите 
арестувайте! 

- Ама... 

- Съпротива ли искаш да окажеш? - изревава стражът, като долепя лицето си 
до твоето. 

- Не - признаваш си. 

- Тогава си арестуван!!! 

Тъпа история. 


КРАЙ 


- 86 - 

Идеята се оказва великолепна. Сергиите с храна и пиене се радват на 
такъв успех, че се налага да предвидиш почивки между отделните номера в 
програмата, за да могат зрителите да бъдат обслужвани равномерно и без 
опашки. Дори когато наемаш специален продавач, който да се занимава само 
с това, новото ти предприятие продължава да ти носи прилична печалба. 

Запиши си 200 сребърника приход и продължи на 40. 


Опитай Шанса си: 

Ако числото е Гили 2, мини на 34. 
Ако е 3 или 4, продължи на 49. 
Ако е 5 или 6, очаква те 16. 


- 88 - 

Първата ти работа е да окачиш собственоръчно изрисуваната си табела 
над входа на цирка. Каквото и да е било предишното му име, сега той се казва 
„Храмът на чудесата” - и ако имаш късмет, ще стане прочут в цял Белегаст. 

За целта, първо трябва да си наемеш актьори. Долепена до сградата на 
търговците е официалната артистична борса на ТГюркоазения квартал, в която 
лесно можеш да намериш хора с всякакви умения. Щом цели три цирка се 
даваха под наем, би трябвало да има доста вакантни актьори. 

Ако собственикът на „1001 кули” ти е казал за „Морскосиньо” и 
предпочиташ да отидеш там, върви на 4. Ако предпочиташ 
официалната борса, продължаваш на 63. 


- 89 - 

Оставяш недоволния Телмар и с бързи крачки прекосяваш хладния 
коридор по пътя към вратата. Сигурен си, че си взел правилното решение -- 
наистина не е добре да се забъркваш в разни съмнителни сделки точно сега, 
когато имаш твърдото намерение да се захванеш с нещо почтено и 
печелившо. Кимваш на слугата с каменна физиономия и размерите на снежен 
бик и отново излизаш на улицата. 


Продължи на 15. 
<90- 
- Добре де - въздъхваш. - Ще дойда след една седмица. 
- Няма нужда - казва вяло чиновникът. - Ние ще изпратим копие от 


разрешителното на градската стража и на собственика на сградата. 
- Много мило - озъбваш се на излизане. 
Запиши си кодовата дума „китаб” и продължи на 3. 


<-91- 

Следвайки указателните табели с неопределен цвят, изобразяващи ръка 
с протегнат среден пръст, не след дълго се озоваваш в края на някаква глуха 
алея и невярващо се вторачваш в „Цирка на бълхите”. Очаквал си името му да 
е някаква поетична метафора, а не самата истина. 

Прокъсаният купол едва се крепи на няколко полуизгнили дървени 
кола, а табелата с името на цирка се е килнала над входа и сериозно заплашва 
влизането на потенциалните зрители. Допълнителните постройки имат 
сламени покриви и също изглеждат готови да се разпаднат всеки момент. 

Оглеждаш се и подвикваш: 

- Ей! Има ли някой тук? 

Някой изръмжава утвърдително и след кратка борба с платнището на входа 
излиза навън, като примигва срещу слънчевата светлина. Ако това е 
управителят на „Цирка на бълхите”, теорията на прочутия архитект Шелосис 
за съответствието между сграда и собственик е напълно вярна. 

- Колко струва този цирк? - осведомяваш се с известно отвращение. 

- Хиляда и петстотин сребърника - отговаря мъжът с подозрение. - Що, ще го 
вземаш ли? 

Ако опиташ да се спазариш за още по-ниска цена, мини на 47. 

Ако си готов да вземеш цирка, продължи на 32. 

Ако искаш да се почудиш още, върни се на 3 за нов избор. 


-92- 

- Трупата ми не е голяма - отвръща Нина, след като отпива от чая си. - За мен 
работи Илона, жената-ластик, доста популярна в момента... 
Марио изсумтява, но Нина го стрелва с поглед и той млъква. 
- „Кал, човекът от желязо... 
- Човекът от желязо? - прекъсваш я с интерес. 
Нина кимва: 
- Някакви чуждоземски номера. Лежи по пирони, яде стъкло, такива работи. 
Самата аз пък имам много добър номер с майсторска стрелба. 
- Това ли е всичко? 
- Това е всичко - отговаря Нина, като отвръща на погледа ти с леко 
раздразнение. - Дори не сме постоянна трупа, така че можеш да не наемеш 
един от останалите двама, макар да си ги бива. 
Замисляш се. 

Ако искаш да наемеш трупата на Нина, мини на 79. 

Ако предпочиташ да помислиш и върху останалите предложения, 
върни се на 67 за нов избор. 


- 93 - 

С нежелание подаваш исканата сума на стража и получаваш 
разрешителното си. 
- Да тръгваме, момчета! - подвиква войникът и отново се обръща към теб. -- 
Може би ще дойдем на цирк някои ден. 
- Заповядайте - процеждаш през зъби. 
Винаги си бил анархист по душа, но в дни като днешния направо ти идва да 
хванеш гората. 

Продължаваш на 75. 


- 94 <- 

Към края на втората си седмица като управител на цирк вече се 
чувстваш достатъчно опитен, за да се замислиш за някакви подобрения по 
купола, които да направят „Храма на чудесата” по-представителен. 

Ако искаш да се захванеш с тях, мини на В. 

Ако не ти се занимава с такива неща или смяташ, че циркът си е 
добре и така, продължаваш на 93. 


- 95 - 
- Всъщност, проверката дори няма да е необходима, ако ни покажеш 
разрешителното си за цирка, издадено и подпечатано от градската управа - 
казва добродушно стражът. 
Изстиваш. 
- Ти, разбира се, имаш такова разрешително? - осведомява се стражът. 
- Ъ-ъ - казваш. 
- А може би... - той невярващо се вторачва в теб, нямаш?! 


-Ъъ... 

- Затворете цирка!!! - изкрещява изведнъж той. - Арестувайте този мошеник! 
Арестувайте всички актьори! И зрителите арестувайте! 

- Ама... 


- Съпротива ли искаш да окажеш? - изревава стражът, като долепя лицето си 
до твоето. 

- Не - признаваш си. 

- Тогава си арестуван!!! 

Тъпа история. 


КРАЙ 


-96< 

Въпреки жегата, размера на търбусите си и металните си брони, 
стражите са на своя пост. Застанал пред входа на цирка, равнодушно 
посрещаш вече традиционната проверка на цирка в края на седмицата, като се 
чудиш дали не трябва да им дадеш някакъв подкуп, за да те оставят на мира. 

Ако имаш кодовата дума „щраус”, продължи на 62. 

Ако си записал „трева” или „транзит”, очаква те 73. 

Ако нямаш нито един от тези кодове, продължи на 41. 


-97<- 

Тюркоазеният квартал винаги е бил трън в очите на градската стража. 
Уверяваш се в тази стара истина, когато половин час преди съботното 
представление в цирка нахълтва един патрул войници със заповед за обиск. 

- Това е възмутително! - извикваш театрално, щом я прочиташ. - Ще ми 
провалите представлението! 
- Няма - успокоява те един от стражите. - Ей-сегичка ще свършим. 

Ако имаш записана кодовата дума „транзит”, върви на 85. 

Ако имаш „щраус”, продължаваш на 95. 

Ако нямаш нито една от двете, очаква те 11. 


-98- 

И така, завърши първият ти месец като управител на „Храма на 
чудесата”. Време е да разберем как си се справил със задачата си - всеки 
цирк, в края на краищата, е търговско предприятие и никой не се занимава с 
тези неща ей-тъй, от добро сърце. 

В първия етап от равносметката ще изчислиш доходите си за 
седмицата: 

Събери оценките си за обстановка, разположение и популярност. Като 
умножиш този сбор по броя на местата в цирка (разделен на две заради 
слабия сезон), получаваш качеството „публика”. 

Умножи публиката си по цената на единичния билет, извади от 
полученото число сбора от седмичните разходи на всичките си актьори и ще 
получиш седмичните си приходи. 

Ако те случайно са под нулата, продължаваш на 92. 

В противен случай се заеми с втория етап от равносметката: 

Извади от всички пари, с които разполагаш, сбора на наема за сградата 
плюс евентуалните си заеми плюс сбора от месечните заплати на всичките си 
актьори. Полученото число е печалбата ти за месеца. 


Ако имаш кодовата дума „ортак”, извади една четвърт от нея. 

Ако имаш кодовата дума „брат”, извади половината от нея. 

Ако си записал „такса”, извади една трета от нея. 

И така, ако крайната сума е по-малка от 5000 сребърника, 
продължаваш на 42. 

А ако е по-голяма от това число, можеш да преминеш на 100. 


- 99 - 

Стрелбището не се радва на особена популярност, защото 
представленията ви са късно вечер, а светлината на фенерите не предполага 
особени спортни успехи в стрелбата с арбалети. Дребните награди привличат 
едва толкова желаещи, че да изплатиш постройката и ярко изрисуваните 
мишени от меко дърво. 

Запиши си 15 сребърника приход и продължи на 40. 


< 100 - 
Честито! „Храмът на чудесата” потръгна добре и по всичко личи, че 
скоро ще се превърне в един от най-успешните нови циркове в Тюркоазения 
квартал. Имаш добра трупа, верни зрители и чудесни идеи за развитие. 


Ако вече не си го направил, попълни таблицата Програма в 
Дневника и продължи с ВТОРА ЧАСТ. 


ГЛАСЪТ НА АВТОРА 

Браво бе! Щом сте стигнали дотук, значи сте успели да се справите с 
първоначалните проблеми, спъващи всяко достойно начинание. Ако сте чели 
„Приказки от 1001 кули”, вече знаете какво ще последва: зарязваме 
финансите (с логичния довод, че щом вече сте му хванали цаката, няма 
смисъл да си доскучаваме с още от същото) и се хващаме за нещо доста по- 
вълнуващо. 

Замисляли ли сте се някога какви са тайните на цирковата професия, 
които отстрани изглеждат като магия) Подобре да сте го правили. Защото в 
Белегаст току-що пристигна Животинският цирк на Котката -- ужасяващото 
предизвикателство срещу всеки нов в занаята. Искате или не, ще трябва да го 
приемете. 

Може би -- само може би -- ще ме чуете отново преди Трета част. 
Успех! 

ЧАСТ ВТОРА: ТОЗИ ГРАД Е ТВЪРДЕ ТЕСЕН ЗА ДВАМА НИ 


Увод 

Понякога в Белегаст идва есента. 

Мистериозната прослойка от времегадатели, прочути със странните си 
кафяви дрехи (тук-там на жълти петна от кръвта на слепите кокошки, 
използвани при ритуалите) се опитва да познае дали ще има есен година след 
година и успява изключително рядко. Работата е там, че в този град на края 
на света слънцето не залязва изобщо от последните дни на юли до началото 
на декември - иако от север не задухат Китовите ветрове, есента минава на 
пръсти покрай Белегаст, като едва-едва размърдва жегата по напечените 
улици. 

А сетне слънцето залязва, червеното небе потъмнява и зимният студ се 
стоварва върху града с такава сила и ярост, че кучетата остават замръзнали 
насред крачката си, с изплезени езици, чак до пролетта. (Пролет винаги има, 
въпреки логиката на симетричните противоположности.) Кохорти от 
оловносиви облаци изскачат от Морето на мъглите и с бучене заливат града, 
обгръщайки върховете на хиляда и едната кули от сив гранит (може би сте 
чували, че в основата на всяка от тях има зазидана девица; това са глупости - 
бел. авт.), а снегът е жълт от светлината на фенерите, които безуспешно се 
опитват да заменят липсващото слънце. Ужас, който продължава четири 
месеца и на който се радват единствено алчните за печалби кръчмари. 

Но понякога, само понякога, в Белегаст идва есента -- с нежния дъх на 
сивозелен мъх от тундрата, с тихите стъпки на първата слана, със сладко- 
гнилия вкус на попрезрял пъпеш. Тогава небето е толкова червено, че 
звездите се виждат дори през деня, а топлите Китови ветрове носят дъха на 
сол и МЛЯКО. 

Тази есен, с Китовите ветрове в белегасткото пристанище пристигна 
един кораб. 

Играта продължава на епизод 101. 


< 101 + 
В неделя сутрин в Тюркоазения град цари обичайното спокойствие - 
жителите на Белегаст ще спят чак до ранния следобяд, след което ще 
похапнат и ще се отправяг към храмовия площад, за да покажат 
ежеседмичното си уважение към Мъртвите богове. Актьорите от „Храма на 


чудесата” също си позволяват по-дълга почивка и правят една кратка 
репетиция непосредствено преди вечерното представление. Отдавна се каниш 
да отидеш на гости на приятеля си от „1001 кули” и днес изглежда чудесен 
ден за това, но не бързаш да станеш от леглото. 

- Сър? - подвиква предпазливо някой пред вратата. 

Разпознаваш гласа - това е едно от момчетата, които си наел, за да се грижат 
за поддръжката на купола. 

- Да! - изгракваш. 

- Мисля, че трябва да видите нещо, сър - продължава момчето с развълнуван 
глас. - Целият Белегаст вече се е струпал на пристанището! 

Когато поемате по слънчевите улици към кейовете, момчето накратко ти 
разказва събитията от днешния ден: в града е пристигнал пътуващият 
Животински цирк, едно абсолютно легендарно представление, което помита 
местните трупи във всеки град, в който пристигне. 

- Мътните ги взели - измърморваш вкиснато. - Домъкнаха се чак на края на 
света, за да играят в Белегаст. 

Многохилядната тълпа, наводнила кейовете, изглежда не споделя 
мнението ти. След няколко фукливи маневри из залива черният кораб на 
Животинския цирк най-сетне е навлязъл в пристанищните води и моряците 
тъкмо спускат трапа, докато десетина едри телохранители избутват тълпата 
назад. Градската стража, която вероятно кисне тук още от сутринта, им 
помага с ентусиазъм. 

Зяпачите избухват в приветствен рев, когато на трапа изскача строен, 
мускулест младеж в черно трико и размахва ръце: 

- Уважаеми белегастчани! Аплодисменти за Животинския цирк! 

След продължителния взрив от ръкопляскания хората подемат вика „Котката, 
котката!”, който за няколко мига вече оглася цялото пристанище. Младежът 
се усмихва скромно и се покланя: 

- За мен, Котката от Животинския цирк, както и за всичките ми актьори, ще 
бъде чест да играем за вас! Заповядайте на първото ни представление още 
довечера - на централния площад в красивия Тюркоазен квартал!!! 

- Пълна свинщина - изръмжаваш, когато обръщаш гръб на кейовете и поемаш 
обратно към „Храма на чудесата”. - Откъде накъде са им разрешили да играят 
на открито, при това на централния площад? 

- Ами те са много известни, сър - осмелява се да предположи момчето от 
цирка ти, за което получава един кисел поглед. 

- Отвратително! - възкликва с ужас управителят на трупата ти, когато 
разказваш на актьорите си за новия цирк в града. - Колко време ще останат? 

- Нямам представа - свиваш рамене. - Достатъчно, за да фалираме. 
Въздъхваш: 


- Може би е добра идея да отида на представлението им довечера. Поне ще 
знаем с кого си имаме работа. 

Ако наистина смяташ да го направиш, мини на 158. 

Ако предпочиташ да останеш в собствения си цирк, продължаваш на 
204. 


< 102 - 

Сериозно си надценил силите си! 

Обръщаш поглед към спокойните очи на Котката и действително успяваш да 
върнеш първите няколко ножа, без да гледаш към тях...а сетне, хипнотизиран 
от погледа му, допускаш съдбоносна грешка. Ръката ти се разминава с един 
от ножовете, изпратен с по-голяма скорост, и острието се забива в гърдите ти. 
Тълпата ахва, когато изхъркваш и рухваш по гръб. Преди да някой да успее 
да реагира, пред очите ти притъмнява и ти се потапяш в света на мрака. 


КРАЙ 


< 103 + 
Когато те забелязва, един от опитните чиновници те дръпва в ъгъла: 
- За Животинския цирк ли идваш? 
- Бхъ - кимваш. 
- „Храмът на чудесата” е достатъчно голям цирк, но ще трябва да бутнете 
доста в тази сграда. Сам виждаш колко много хора се натискат, а някои от тях 
имат да си връщат услуги от търговците. 
- Колко? 
- Хиляда сребърника - отвръща чиновникът, като се оглежда по коридора. 
Ако си съгласен на такъв подкуп, върви на 124. 
Ако сумата ти се струва твърде голяма, мини на 178. 


< 104 + 
Какви са животните на твоя майстор-ездач? 
Коне -- минаваш на 160. 
Снежни камили -- продължи на 125. 


< 105 - 

Айлин проявява благоразумие и меко скача отстрани на коня, като се 
претъркаля и прави няколко крачки, преди да спре. Междувременно 
Пантерата е успял да пресече пътя на побеснялото животно, миг преди то да 
се хвърли от арената право в зрителите, и за минута хаосът по арената е 
овладян. Не ще и дума, ловкият ездач от Животинския цирк обира всички 
аплодисменти. 

Запиши 5 точки за съперника в графата Състезание и премини на 162. 


- 106 - 

Мечката необезпокояван завършва номера си, който не се отличава с 
особена оригиналност: мечките се изправят на задните си крака, търкалят се 
насам-натам и неумело танцуват с дресьора си. Когато публиката свършва с 
ръкоплясканията, той се покланя и напуска арената. 

За съжаление, с това този кръг от състезанието приключва. Котката се 
ухилва подигравателно, когато вдигаш рамене в отговор на въпросителния 
поглед на търговеца. 

Запиши 6 точки за съперника и продължи на 144. 


< 107 + 

Мечката необезпокояван завършва номера си, който не се отличава с 
особена оригиналност: мечките се изправят на задните си крака, търкалят се 
насам-натам и неумело танцуват с дресьора си. Когато публиката свършва с 
ръкоплясканията, той се покланя и напуска арената. 

Едва когато мечките са прибрани в клетките им, даваш знак на 
Хризантема и тя пъргаво изтичва на арената, следвана от златните си гущери. 
Животните проблясват красиво в светлината на факлите и изобщо не се 
притесняват от публиката, така че Хризантема успява да ги накара да покажат 
най-игривите си трикове. Продължителността на аплодисментите те 
изненадва приятно, защото става ясно, че сте спечелили. 

Запиши си 3 точки в графата Състезание, ако имаш кодовата дума 
„червено”, а ако си записал „нажежено”, запиши 4 точки. Ако нямаш нито 
една от двете, запиши 2 точки за твоя цирк. 

После премини на 144. 


- 108 - 

Тримата братя на Роник извикват „Оле!” и разперват ръце, отстъпвайки назад, 
а самият той прави крачка към Горилата. Съперникът му се усмихва зловещо 
и в настъпилата напрегната тишина ясно се чува как си поема въздух, преди 
да скочи. Пред невярващия ти поглед Горилата изпълнява тройно салто 
напред от място и се приземява на коляно с триумфална усмивка върху 
набръчканото си лице. 
Ясно е, че Роник трябва да повтори номера, ако иска да спечели състезанието. 
Ако просто успее да направи същото, по-приятният му вид ще свърши 
останалото при аплодисментите. 
Акробатът от „Храма на чудесата” прикляква и с все сила се хвърля нагоре... 

Според теб, какво трябва да направи към този момент? 

Да разпери ръце и да изпъне крака, за да увеличи центробежната 
сила при полета си и да си даде повече време във въздуха -- на 220. 

Да се свие на кълбо, за да увеличи въртящия момент -- на 223. 


< 109 - 

Рефлексите му на акробат надделяват и Берик скача от кокилите с 
ефектно предно салто, като се приземява на крака, обръща се и улавя 
падащите пръти. Изражението му е достатъчно красноречиво, а и публиката 
за щастие е видяла всичко. Щъркела буквално е пометен от негодуващите 
викове и освирквания, а когато Берик се покланя, получава щедри 
аплодисменти. 

Чудесно развитие. Ако имаш кодовата дума „нажежено”, получаваш 6 
точки, ас „червено” -- 5 точки. Ако нямаш нито една от двете, получаваш 4 
точки. 

Продължаваш на 224. 


< 110 < 

Опитният клоун усеща накъде отиват нещата и внезапно замръзва, като 
обърква съперника си. Присмехулника озадачено се почесва по главата и Юка 
светкавично поема ролята на криво огледало, като започва да се дръгне по 
темето и внимателно следи съперника си за следващото движение. 

Няколко минути по-късно тълпата буквално се търкаля по площада от 
смях. По-младото поколение граждани на Белегаст очевидно се е възползвало 
от достойнствата на лудата трева, преди да дойде на цирк, защото разни 
хихикащи стражи започват да си пробиват път през зрителите и да отмъкват 
нанякъде най-бурно смеещите се младежи. 


Двамата клоуни се споглеждат и се покланят един след друг, като 
превесът на аплодисментите в полза на Юка е очевиден. 

Ако имаш кодовата дума „нажежено”, получаваш 4 точки, а с „червено” 
- 3 точки. Ако нямаш нито една от двете, получаваш 2 точки. 

Продължаваш на 167. 


+ 111 + 
- Врайс - посочваш с ръка към своя актьор, - няма нужда от представяне! 
Ти и Котката напускате арената и оставяте двамата майстори на ножа да се 
гледат кръвнишки. Скорпиона е млад мъж с жълтеникава кожа, облечен в 
кожа и препасал колан с десетина ножа за хвърляне със сребърни дръжки. 
Врайс, твоят човек, е на средна възраст, с немигащи сини очи и носи 
ножовете си в специални калъфи на предмишниците си. 
- Добър вечер, уважаеми - казва Скорпиона с леден глас. - С какво ще 
започнем: стрелба по мишени или дуел? 
Ако смяташ, че е по-добра идея хвърлячите да започнат с мишените, 


мини на 166. Ако мислиш, че е по-добре дуелът да мине пръв, обърни на 
225. 


< 112 - 
- Чудесна идея - отвръщаш след няколко мига. 
- Отлично! - Котката приглажда косата си и се оглежда. 
- Да речем, в „Морскосиньо” след половин час? 
- Дадено. 
Когато влизаш с трупата си в луксозната таверна, откривате, че Животинския 
цирк е наел цялото помещение. Смесвате се с конкурентните актьори и макар 
и с нежелание, подхващате разговор на общи циркаджийски теми. Хората 
постепенно се отпускат и след един час и няколко чаши Котката се покачва на 
една маса и обявява: 
- Вдигам тост за моя колега от „Храма на чудесата”! Вярно, че ние сме по- 
добри, но и вас си ви бива! 
Той поема два бокала от Змията и ти подава едната: 
- До дъно! 
Надигаш чашата ..и изведнъж те осенява ужасно предчуствие. Ами ако 
смятат да те отровят? 
Ако мислиш, че това са глупости, пий на 132. 
Ако рискуваш да обидиш домакина си, като изпуснеш чашата „без да 
искаш”, продължаваш на 248. 


< 113 + 

- Намираш се в Белегаст, Котка - кръстосваш ръце пред гърдите си. - Тук не 
се бием заради няколко неподходящо казани думи. Арената ще покаже кой е 
по-добрият. 

Управителят на Животинския цирк изфучава, но размисля и рязко се обръща, 
като разблъсква актьорите си. Въздъхваш с облекчение и повеждаш 
собствената си трупа обратно към „Храма на чудесата”. 

Продължаваш на 114. 


< 114 + 

Капнал от умора, се изкачваш по трите стъпала на фургона си и бутваш 
вратата. Забравил си един фенер запален и в светлината му забелязваш тъмна 
сянка на пода. Миг по-кьсно ужасът плисва като мразовита течност по вените 
ти: на пода на бараката се е свила огромна отровна змия, готова за атака! 
„Мътните го взели”, помисляш си със странна обективност, „тия от 
Животинския цирк не се спират пред нищо.” 

Какво смяташ да правиш с неканения гост? 

Ще атакуваш змията пръв -- на 238. 

Ще замръзнеш, за да не я раздразниш с движенията си -- на 149. 

Ще побегнеш по най-бързия начин -- на 134. 


< 115 + 

Змията не помръдва, когато започваш да крещиш за помощ, и ти прекарваш 
половин минута в положението на статуя -- най-дългата половин минута в 
живота си. Сетне нещо просвистява между краката ти и змията отхвърчава 
назад, прикована за стената от една къса черна стрела. 

Коленете ти поддават и ти рухваш на пода. Нина безгрижно влиза в стаята ти, 
изнася змията навън и ти пожелава лека нощ, като ругае Животинския цирк 
под носа си. Заключваш вратата, внимателно оглеждаш стаята си и се 
стоварваш на леглото, като мигновено потъваш в безпаметен сън. 

Продължаваш на 247. 


< 116 <- 
- Общо взето, дъждът е на наша страна - обобщаваш половин час по-късно, 
след като си обяснил на трупата си как стоят нещата. - Винаги е по-добре 
човек да се състезава на собствен терен. 


- Най-малкото, така ще сме сигурни в екипировката - изсумтява шефът на 
трупата. - Нямам вяра на ония от Животинския цирк. 
Оглеждаш купола, който прокапва на няколко места: 
- Това трябва да се оправи до довечера. Ще се заема, а вие започвайте 
репетициите. Хайде! 

Продължаваш на 170. 


< 117 + 

Решението на Дълбокото умение леко те изненадва, но все пак той си 
знае работата. След няколко магически движения с ръце факирът нарежда на 
зрителите да проверят джобовете си и в цирка избухва истински хаос, докато 
хората откриват липсата на собствените си вещи или присъствието на чужди 
такива. 

Когато тълпата вече е на ръба на лошото настроение, магът отново 
махва с ръце и възстановява първоначалното положение на всички предмети, 
за огромно облекчение на разгревожената публика. (Налагат се две 
уточнения: някои от зрителите всъщност са доста нещастни, защото са 
нямали нищо против да разменят джобното си гребенче за кесия, натъпкана 
със сребърници; при този номер винаги има известни загуби, просто защото 
Дълбокото умение забравя къде точно е сложил някои от нещата.) 

Когато магът напуска сцената, зрителите очевидно се колебаят дали да 
ръкопляскат или да въздъхнат с облекчение. 
Запиши си 3 точки в графата Състезание и се върни на 135 за нов избор. 


< 118 - 

За щастие, хората са видели всичко и избухват във викове на 
негодувание. Окуражен от тях, Ерик отново застава на въжето и завършва 
пътя си по него без уравновесяващ прът, докато феникс се добере до своята 
площадка. Двамата отново се покланят и става ясно, че хората са оценили по 
достойнство хладнокръвието на твоя актьор при такъв нечестен акт. 

Запиши 2 точки за „Храма на чудесата” и премини на 137. 


< 119 + 
Изборът на Нина е изключително неудачен. В далечната бавна стрелба 
големият лък на Хамелеона има очевидно предимство, което той 
хладнокръвно демонстрира. Когато се убеждава, че арбалетът не й позволява 
да се мери със съперника си, Нина напуска арената, без дори да се поклони. 


Хамелеона свива рамене, пронизва още една от плочките за игра, отдалечени 
на петдесет крачки, и я последва сред оглушителен приветствен рев. 
Запиши 7 точки за Животинския цирк и продължи на 156. 


< 120 - 
Човекът от желязо Кал не е специализирал точно в този номер, но успява да 
се справи задоволително и да изяде почти толкова стъкла, колкото и Питона. 
Когато металният поднос се изпразва, те се надигат неуверено на крака и 
превити на две, напускат сцената. 
Никой от цирковете не печели точки за тази идиотщина. 
Продължи на 241. 


< 121 - 

- Мисля, че е станала някаква грешка! - извикваш, когато на свой ред излизаш 
на арената. - Най-силният мъж на света всъщност е Сай, героят на „Храма на 
чудесата”! 
Мъжагата от твоя цирк разперва мускулестите си ръце и показва няколко 
пози. 
- Ще видим тая работа - свива рамене Котката. 

В какво искаш да се състезават двамата юнаци? 

Дърпане на въже -- на 139. 

Вдигане на тежести -- на 245. 


< 122 - 

Понесъл богато украсеното пергаментово парче, се присъединяваш към 
тълпите, заливащи улиците на Тюркоазения квартал. Слънцето току-що е 
залязло и тук-там по ъглите проблесват първите улични фенери на дюкяните 
и таверните. Цари радостно оживление, което неусетно се предава и на теб. 

Неволно ахваш, когато виждаш колко публика е събрал Животинският 
цирк. Площадът е запълнен докрай толкова нагъсто, че няма къде да хвърлиш 
игла. Околните постройки са накичени с гроздове от хора, които търпеливо 
висят в очакване на представлението, а горещата кръв на Обелегастчани вече е 
станала причина за няколко сбивания. 

По средата на площада е издигната обширна дървена арена, до която 
през тълпата води широка, охранявана от стражи и телохранители пътека. По 
края на арената блестят силни факли от ароматично дърво, а самият под е 
нашарен с екзотични символи. Принуден си да признаеш, че е доста шик. 


-Управителят на „Храма на чудесата”? - осведомява се някакъв възпълен 
човек, който носи поне две кила злато по себе си. - Последвайте ме, моля. 

Пробивате си път през тълпата и спирате до специално издигната 
дървена ложа, седалките на която са поне десетина крачки над земята. 
Оглеждаш почетните гости по нея: няколко от претендентите за кмет на 
града, управителите на по-големите циркове, известни актьори, музиканти и 
танцьори. 

В мига, в който пристъпваш към стълбичката, едва не се сблъскваш с 
една красива дама, която не познаваш по лице -- вероятно член на гилдията 
на художниците или нещо подобно. Хвърляш бърз поглед нагоре и виждаш, 
че вече има само две свободни места: едното в самия център на ложата на 
най-горния ред, а другото -- в края, при това почти на нивото на улицата. 
Ако искаш да отстъпиш централното място на дамата, мини на 140. 
Ако предпочиташ ти да седнеш на него, продължи на 196. 


- 123 - 
Едва половин час по-късно вестоносецът се завръща с отговора на 
Животинския цирк: 
„САМИ ГО ПОИСКАХТЕ. ЩЕ ВИ СМАЖЕМ!!!” 
- Готино - смачкваш писмото и отпращаш вестоносеца без бакшиш. - 
Изведнъж си показаха зъбките. 
- Надявам се, че знаеш с какво се захващаш - изсумтява шефът на трупата и 
излиза от бараката ти, за да подготви актьорите. 
Продължаваш на 195. 


< 124 - 

Когато напускаш сградата на търговците, вече разполагаш с уверенията 
им, че Животинският цирк ще приеме отговора на предизвикателството си 
именно от вас: чудесна новина, ако смяташ да спечелите състезанието. Ако 
загубите обаче, това може би ще е фатално за „Храма на чудесата”, който 
винаги ще бъде свързван с неуспешното си представяне. Така или иначе, сам 
си сложи главата в торбата. 

Мини на 195. 


< 125 - 
- Уважаеми зрители! - извикваш, когато търговецът напуска арената. - 
Ловкият Гайа, полубог на майсторската езда, и неговите снежни камили! 
Двукраките животни без усилие изскачат на арената и тълпата неволно ахва 
при вида им: митологични същества от тундрата, които Гайа яха с тренирано 
безразличие. 
- Дами и господа! - извиква Котката с леко неуверен глас. - Представям ви 
Пантерата и неговите адски жребци! 
Един огромен черен кон с кръвясали очи се озовава на арената с гигантски 
скок, последван от още два. Ездачът на първия, мургав мускулест мъж, 
облечен в кожа на пантера, повежда жребците си обратно на посоката, в която 
се движи Гайа. Докато ти и Котката слизате от арената, те се разминават за 
пръв път и си разменят няколко подбрани обиди. 
Пантерата действително е добър ездач и едва не счупва врата си в опитите да 
го докаже, но снежните камили на Гайа вече са спечелили симпатиите на 
публиката и от него се иска само да ги язди. Десетина минути по-късно 
съперниците, показали всичките си номера, спират задъханите животни и се 
покланят последователно, като получават своя дял от аплодисментите на 
публиката. Твоят актьор печели убедително. 

Запиши си 3 точки в графата Състезание, ако имаш кодовата дума 
„червено”, а ако си записал „нажежено”, запиши 4 точки. Ако нямаш нито 
една от двете, запиши 2 точки за твоя цирк. 

После премини на 162. 


- 126 - 
За щастие, имаш кого да изправиш срещу Мечката. Отри и неговите вълци 
изглеждат достойни съперници на зверовете от Животинския цирк. 
Ако решиш да пуснеш твоя номер едновременно с Мечката, продължи на 
193. Ако предпочиташ да изчакаш Мечката да свърши, преди Отри да 
излезе на арената, мини на 164. 


< 127 - 
Двамата дресьори с мъка разтървават хищниците си и напускат арената 
от двете противоположни страни, като ругаят и се опитват да ги набутат в 
клетките им. Гледката не е точно от онзи тип, който хората са свикнали да 
получават в цирковете, така че никой от съперниците не получава 
аплодисменти. 
Побързай да минеш на 144. 


- 128 - 
Горилата и твоята трупа напускат арената и пълният търговец, който се 
изживява като конферансие на вечерта, обявява следващия номер в 
състезателната програма: ходене на кокили. 
Котката приятелски го потупва по рамото и с доста добро чувство за хумор 
обявява своя претендент, наречен Щъркела. След няколко мига и самият 
актьор се озовава до него, покачен на високите си червени кокили и маскиран 
като птица с дълъг клюн. Лекотата, с която се движи на триметровите пръти, 
те изумява. 
Ако имаш човек, който изпълнява номер с кокили, премини на 181. 
В противен случай те очаква 145. 


- 129 - 
- Жители на Белегаст! - извикваш с въодушевление. - Илона, най-гъвкавата 
жена в града! 
Красивата актриса излиза на арената, облечена в любимото си трико на 
тигрови ивици, и Змията напуска полесражението. Можеш да се закълнеш, че 
чуваш съскане от устата й, докато слизаш по стълбичките към мястото си. 
Не ще и дума, Илона е много по-добра. В движенията й се вижда естествената 
грация, която прави този номер естетичен и която напълно липсваше на 
конкуренцията, така че победата ви е вързана в кърпа. 
Прехапваш устни, когато виждаш за какво се готви акробатката ти. 
- Защо го прави? - измърморва недоволно шефът на трупата. - И без това вече 
е спечелила. 
Илона се навежда назад и челото й се плъзва на сантиметър от пода, когато 
извива гръбнак и прокарва главата си между краката. Макар лицето й да е 
спокойно, можеш да усетиш напрежението в нея: крайната цел на номера е тя 
да прегърне краката си с ръце и да се свие на топка, обърната наобратно. 
Ако мислиш, че ключът към изпълнението на този номер е пълното 
отпускане на всички мускули, мини на 146. Ако смяташ, че Илона трябва 
да напрегне гърба си, за да се извие до такава степен, продължи на 189. 


< 130 - 
Първото представление от състезанието е насрочено още за същата вечер. 
Провеждаш разговор с актьорите си, на който им обясняваш какъв е залогът 
от предстоящия сблъсък, и с удовлетворение отбелязваш, че изглеждат 
спокойни и мотивирани да покажат най-доброто, което умеят. 


Когато здрачът на топлата есенна вечер започва да обгръща Тюркоазения 
квартал, трупата на „Храма на чудесата” се отправя към централния площад. 
Огромната тълпа ви посреща с бурни приветствени викове и вие се изкачвате 
на дървената арена, която се оказва наистина просторна. 

- Уважаеми жители на Белегаст! - взема думата Котката, който е застанал 
начело на своята трупа в лъскавото си черно трико. - Традиционното 
състезание на Животинския цирк с местен претендент ще започне едва след 
няколко минути! Няма да ви отегчавам с подробности, защото сами ще 
видите колко сме добри! Ще ви кажа само, че досега сме отправяли 
дванадесет подобни предизвикателства и никога не сме намирали достоен 
противник! 

Изчакваш въодушевения рев на зрителите да утихне и изпреварваш Котката, 
който вероятно иска да се изфука с още нещо: 

- Съграждани! Вие знаете, че „Храмът на чудесата” е наймладият цирк в 
Белегаст, но пък и най-обещаващият! Решили сме тази вечер да станем най- 
добрите в света! Пътят за това минава през колегите ни от Животинския 
цирк! 

Стреснато се обръщаш, защото Котката буквално изфучава като животното, 
дало името му, и се стрелва към теб. Отстъпваш крачка назад, той рязко спира 
и устните му се разтеглят в усмивка. Думите му този път са предназначени 
само за тед: 

- По-скоро ще умрете, отколкото да спечелите! 

- Пссст! - просъскваш през зъби, имитирайки звука за прогонване на котки. 
Той изръмжава и отстъпва, като отново се обръща към публиката: 

- Аплодисменти и за организаторите на състезанието: управниците на 
Тюркоазения квартал! 

Един дебел чиновник се изкатерва с пуфтене на сцената и когато над 
осветения от факлите площад отново се възцарява тишина, обявява с 
неочаквано силен и плътен глас: 

- Първи номер! Майсторска езда! Започна се. 

Ако имаш записан ездач в програмата си, премини на 104. Ако нямаш 
такъв номер, обърни на 143. 


< 131 < 
- Внимавай все пак! - подхвърляш на шега, докато 
заемаш мястото си. 
- Разбира се - усмихва се приветливо Скорпиона и 
размахва ръце, а тълпата избухва в приветствени 
викове. 
Майсторът на ножа от Животинския цирк замахва, 
острието просвистява във въздуха ..и приковава 
гърлото ти за дъската! 

Пред очите ти притъмнява толкова бързо, че 
не успяваш да видиш нищо освен очите на Котката, 
който разтревожено е излязъл на арената. В 
ъгълчетата им, с крайното проникновение на 
смъртта, виждаш спотаен смях. 


КРАЙ 


- 132 - 
„Не биха ме отровили пред всички”, помисляш си и надигаш бокала. Виното 
има чудесен вкус и ти наистина го изпиваш докрай. 
Миг по-късно пред очите ти притъмнява и ти рухваш на пода на таверната. 
Последното нещо, което чуваш, са уплашените викове на актьорите и гласът 
на Котката, който казва: 
-Бързо! Донесете вода! Май му прилоша! Както е казано на друго място и по 
друг повод, на любов и на война всичко е позволено. Котката приема тази 
максима съвсем буквално. 


КРАЙ 


- 133 - 

Котката атакува още преди да си уловил летящото оръжие и преди да 
успееш да замахнеш, върхът на меча му вече е оставил плитка рана през 
гърдите ти. (Отбележи си загубата на 2 точки форма.) Отскачаш назад с вик 
на болка и прехапваш устни. Без да спира, Котката се хвърля към теб и 
замахва отгоре право към главата ти. 

Ако искаш да извикаш за помощ, мини на 190. 

Ако това е под достойнството ти, продължи на 233. 

- 134 < 

Рязко се извръщаш към все още отворената врата, но не успяваш да 
прекрачиш прага. Със смразяващо кръвта съскане змията се плъзва след теб и 
миг по-късно усещаш зъбите й в крака си. Изпищяваш, докато безпомощно 
наблюдаваш изпълзяващото на свобода влечуго, и зачакваш смъртта си. 
(Губиш 3 точки форма и ако с това те падат до нулата, направо ще я 
дочакаш.) За щастие или ти си по-голям добик, отколкото си мислел, или 
змията не е била чак толкова отровна. За няколко минути ти прилошава 
дотолкова, че едва дишаш, но след това гаденето преминава без следа и 
организмът ти дори реагира с освобождаването на някакви скрити запаси от 
енергия. Използваш я, за да се довлечеш до леглото, и потъваш в безпаметен 
сън. Продължаваш на 247. 


- 135 - 

- За начало, домакините ни от „Храма на чудесата” са ни подготвили 
специална уводна програма! 
Доста разчиташ на този момент. Номерата, които можеш да покажеш сега, са 
извън рамката на състезанието, но въпреки всичко ще спечелят аплодисменти 
за твоята трупа. И така: 

Ако имаш специалист по магия, мини на 151. 

Ако имаш хипнотизатор, продължи на 214. 

Ако в трупата ти участва човек-снаряд, върви на 201. 

Ако вече си показал всички номера, с които разполагаш, или нямаш 
нито един такъв актьор в цирка си, обърни на 221. 


- 136 - 

Когато Дълбоката мисъл започва да обявява на висок глас интимните детайли 
от нощния живот на подбраната си публика, тълпата направо пощурява. Не 
ще и дума, жертвите му никак не са доволни, но те все пак са единици, а 
зрителите -- почти хиляда. В един момент решаваш, че телепатът вече е 
казал достатъчно, и с енергична крачка излизаш на арената. 

Ако искаш да се извиниш на обидените и да увериш всички, че това са 
измишльотини, казани само на шега, иди на 172. Ако предпочиташ да не 


оставяш подобно впечатление за умението на Дълбоката мисъл, върви на 
229. 


- 137 - 
- Уважаеми зрители! - обявява конферансието. - Един от най-традиционните и 
ефектни номера в историята на цирка! Въздушна акробатика на трапец! 
Ако имаш такъв актьор, мини на 199. 
Ако не разполагаш с въздушен акробат, продължи на 234. 


- 138 - 

Точно така се прави. 

Нина безпогрешно улучва всички подхвърлени мишени, докато 
стрелите на Хамелеона пронизват едва две. Когато привършват със 
съревнованието, двамата съперници се покланят и напускат арената. 

Запиши 7 точки за „Храма на чудесата” и продължи на 156. 


- 139 - 

Двамата съперници здраво увиват около ръцете си краищата на едно 
дебело корабно въже и застават зад нарисуваните на пода на арената бели 
черти, като скърцат със зъби и се гледат страшно в най-добрите традиции на 
занаята си. Когато сигналът за начало прозвучава, Вола без никакво усилие 
дръпва твоя човек, който едва не изхвърчава напред. Сай се напряга и успява 
да се задържи от своята страна на чертата още няколко мига, сетне се предава 
и се оставя на Вола да го издърпа с победоносен рев. 

Пълна излагация. 

Запиши в точки за Животинския цирк и премини на 200. 


< 140 - 
Отстъпваш крачка назад с лек поклон: 
- След теб, уважаема госпожице. 
Младата жена кимва с благодарност и поема по стълбите към централното 
място на последния ред. За теб остава крайното, но когато представлението 
започва (след половинчасова напрегната пауза) забравяш къде седиш. 
Шоуто на цирка е безкрайна поредица от невероятни номера, повечето от 
които -- на върха на цирковото изкуство. Всички актьори от Животинския 
цирк се представят с псевдонимите си и са облечени като съответното 
животно -- пантера, горила, змия ..Като за капак излиза и самият управител 
на цирка, Котката, който се оказва изумителен жонгльор. 

Неволно извикваш, когато седалката изведнъж хлътва под теб. Цялата 
конструкция на ложата се свлича с трясък, като повлича официалните си 
гости и се стоварва право върху главите на тълпата отдолу. Когато скелето се 
блъсва в земята, се претъркаляш встрани и мислено благодариш на Мъртвите 
богове за по-лошото си място. 

Около ложата мигновено настава хаос, когато тълпата се люшва напред, 
и ти с мъка си пробиваш път навън, стискайки зъби от болка. Нещастен 
случай? Тази работа не ти харесва... 

Отбележи си загубата на 1 точка форма и продължи на 205. 


< 141 + 
Издокарваш се в официалните си дрехи и поемаш към сградата на 
търговците на входа на Тюркоазения квартал. По коридорите са се събрали 
оживени групички от собственици на циркове и се опитват да се предредят 
едни други пред вратите на чиновниците. Май не само ти си решил да 
действаш по този начин. 


Ако наемът на купола ти е 800 сребърника или повече, можеш да 
продължиш на 103. Ако имаш 2 или повече точки контакти, върви на 
186. Ако не можеш да се похвалиш с нито едно от тези неща, очаква те 
177. 


< 142 < 

Айлин прескача с две последователни задни салта върху седлото на 
последното си пони и за няколко мига остава там с разперени ръце, като 
изчаква следващото разминаване. Когато първият кон на Пантерата се 
изравнява с нея, останал за момента без ездач (защото съперникът й е на 
последния, застанал на глава върху седлото), тя си поема дъх и се прехвърля 
върху седлото на жребеца... 
Ако предпочиташ тя да премине по седлата на чуждите коне възможно 
най-бързо и да прескочи обратно на понито си, премини на 187. 


Ако искаш Айлин да покаже някой номер върху жребеца, продължи на 
161. 


- 143 - 

Нямаш нито един ездач в трупата си и си принуден безпомощно да гледаш 
как номерът на Животинския цирк обира бурните аплодисменти на 
публиката. Пантерата, мургав мускулест мъж, облечен в хищническа кожа, 
изкарва на арената три чудовищни черни жребеца с кръвясали очи, с които 
демонстрира невероятна езда. Когато животните спират и той се покланя от 
седлото на първия, тълпата избухва в рев. 

Запиши 7 точки за съперника в графата Състезание и продължи на 162. 


- 144 < 


След кратка пауза, която продавачите на храни и напитки сред тълпата 
използват пълноценно, състезанието се подновява. Следващият номер е земна 
акробатика и Котката с гордост представя актьора си с артистичния 
псевдоним Горилата. 

С недоумение проследяваш животното, което изскача на арената с 
поредица от бесни премятания презглава -- нали дресурата приключи? Едва 
когато съществото спира и се „покланя, публиката се уверява в 


принадлежността му към човешкия род: нисък, космясал тип на средна 
възраст, с покрито с бръчки лице и безизразни очи. 

Ако имаш земни акробати, можеш да преминеш на 188. 

Ако нямаш такива актьори, върви на 163. 


< 145 < 
Излизаш на арената, дълбоко се покланяш и под подигравателния 
поглед на Котката тържествено се извиняваш за отсъствието на човек с 
кокили в трупата си. Тълпата с удовлетворение наблюдава номера на 
Щъркела, който изпълнява кратък боен танц на чапла, и го възнаграждава с 
щедри ръкопляскания и викове. 
Запиши 3 точки за Животинския цирк и продължи на 224. 


- 146 <- 

Точно така. Илона бавно издишва, отпускайки мускулите на цялото си тяло, и 
продължава да се плъзга напред, докато раменете й опират в свивките на 
коленете. На лицето й изгрява усмивка и тълпата изригва в оглушителни 
аплодисменти. 

Ако имаш кодовата дума „нажежено”, получаваш 5 точки, а с „червено” си 
запиши 4 точки. Ако нямаш нито една от двете, получаваш 3 точки. 

Продължаваш на 210. 


- 147 < 

- Да не съм луд - измърморваш. - Да рискувам живота си, за да му дам 
възможност да се изяви! 
- Не, Скорпионе! - извикваш в отговор. - Мисля, че вече видяхме достатъчно! 

Актьорът от Животинския цирк се покланя с хладна усмивка и напуска 
арената, като обира своя дял от аплодисменти те. Нещо ти подсказва, че си 
взел правилното решение. 

Запиши 5 точки за съперника и продължи на 211. 


- 148 - 

Протягаш ръце напред и здраво улавяш ръкохватката на меча. Както си 
очаквал, Котката е атакувал още докато оръжието е било във въздуха, с къс 
камшичен удар, и мечът му издрънчава в твоя. 
- Това не беше особено честно - изръмжаваш и го изтласкваш назад, след 
което презрително захвърляш меча си към него. - Ще решим разногласията си 
на арената, Котко. 
Управителят на Животинския цирк изфучава, но размисля и рязко се обръща, 
като разблъсква актьорите си. Въздъхваш с облекчение и повеждаш 
собствената си трупа обратно към „Храма на чудесата”. 

Продължаваш на 114. 


- 149 - 

Замръзваш толкова усърдно, че не смееш дори да дишаш. Очите ти са 
вперени в змията, която е надигнала глава и се клати напред-назад в 
хипнотизиращ ритъм. Дотук добре, но това не е окончателно разрешение. 

Дали не можеш да извикаш някого на помощ? 

Нина -- мини на 115. 

Врайс -- прехвърли се на 243. 

Кал -- иди на 228. 

Дълбоката мисъл -- обърни на 150. 

Ако никой от тези хора не е в трупата ти или си се отказал от идеята да 
викаш за помощ, ти остават две възможности: 

Да атакуваш змията -- на 238. 

Да побегнеш веднага -- на 134. 


< 150 - 

Змията не помръдва, когато започваш да крещиш за помощ, и ти 
прекарваш половин минута в положението на статуя - най-дългата половин 
минута в живота си. Сетне Дълбоката мисъл внимателно влиза в стаята и 
издава нисък гърлен звук, който кара влечугото да се обърне към него. 

Невярващо проследяваш как очите им се впиват едни в други за 
няколко мига, след което змията започва да се клати все по-силно и накрая 
тупва на пода. Без да каже нищо, хипнотизаторът изнася влечугото навън и те 
оставя сам. 

Заключваш вратата след него, внимателно оглеждаш стаята си и се 
стоварваш на леглото, като мигновено потъваш в безпаметен сън. 

Продължаваш на 247. 


< 151 + 
- Дами и господа! - извикваш, когато излизаш на арената. - Магът на „Храма 
на чудесата”, Дълбокото умение! 
Факирът излиза с подобаващо достолепие, издокаран в робата си с 
езотерични знаци, и след няколко подготвителни илюзии се приготвя да 
изненада публиката си с нещо наистина сериозно. 
Ако мислиш, че трябва да демонстрира огнена магия, продължи на 171. 
Ако смяташ, че трябва да покаже специалитета си - магическо 
преместване на предмети из хора от публиката, върви на 117. 


< 152 - 

Нещата, които Дълбоката мисъл обявява на висок глас, всъщност не се 
радват на огромна популярност -- все пак не е особено приятно да отидеш на 
цирк, само за да могат да чуят всички как точно си прецакал търговеца на 
коприна с онези гнили ябълки или пък колко точно пари си закопал под 
дървото в градината. Когато усещаш накъде отиват нещата, дръпваш 
несъобразителния телепат зад завесата, преди хората да са започнали да го 
освиркват. 

Не щеи дума, Котката сигурно е много доволен от гафа. 
Запиши 1 точка за Животинския цирк в графата Състезание и се върни 
на 135 за нов избор. 


- 153 - 
И така, първият номер в състезателната програма е този на 
въжеиграчите. 
Ако имаш записан еквилибрист, продължи на 239. 
Ако нямаш такъв актьор, премини на 180. 


< 154 < 
За твой ужас, публиката като че ли не е забелязала нищо - така че за Феникс 
остава да довърши номера си и да приеме аплодисментите, а за Ерик -- да се 
добере до своята площадка, като унизително се хваща ръка след ръка за 
въжето. 
Запиши 4 точки за Животинския цирк и продължи на 137. 


- 155 - 
- Уважаеми зрители! - извикваш, заемайки мястото си на арената. - 
Представям ви Нина, кралицата на невъзможното, майсторката на арбалета! 
Тя излиза на арената и сдържано се покланя, понесла черния си арбалет в 
лявата си ръка. На дясната има ръкавица и ти знаеш, че не я натоварва до 
последния момент, за да бъде максимално точна. 
- Белегастчани! - изревава на свой ред Котката. - Животинският цирк доведе 
Хамелеона, майстора на стрелбата с лък! 
Незабележимо прехапваш устни. Един от най-легендарните циркови актьори 
изобщо, Хамелеона е бил наемен убиец, преди да се обърне към изкуството. 
Той се оказва дребен човек с остри черти, носещ висок колкото него лък от 
тисово дърво. 
След като напускате арената, оставяйки само двамата стрелци, Хамелеона 
леко се покланя и дава знак на Нина, че като дама може да определя вида на 
състезанието. 
Ако мислиш, че тя трябва да предпочете далечната стрелба по 
неподвижна мишена, премини на 119. 
Ако смяташ, че бързата стрелба по движещи се мишени е по-удачният 
избор, върви на 174. 


- 156 - 
Вечерта напредва и е дошло времето за малко разтоварване. 
- Дами и господа! - извиква Котката. - Искам да ви представя един невероятен 
човек, със зъби от стомана, уста от желязо, гърло от планински гранит и 
стомах от митрил! Аплодисменти за Питона, който може да изяде всичко! 
На арената излиза притеснен човек на средна възраст, който носи метален 
поднос с натрошени стъкла. След като примигва срещу ярката светлина на 
факлите, той сяда с кръстосани крака на пода и започва бавно и методично да 
яде парчетата стъкло за огромно удоволствие на тълпата. Въпреки виковете 
им, ясно чуваш хрущенето на парчетата между зъбите му и неволно 
потръпваш. 
Ако в трупата ти е Дълбокото гърло, можеш да преминеш на 244. 
Ако разполагаш с Кал, върви на 120. 
Ако не си наел никой от двамата, продължи на 246. 


< 157 - 

Не ти остава нищо друго, освен да ръкопляскаш заедно с публиката, 
докато Вола с пъхтене огъва подкови, чупи гвоздеи, къса въжета и вдига 
огромни тежести. Когато на арената не остава камък върху камък, той се 
покланя неумело ия напуска. 

Запиши 5 точки за Животинския цирк и премини на 200. 


- 158 - 

Все още се чудиш какво да облечеш, когато на вратата на бараката ти се 
почуква тържествено. Отваряш и примигваш срещу дребничкия вестоносец, 
изпъчен и говорещ с изключителна тържественост: 

- Животинският цирк има удоволствието да те приветства, управителю на 
„Храма на чудесата”! Ето поканата ти за премиерното представление 
довечера! 

Приемаш пергамента, смотолевяш някаква благодарност и затваряш вратата 
след вестоносеца. 

- Брей, какво внимание - промърморваш на себе си. 

Ако смяташ да се възползваш от поканата, продължи на 122. 

Ако предпочиташ да отидеш на цирка като обикновен гражданин, мини 
на 185. 


- 159 - 
След два часа си принуден да признаеш, че Животинският цирк няма да ви 
изпрати отговор. Вероятно Котката и хората му са решили, че не сте достойни 
за противници в прочутото им състезание. 
Запиши кодовата дума „аматьори” и решавай: 
Ако смяташ да потърсиш помощта на управата на Тюркоазения 
квартал, за да осигуриш участието на „Храма на чудесата” в 
състезанието, мини на 141. 
Ако решиш да теглиш една на Животинския цирк и тъпото им 
предизвикателство, обърни на 194. 


- 160 - 
- Уважаеми зрители! - извикваш, когато търговецът напуска арената. - 
Прекрасната Айлин, полубогинята на майсторската езда, и нейните 
великолепни понита! 


Дребната ездачка умело превежда малките кончета по стъпалата нагоре към 
арената и ги повежда в тръс по обиколката й като стои на седлото на бялото с 
разперени ръце и леко напрегната усмивка. 

- Дами и господа! - извиква Котката. - Представям ви Пантерата и неговите 
адски жребци! 

Неволно ахваш, когато един огромен черен кон с кръвясали очи се озовава на 
арената с гигантски скок, последван от още два. Ездачът на първия, мургав 
мускулест мъж, облечен в кожа на пантера, повежда жребците си обратно на 
посоката, в която се движи Айлин. Докато ти и Котката слизате от арената, те 
се разминават и Пантерата рязко се навежда към нея с подигравателно 
ръмжене, като едва не я събаря от седлото на понито. С тревога отбелязваш, 
че животните на Айлин са около два пъти по-дребни от тези на съперника. 
Специалитетът на Айлин са акробатичните скокове от седло на седло в 
движение. 

Ако смяташ, че трябва да използва само своите понита при номера, 
мини на 206. Ако мислиш, че е по-добре да скача и по жребците на 
Пантерата, за да покаже умението си, иди на 142. 


< 161 + 

Ездачката размахва ръце, за да запази равновесие върху коня, и се 
приготвя да покаже обръщане на място. Преди да успее обаче, черният 
жребец тръсва грива с глухо изцвилване и рязко препусва напред през 
арената, разблъсквайки другите коне. Айлин рязко прикляква върху седлото и 
ти с ужас забелязваш, че животното няма нито юзда, нито стремена. 
Дали тя трябва да скочи веднага -- на 105. 
Или да се опита да укроти коня -- на 2109. 


- 162 - 

- Втори номер! - обявява търговецът от Гюркоазения квартал, щом животните 
напускат арената. - Дресура! 

- Дами и господа! - извиква Котката, облян от подскачащата светлина на 
факлите. - Да поздравим Мечката и неговите ужасни хищници! 

На арената излиза огромен мъж с рунтава коса и брада, от които лицето му 
почти не се вижда. Гуловището му е увито с кожи, а зад него пристъпват две 
огромни мечки --- едната тъмнокафява, а другата бяла като сняг. Той неумело 


се покланя, а животните тежко се изправят на задните си крака и надават 
оглушителен рев, който разтърсва площада. 

С кой дресьор разполагаш? 

Отри -- мини на 126. 

Зайер -- продължи на 207. 

Хризантема -- иди на 179. 

Ако имаш повече от един дресьор, избирай внимателно. Ако нямаш 
нито един, отиваш на 106. 


- 163 - 

За жалост, никой в цирка ти не владее изкуството на земната 
акробатика, така че си принуден да изгледаш номера на Горилата заедно с 
останалите зрители и дори неохотно да му изръкопляскаш, когато свършва. 
Проклетият акробат наистина демонстрира невероятни умения, които отново 
те навеждат на съмнения относно потеклото му. 

Така или иначе, Животинският цирк печели служебно този кръг. 

Запиши 4 точки за Съперника и продължи на 128. 


- 164 + 

Мечката необезпокояван завършва номера си, който не се отличава с 
особена оригиналност: мечките се изправят на задните си крака, търкалят се 
насам-натам и неумело танцуват с дресьора си. Когато публиката свършва с 
ръкоплясканията, той се покланя и напуска арената. Даваш знак на Отри и 
той излиза заедно с трите си сиви вълка, но след по-едрите и ефектни 
хищници на Мечката изпълнението му излиза малко постно. 
Ръкоплясканията за твоя актьор затихват дори по-бързо и става ясно, че 
съперникът е спечелил. 
Запиши на противника () точки в графата Състезание, ако имаш кодовата дума 
„нажежено” (защото клакьорите ти все пак успяват да изравнят везните); ако 
си записал „червено”, запиши | точка на Животинския цирк, а ако имаш 
„жълто” - 2 точки. Ако нямаш нито една от трите, запиши 3 точки за 
противника. 

После премини на 144. 


< 165 - 
Берик отчаяно размахва ръце, но не успява да възстанови равновесието 
си и пада встрани на арената с отчетлив тътен. Кокилите му се разхвърчават в 
противоположни посоки и макар веднага да скача на крака, ефектът от 


падането е доста комичен за грубоватата белегастка публика. Вълната от смях 
и насмешливи подвиквания го издухва от арената с почервеняло от гняв лице, 
а Щъркела остава, за да получи аплодисментите си. 

Пълна свинщина, но нищо не можеш да направиш. 

Запиши 4 точки за съперника и обърни на 224. 


- 166 - 

Двамата съперници хладнокръвно пронизват всички мишени толкова 
безупречно, че е невъзможно да се определи кой е по-добър. Сетне се 
отдалечават на петнадесет крачки и всеки от тях застава с гръб към една 
дъска с размерите на обикновена врата. Дуелът започва и Врайс забива 
първия си нож на косъм от лявото ухо на Скорпиона, който трепва, но остава 
на мястото си. Идва неговият ред, той замахва, ножът просвистява във 
въздуха ...и приковава ръката на Врайс за дъската! 

- Мътните го взели! - изръмжаваш и изскачаш на арената. 

Тълпата затаява дъх, сетне избухва в неодобрителен рев и докато помагаш на 
Врайс да се измъкне, забелязваш с крайчеца на окото Котката, който издърпва 
Скорпиона от арената и се покланя извинително. 

- Доста неточно хвърляне! - извикваш, като се обръщаш към зрителите. - Да 
аплодираме Врайс, точния стрелец от „Храма на чудесата”! 

Аплодисментите на хората са толкова оглушителни, че успяват да изкарат 
усмивка дори на лицето на пострадалия майстор на ножа. 

Ако имаш кодовата дума „нажежено”, получаваш 6 точки, с „червено” си 
запиши 5 точки, а с „жълто” печелиш 4 точки. Ако нямаш нито една от трите, 
получаваш 3 точки. 

Продължаваш на 211. 


- 167 - 
- Дами и господа! - изревава дебелият представител на Тюркоазения квартал, 
който май се черпи с нещо силничко между всеки два номера от програмата. - 
Следващото изпълнение е на хора-ластици! 
- Змията! - извиква управителят на Животинския цирк и посочва актьора си, 
който тъкмо излиза на сцената. - Аплодисменти, моля! 
С неприязън оглеждаш високата слаба жена в зелено и черно, която застава 
до Котката и оголва зъби в пресилена усмивка. Когато управителят на 
противниковия цирк се отдръпва, тя плавно се извива назад и докосва пода с 


челото си в доста нескопосан мост, след което започва да се гърчи наляво- 
надясно и да усуква крайниците си. 

След минута става ясно, че това ще е всичко от нейна страна. 

Ако имаш жена-ластик в трупата си, заповядай на 129. 

Ако не можеш да се похвалиш с подобно нещо, очаква те 191. 


- 168 - 

Завърташ меча напред и Котката, който е атакувал с камшичен удар 
още докато оръжието е било във въздуха, не успява да те достигне. 
Пристъпваш крачка напред, като опитваш пронизващ удар на нивото на 
гърдите, той ловко отклонява острието ти и замахва отстрани и отгоре на 
нивото на рамото ти. 

Ще блокираш удара с меча си -- на 212. 

Ще се опиташ да се гмурнеш под удара му за контраатака на 226. 


- 169 - 

Бавно протягаш ръка към най-близкия стол и с рев се нахвърляш върху 
змията, като блъскаш с него по пода около нея. Стреснатото влечуго отбягва 
атаката ти и със съскане се оттегля навън през все още отворената врата, като 
те оставя облян в студена пот и в относителна безопасност. 

Заключваш вратата, внимателно оглеждаш стаята си и се стоварваш на 
леглото, като мигновено потъваш в безпаметен сън. 

Продължаваш на 247. 


< 170 + 

Вечерта идва неусетно. Слънцето така или иначе не се показва иззад 
плътните облаци и факлите са запалени още от ранния следобяд. Под купола 
на цирка са се смесили лютивата миризма на горяща смола и влажния дъх на 
дъжда. От арената се вдига пара. 
- Пълен купол - съобщаваш на актьорите си, след като скришом надничаш 
иззад една завеса. - А до представлението има почти час. 
Публиката е напрегнато щастлива по онзи особен начин, който може да роди 
само един дълъг дъждовен ден, носещ обещание за дългоочаквана и 
вълнуваща вечер. Ограниченият брой места е принудил търговците от 


Тюркоазения квартал да поканят само най-важните жители на Белегаст -- но 
дори и така си сигурен, че през идните няколко седмици ще ги заливат потоци 
гневни писма от забравените. 

Когато часът на представлението най-сетне идва, познатият ти търговец 
излиза на арената и съобщава: 

- Втора вечер, уважаеми белегастчани! Животинският цирк срещу „Храма на 
чудесата”! Пригответе се за невероятно представление, защото днес 
актьорите ще покажат найдоброто от себе си! 

- Надявам се - измърморваш. 

Ако се намираш в купола на „Храма на чудесата”, можеш да преминеш на 
135. Ако си в издигнатия купол на Животинския цирк, продължи на 153. 


+ 171 + 

Дълбокото умение е опитен циркаджия и знае, че колкото по-шумен и 
шарен е един номер, толкова по-добре. Когато размахва ръце, от тях 
избликват огнени струи, които се превръщат във фантастични кълба и угасват 
за миг, преди да докоснат купола. Очарованата публика в захлас наблюдава 
играта на огъня и когато факирът се покланя и напуска арената, хората 
избухват в ръкопляскания. 

Запиши си 6 точки в графата Състезание и се върни на 135 за нов избор. 
< 172 - 

Абсолютно правилно решение. Така не губиш онази част от публиката, 
за която е станало дума, но пък всички останали си знаят, че всъщност само 
ги мотаеш и казаните от Дълбоката мисъл пикантни подробности най- 
вероятно са верни. 

Когато телепатьт се покланя и напуска арената, зрителите го изпращат с 
щедри ръкопляскания. 

Запиши си 4 точки в графата Състезание и се върни на 135 за нов избор. 


+ 173 <- 

Ерик извиква и рязко измества пръта си, като на свой ред блъсва 
Феникс. За миг двамата сякаш увисват във въздуха, сетне твоят въжеиграч 
успява да се задържи на крака, а Феникс изхвърчава от въжето си. Прехапваш 
устни, но опитният актьор веднага пуска пръта си и увисва на ръце под 
въжето. 

Публиката ахва, проследявайки полета на пръта надолу, сетне връща 
очи на Ерик, който хладнокръвно се покланя. Изглежда зрителите са 


помислили всичко за предварително трениран номер, защото избухват в 

ръкопляскания - и за Ерик остава единствено да стигне до срещуположния 

край на въжето, без да бърза, докато съперникът му е принуден унизително да 

се добере до площадката в своя край, като се изтегля на ръце. 

Можеш да се обзаложиш, че Ерик никога не би искал да повтаря този номер. 
Запиши 7 точки за „Храма на чудесата” и продължи на 137. 


< 174 + 

Изборът на Нина е правилен: по-малкият и лек арбалет има очевидно 
предимство при този тип стрелба пред дългия, неудобен лък на съперника. 
Хамелеона запазва самообладание и стреля едновременно с нея по първата 
полетяла във въздуха мишена... 
Двамата съперници стрелят по неголеми дървени дискове в ярки цветове, 
които един от търговците от Тюркоазения квартал подхвърля във въздуха от 
срещуположния край на арената. 
Ако мислиш, че Нина трябва да насочва изстрелите си малко пред диска 
по въображаемата му траектория, точно преди той да е достигнал 
връхната точка на полета си, мини на 138. 
Ако смяташ, че трябва да проследява полета му с прицела си и да стреля 
тогава, когато дискът има най-малка собствена скорост, продължи на 
235. 

< 175 + 

Трескаво размишляваш как да постъпиш. Последният номер ще остави 
най-силно впечатление, така че „Храма на чудесата” трябва да участва на 
всяка цена! Преди идеята все още да се е оформила напълно в ума ти, вече се 
изправяш и с леко треперещи колене се прехвърляш през парапета на арената. 
Търговецът-конферансие улавя погледа ти и кимва, след което отново издува 
гръдния си кош: 
- Невероятен спектакъл! От страна на „Храма на чудесата” също ще се 
състезава неговият управител! Дами и господа, вижте сблъсъка на титаните!!! 
Изречена по твой адрес, думата „гитан” звучи леко пресилено. В интерес на 
истината, наистина си се занимавал с жонглиране, но никога преди не си 
излизал на арената, за да демонстрираш уменията си. 
- Ще те убия - меко казва Котката. - Готов ли си? 
Свиваш устни и страхът ти изведнъж се изпарява: 
- Напълно. Да видим какво можеш! 
Котката кимва и подхваща един по един няколко дълги бляскави ножа, които 
е наредил в краката си. Остриетата се завъртат в изумителен танц, когато той 
започва да ги подхвърля във въздуха, и да описват сложни фигури. 


Внимателно следиш ръцете му и когато първият нож полита към теб, успяваш 
да го уловиш за дръжката и да го изпратиш обратно, готов за следващия със 
свободната си ръка... 

Номерът си го бива. 

Ако искаш да се > съсредоточиш върху полета на летящите 
непосредствено към теб ножове, мини на 222. Ако предпочиташ да 
гледаш съперника си в очите, оставяйки останалото на инстинктите 
си, за да разгадаеш намеренията му, иди на 102. Ако ще търсиш 
преднамерено нарушаване на ритъма, за да усложниш размяната на 
ножовете, обърни на 242. 


< 176 < 

Официалният представител на Тюркоазения квартал съобщава крайния 
резултат и тълпата пощурява. Всички актьори от Животинския цирк 
наизлизат на арената, облечени с костюмите и маските си, за да приемат 
аплодисментите, и когато най-сетне се възцарява тишина, търговецът се 
обръща към Котката: 
- Вие доказахте, че сте най-добрият цирк на света. Имаме удоволствието да ви 
предложим място в Тюркоазения квартал, за да продължите да радвате 
публиката на Белегаст! 
Радостен рев от въпросната публика. „Продажно копеле”, помисляш си ядно. 
Котката вдига ръка и мигновено под купола става толкова тихо, че се чува как 
дъждовните капки барабанят по платнището: 
- Поканата ви е щедра и навременна. Обикновено отказваме да се заседяваме 
на едно място, защото силата ни е в непрекъснатото движение, победа и 
развитие, но този път ще приемем. Ще прекараме зимата в Белегаст и когато 
изиграем стотното си представление, отново ще поемем по света! 
Не издържаш повече, напускаш мястото си и закрачваш в дъжда из 
Тюркоазения квартал, като ругаеш и се чудиш в коя кръчма да влезеш. Сто 
представления! „Храмът на чудесата” просто няма да преживее зимата - и 
колкото по-рано го кажеш на актьорите си, толкова по-добре. 
Какво да се прави, конкуренцията в този занаят винаги е била безмилостна. 


КРАЙ 


< 177 + 
Очевидно е, че трябва да дадеш подкупи на търговците, за да уредят „Храма 
на чудесата” за противник на Животинския цирк. Сумата е огромна, но пък и 
залогът си заслужава. 
Ако имаш кодовата дума „аматьори”, нещата са малко по-сложни, така че ще 
трябва да платиш 4000 сребърника. Ако я нямаш, подкупът е в размер на 3000 
сребърника. 
Ако си съгласен на такъв подкуп, върви на 124. 
Ако сумата ти се струва твърде голяма, мини на 178. 


- 178 - 
Докато крачиш обратно към „Храма на чудесата”, обезсърчението ти се 
заменя от справедливо възмущение. 
- Да си гледат работата - отсичаш в отговор на въпросителния поглед на шефа 
на трупата си. - Ние ще си гледаме представленията. 
Думите ти се оказват пророчески. Наистина само вие си гледате 
представленията, защото в продължение на цяла седмица, докато трае 
състезанието на Животинския цирк с избрания от тях конкурент, при вас не 
идва нито един зрител. Разходите ви обаче си текат, така че краят на месеца 
неприятно те изненадва с факта, че „Храмът на чудесата” просто е фалирал. 
Ако искаш да останеш в този занаят, ще трябва да предложиш услугите си на 
Животинския цирк като чистач или нещо подобно. 


КРАЙ 


< 179 - 
Докато гледаш огромните мечки на Животинския цирк, направо те хваща 
страх за Хризантема и крехките й златни гущери. 
Ако смяташ изобщо да не я пускаш на арената, мини на 183. 
Ако все пак искаш тя да излезе, когато Мечката приключи, иди на 107. 


- 180 - 
- Дами и господа! - извиква Котката с въодушевление. - Феникс! 
На опънатото високо над арената въже със замах изскача слаб мъж с 
яркооранжеви дрехи, който е прикрепил на гърба си нещо като подобие на 


криле с изрисувани по тях пламъци. Досещаш се, че те му помагат да запазва 
равновесие заедно с дългия прът в ръцете му. На главата на човека има птича 
маска с огненочервен клюн, която му придава сюрреалистичен вид. 
Тъй като няма конкуренция от „Храма на чудесата”, Феникс преминава 
спокойно по опънатото въже, като показва обичайните еквилибристични 
техники - приклякване на коляно, обръщане и стоене на един крак -- след 
което се покланя от срещуположния му край и обира заслужените си 
аплодисменти. 

Запиши 5 точки за Животинския цирк и продължи на 137. 


< 181 - 

На свой ред излизаш на арената и извикваш: 
- Дами и господа! Представям ви невероятния Берик! 
С Котката се споглеждате с неприязън и напускате сцената, докато вторият 
брат на Роник, все още изпотен от номерата със земната акробатика, заема 
мястото си до Щъркела на черните си кокили. 
След няколко крачки насам-натам актьорите като че ли се споразумяват за 
общия си номер и започват да танцуват един около друг като чапли, които се 
борят за женска. Гледката е наистина невероятна - двама мъже, покачени на 
високи по два човешки боя пръти, които се въртят в боен танц. 
Изведнъж Щъркела скача напред и рязко завърта единия си крак, като 
подсича кокилите на твоя акробат. Берик извиква възмутено, докато опасно 
залита встрани... 

Да скочи ефектно от кокилите -- на 109. 

Да се опита да възстанови равновесието си -- на 165. 


Н 


- 182 - 

Псевдонимът на Присмехулника наистина е добре подбран, защото 
имитацията му е перфектна и наистина комична. След няколко минути вече 
се смееш пряко волята си, а тълпата буквално се търкаля по площада от смях. 
По-младото поколение граждани на Белегаст очевидно се е възползвало от 
достойнствата на лудата трева, преди да дойде на цирк, защото разни 
хихикащи стражи започват да си пробиват път през зрителите и да отмъкват 
нанякъде най-бурно смеещите се младежи. 

Присмехулника триумфиращо се покланя и напуска арената, 
придружен от силни аплодисменти и одобрителни викове. Старият Юка 
съкрушено се връща при твоята трупа и ти с мъка изтриваш усмивката от 
физиономията си, преди да го потупаш ободрително по рамото. 

Запиши 2 точки за Животинския цирк и мини на 167. 


- 183 - 

Мечката необезпокояван завършва номера си, който не се отличава с 
особена оригиналност: мечките се изправят на задните си крака, търкалят се 
насам-натам и неумело танцуват с дресьора си. Когато публиката свършва с 
ръкоплясканията, той се покланя и напуска арената. 

По силата на решението ти, с това този кръг от състезанието 
приключва. Даваш знак на Хризантема да остане на мястото си и Котката се 
ухилва подигравателно, когато вдигаш рамене в отговор на въпросителния 
поглед на търговеца. 

Запиши 6 точки за съперника и продължи на 144. 


- 184 - 

Дискретно се осведомяваш за това, къде можеш да намериш хора без 
работа, които така или иначе ще гледат състезанието и нямат нищо против да 
получат малко пари. Агентите ти им обясняват простата им задача: да 
ръкопляскат бурно на номерата на „Храма на чудесата” и да подминават с 
презрение тези на Животинския цирк, като се опитват да привлекат колкото 
могат повече от публиката около тях в емоциите си. 

Колко пари си склонен да отделиш за клакьори? 

1000 сребърника - - запиши кодовата дума „жълто”. 

2000 сребърника -- запиши кодовата дума „червено”. 

3000 сребърника - - запиши кодовата дума „нажежено”. 

Можеш, разбира се, и да се откажеш от идеята си. 

После премини на 130. 


- 185 < 
Нещо ти подсказва, че от позицията на обикновен зрител ще имаш 
възможност да видиш повече. 
Присъединяваш се към тълпите, заливащи улиците на Тюркоазения квартал. 
Слънцето току-що е залязло и тук-там по ъглите проблесват първите улични 
фенери на дюкяните и таверните. Цари радостно оживление, което неусетно 
се предава и на тед. 
Неволно ахваш, когато виждаш колко публика е събрал Животинският цирк. 
Площадът е запълнен докрай толкова нагъсто, че няма къде да хвърлиш игла. 
Околните постройки са накичени с гроздове от хора, които търпеливо висят в 
очакване на представлението, а горещата кръв на белегастчани вече е станала 
причина за няколко сбивания. 
По средата на площада е издигната обширна дървена арена, до която през 
тълпата води широка, охранявана от стражи и телохранители пътека. По края 
на арената блестят силни факли от ароматично дърво, а самият под е нашарен 
с екзотични символи. Принуден си да признаеш, че е доста шик. 
След почти половин час напрегнато очакване представлението най-сетне 
започва - безкрайна поредица от невероятни номера, повечето от които - връх 
на цирковото изкуство. Всички актьори от Животинския цирк се представят с 
псевдонимите си и са облечени като съответното животно - пантера, горила, 
змия ...Като за капак излиза и самият управител на цирка, Котката, който се 
оказва изумителен жонгльор. 
Вдясно от теб неочаквано долитат писъци и оглушителен трясък и ти рязко се 
обръщаш, отбелязвайки с крайчеца на окото, че Котката не е изпуснал нито 
един от предметите, с които жонглира. Оказва се, че официалната дървена 
ложа, която е висока поне десетина крачки и приютява артистичния елит на 
Белегаст, се е срутила и е затиснала както големците, така и част от 
обикновените зрители под нея. Представлението е прекратено и ти поемаш 
обратно към „Храма на чудесата” със стиснати устни. 
Това никак не ти харесва. 

Продължи на 205. 

- 186 - 
Когато те забелязва, един от опитните чиновници те дръпва в ъгъла: 
- За Животинския цирк ли идваш? 
- Бхъ - кимваш. 
- Няма да е лесно - казва тихо той, като се оглежда по коридора. - Сам 
виждаш колко хора се натискат, а повечето от тях вече са извадили големите 
кесии... 
- Колко? - минаваш по същество. 


- Две хиляди и петстотин сребърника - отвръща чиновникът, без да му мигне 
окото. 

Ако си съгласен на такъв подкуп, върви на 124. 

Ако сумата ти се струва твърде голяма, мини на 178. 


- 187 - 

Айлин стъпва за миг върху черния жребец, сетне изхвърчава от 
седлото, отскача от втория кон на Пантерата и прелита над третия кон и 
ездача му с красиво предно салто, като се приземява на отдалечаващото се 
пони, от което е започнала. Въздъхваш с облекчение, докато тълпата избухва 
във възторжени викове. 

След това изпълнение Айлин спира понитата си и Пантерата 
намръщено застава до нея. Двамата се покланят последователно, за да 
получат своя дял от аплодисментите, и твоята ездачка печели убедително. 

Запиши си 5 точки в графата Състезание, ако имаш кодовата дума 
„червено”, а ако си записал „нажежено”, запиши 6 точки. Ако нямаш нито 
една от двете, запиши 4 точки за твоя цирк. 

После премини на 162. 


- 188 - 

Роник и тримата му братя енергично изтичват на арената, облечени в 
новите си лъскави панталони и червени елечета, и на свой ред се покланят на 
публиката. Състезанието започва и след няколко минути става ясно, че твоите 
хора печелят: макар да не са способни на маймунските номера на Горилата, те 
все пак са четирима и изпълнението им се отличава с по-голямо 
разнообразие. След една особено сполучлива пирамида тълпата избухва в 
ръкопляскания и ядосаният Горила се впуска в серия самоубийствени 
скокове, за да привлече вниманието отново към себе си. 

Ако смяташ, че моментът е подходящ да оттеглиш хората си и да 
завършиш този кръг, мини на 208. 

Ако решиш, че е по-добре Роник да приеме предизвикателството на 
Горилата и да продължи да се състезава сам с него, иди на 108. 


< 189 - 
На лицето на Илона се изписва напрежение, когато се опитва да се 
извие максимално назад, но този номер не се получава всеки ПЪТ. 
Акробатката успява да се претърколи назад с грация, от която на по-голямата 


част от публиката не й става ясно какво е трябвало да се получи, но все пак 
остава неприятното чувство за някакъв неуспех и това дава отражение на 
аплодисментите. 
Ако имаш кодовата дума „нажежено”, запиши 2 точки за „Храма на 
чудесата”, а във всички останали случаи -- | точка. 

Продължаваш на 210. 


- 190 - 

Падайки по гръб, успяваш да изкрещиш и хората ти се люшват напред, 
като преграждат пътя на Котката. Той се изкикотва презрително, но няколко 
мига по-късно сам е принуден да напусне полесражението, защото викът ти е 
привлякъл вниманието на мотаещите си по площада стражи. 

- Приятна вечер! - подхвърля шефът на Животинския цирк и потъва между 
актьорите си. 

Надигаш се на крака, поизтупваш дрехите и достойнството си и повеждаш 
трупата си обратно към „Храма на чудесата”. 

Продължаваш на 114. 


< 191 + 
Остава ти единствено да се присъединиш към вялите ръкопляскания за 
Змията, която ви възнаграждава с още една от подобните си на черта усмивки 
и напуска сцената, като лепва една целувка на Котката. 
Запиши 4 точки на съперника и обърни на 210. 


- 192 - 

Отри извиква нещо на хищниците си и те яростно се нахвърлят върху 
мечките на съперника в най-добрите традиции на цирковите забавления от 
по-варварските времена. Скоро арената е оплискана в кръв и дресьорите с 
мъка разтървават питомците си, загрижени за живота им. 

Макар тълпата като цяло да не е одобрила кървавия спектакъл, 
симпатиите все пак са на страната на по-дребните животни. Докато слугите 
почистват арената и я посипват с пясък, Мечката и Отри се покланят 
последователно и твоят дресьор получава по-голям дял от вялите 
приветствия. 

Запиши 1 точка за „Храма на чудесата” и продължи на 144. 


- 193 - 

Даваш знак на Отри и той също излиза на арената, повел трите си сиви 
вълка. В мига, в който хищниците се забелязват, те оголват зъби и започват да 
ръмжат заплашително. Един бърз поглед към дресьорите им те убеждава, чеи 
те нямат нищо против да премерят силите си в директен сблъсък. Тълпата 
затаява дъх, когато един от вълците на Отри се хвърля към кафявата мечка... 

Ако нямаш нищо против животните да се сбият, мини на 192. 

Ако наредиш на Отри да спре вълците си, върви на 127. 


- 194 < 
- Да си гледат работата - отсичаш. - Ние ще си гледаме представленията. 
Думите ти се оказват пророчески. Наистина само вие си гледате 
представленията, защото в продължение на цяла седмица, докато трае 
състезанието на Животинския цирк, при вас не идва нито един зрител. 
Разходите ви обаче си текат, така че краят на месеца неприятно те изненадва с 
факта, че „Храма на чудесата” просто е фалирал. 
Ако искаш да останеш в този занаят, ще трябва да предложиш услугите си на 
Животинския цирк като чистач или нещо подобно. 


КРАЙ 


- 195 - 

Условията на състезанието са договорени, без ти и Котката изобщо да 
се срещнете лице в лице. В две поредни вечери ще има представления на 
открито, на централния площад на Гюркоазения квартал, като двата цирка ще 
трябва да представят по един номер в предварително обявявани категории, 
покриващи целия спектър на цирковото изкуство. Публиката ще оценява 
номерата с продължителността и енергичността на аплодисментите си. 

Последното условие те навежда на една идея. 

Ако искаш да наемеш платени клакьори, мини на 184. 

Ако предпочиташ да играеш честно, обърни на 130. 

- 196 - 

Кимваш приятелски на дамата и я изпреварваш върху тясната пътека, 
водеща нагоре към по-хубавото място. Докато се настаняваш по средата на 
последния ред, не успяваш да избегнеш убийствения й поглед, но когато 
представлението започва, напълно забравяш за непознатата. 

Шоуто на цирка е безкрайна поредица от невероятни номера, повечето 
от които - на върха на цирковото изкуство. Всички актьори от Животинския 
цирк се представят с псевдонимите си и са облечени като съответното 


животно - пантера, горила, змия ...Като за капак излиза и самият управител на 
цирка, Котката, който се оказва изумителен жонгльор. 

Неволно извикваш, когато седалката изведнъж хлътва под теб. Цялата 
конструкция на ложата се свлича с трясък, като повлича официалните си 
гости и се стоварва право върху главите на тълпата отдолу. Когато скелето се 
блъсва в земята, се оказваш затиснат под тежките дървени греди и се налага 
да изчакаш известно време, докато хората успеят да разчистят отломките. 

Мръщейки се от болка, успяваш да се изправиш на крака. Нещастен 
случай? Тази работа не ти харесва... 

Отбележи си загубата на 3 точки форма и продължи на 205. 


- 197 - 

- Да го вдигат - въздъхваш след няколко мига размисъл. - Можем да ги бием 
където си поискаме. 
Търговецът вдига вежди и отпива от чая си, но не казва нищо. 
- Това не ми харесва - изсумтява шефът на трупата ти половин час по-късно, 
когато му обясняваш как стоят нещата. - Нямам вяра на ония от Животинския 
цирк. 
Свиваш рамене: 
- По-добре да започваме репетициите. До довечера не остава чак толкова 
много време. 

Продължаваш на 170. 


- 198 - 

(Не става така.) 

Когато пламъчето на фитила достига до края, двамата с Роник се 
споглеждате разтревожено. Миг по-късно оръдието гръмва с оглушителен 
тътен и Чирио изхвърчава от предния му край с отчаян крясък. Публиката 
невярващо проследява как възрастният човек прелита над нея, размахвайки 
ръце и крака, пробива дупка в купола и продължава полета си навън в дъжда. 
- Някой ден ще се убие с този номер - поклащаш глава. 

Вероятно няма нужда да споменавам, че тълпата направо изпада в екстаз при 
този номер. 
Запиши си 7 точки в графата Състезание и се върни на 135 за нов избор. 


- 199 - 

Предвождани от Ялек, четиримата братя от трупата ти енергично 
изтичват на арената и се закатерват към люлеещия се трапец. Номерът им е 
изпълнен перфектно, с едно наистина опасно двойно срещуположно салто в 
края, и публиката избухва в приветствени викове. 

Всичко, което Животинският цирк успява да предложи, е някакъв мърляч на 
име Ленивеца, който не е и наполовина толкова добър, колкото твоите 
момчета - а освен това е само един. 

Поне в тази категория „Храма на чудесата” е няколко класи над съперника си. 
Запиши си 5 точки, ако сте под купола на Животинския цирк, и 7, ако сте на 
собствен терен. Продължаваш на 216. 


< 200 - 
- А сега ще видите нещо наистина специално! - изревава търговецът, когато 
арената е разчистена. - Последният номер в състезанието ни е трудното 
изкуство на жонглирането ..и от страната на Животинския цирк ще се 
състезава не друг, а управителят му! Дами и господа, да посрещнем Котката! 
Зяпваш от изумление, когато мрачният младеж излиза на сцената и дълбоко 
се покланя. 
Ако си наел Димиос, продължи на 249. 
Ако нямаш жонгльор, отиваш на 175. 


+ 201 - 

- Дами и господа! - извикваш с вълнение. - Да приветстваме ветерана на 
„Храма на чудесата”, Чирио: човекът-снаряд! 
Актьорът излиза с енергична крачка на арената и без бавене се напъхва в 
широкото гърло на бутафорния топ, обърнат към купола. Оръдието е 
нашарено с жълти и червени светкавици, както и трикото на Чирио. 
Доближаваш се до фитилджията (всъщност преоблечен Роник с фалшиви 
мустаци), правиш напрегната пауза и извикваш: 
- Огън! 
Той доближава факлата си до фитила и насмоленото въженце се разгаря с 
искри. 

Според теб, как точно става този номер? 
С обикновен топ и специално трениран човек като Чирио - на 203. 
Със специален слаб барут и метална пластина, която плътно прилепва 
към стените на оръдието и служи за трамплин на човека-снаряд - на 198. 


С фалшив топ, който всъщност изстрелва актьора с пружина, а 
фитилът е само за публиката - на 215. 


- 202 - 

Опитният актьор светкавично решава да не поема излишни рискове, 
пуска пръта си и увисва на ръце под въжето. За твой ужас, публиката като че 
ли не е забелязала нищо -- така че за Феникс остава да довърши номера си и 
да приеме аплодисментите, а за Ерик -- да се добере до своята площадка, 
като унизително се хваща ръка след ръка за въжето. 

Запиши 5 точки за Животинския цирк и продължи на 137. 


- 203 - 
(Човек не може да се тренира да бъде изстрелван от оръдие. И на мен ми се 
иска да вярвам в безкрайните човешки възможности, но всичко трябва да 
спира донякъде.) 

Когато пламъчето на фитила достига до края, двамата с Роник се 
споглеждате разтревожено. Миг по-кьсно оръдието гръмва с оглушителен 
тътен и изхвърля по-голямата част от Чирио направо през купола. Горкият 
човечец. 

Вероятно няма нужда да споменавам, че публиката не е особено 
очарована от тази публична екзекуция. За сметка на това, Котката направо си 
умира от кеф. 

Запиши 5 точки за Животинския цирк в графата Състезание и се върни 
на 135 за нов избор. 


- 204 - 

Вечерта идва и след кратко колебание ти даваш знак на актьорите си да 
започнат представлението, въпреки че в купола няма жива душа. 
- Мътните го взели! - избухва един от тях няколко минути по-късно. - Не мога 
да играя без публика в неделя вечер! 
- Прав си - въздъхваш. - Май не ни остава нищо друго, освен да се напием! 
Когато потиснатото ви тържество приключва, се помъкваш към леглото си с 
несигурни крачки и неясни опасения в душата си. 

Продължаваш на 205. 


- 205 - 
Когато на следващата сутрин излизаш от фургона си, шефът на трупата те 
очаква на стълбите, зачетен в някакво красиво оформено послание. 
- Какво е това? - осведомяваш се, като приклякваш до него. 
- „ОФИЦИАЛНО ПРЕДИЗВИКАТЕЛСТВО ОТ ЖИВОТИНСКИЯ ЦИРК 
КЪМ ХРАМА НА ЧУДЕСАТА ЗА ТРАДИЦИОННОТО СЪСТЕЗАНИЕ. 
АКО МИСЛИТЕ, ЧЕ СТЕ ПО-ДОБРИ ОТ НАС, ДОКАЖЕТЕ ГО ИЛИ 
ПОТЪНЕТЕ В ЗАБВЕНИЕ ПРЕД НАШАТА БЛЯСКАВА СЛАВА!!!” - 
прочита той. 
- Ама че работа - измърморваш. - Какво значи това? 
- Животинският цирк пътува по целия свят - търпеливо обяснява по-опитният 
циркаджия. - Във всеки по-голям град те правят състезание с най-известния 
местен цирк: нещо като двойно представление. 
- Значи са ни оказали голяма чест - схващаш. - Има и по-стари циркове. 
Шефът охлажда ентусиазма ти: 
- Вероятно са изпратили такива покани на още половин дузина циркове в 
Тюркоазения квартал. Пък и май забравих да спомена, че при тези състезания 
Животинският цирк никога не е губил. 
Ако смяташ, че е по-добре да не се навирате между шамарите, 
продължаваш на 194. Ако искаш да приемеш предизвикателството на 
Животинския цирк лично, върви на 218. Ако смяташ, че е по-добре да 
действаш чрез управата на Тюркоазения квартал, мини на 141. 


- 206 - 

Айлин умело прескача от седло на седло, но понитата й са стреснати от 
големите коне, които тичат покрай тях, и на няколко пъти тя едва не пада от 
неспокойните им гърбове. За сметка на това, Пантерата се чувства 
превъзходно и спокойно демонстрира различни ефектни номера от ездата. 
Десетина минути по-късно съперниците, показали всичките си номера, спират 
задъханите животни и се покланят последователно, като получават своя дял 
от аплодисментите на публиката. Актьорът от Животинския цирк печели 
убедително. 

Запиши на противника | точка в графата Състезание, ако имаш 
кодовата дума „нажежено”, ако си записал „червено”, запиши 2 точки на 
Животинския цирк, а ако имаш „жълто” -- 3 точки. Ако нямаш нито една от 
трите, запиши 4 точки за противника. 

После премини на 162. 


- 207 - 

Нетърпеливо изчакваш Мечката да приключи с номера си, който и без 
това не се отличава с особена оригиналност: мечките се изправят на задните 
си крака, търкалят се насам-натам и неумело танцуват с дресьора си. Когато 
публиката свършва с ръкоплясканията, той се покланя и напуска арената. 

Едва тогава даваш знак на Зайер и дресьорът ти изскача в светлината на 
факлите, като плющи с камшика си. Двата бели тигъра го следват с гигантски 
меки скокове и през следващите няколко минути тълпата е напълно запленена 
от изящните им движения, зад които прозира огромната сила на легендарните 
хищници. Освен всичко останало, номерата им са по-добри: от вида, който 
позволява на животното да покаже естествените си възможности, без да го 
принуждава да изпълнява непривични, унизителни трикове. 

Бурните аплодисменти за Зайер продължават дори когато той и тигрите му 
напускат арената. 

Запиши си 4 точки в графата Състезание, ако имаш кодовата дума „червено”, 
а ако си записал „нажежено”, запиши 5 точки. Ако нямаш нито една от двете, 
запиши 3 точки за твоя цирк. 

После премини на 144. 


- 208 - 

Роник и тримата му братя извикат „Оле!” и се покланят едновременно, 
като се стараят да не обръщат внимание на Горилата. Актьорът от 
Животинския цирк продължава да подскача около и над тях, демонстрирайки 
нечовешки умения, дори когато тълпата започва да ръкопляска на твоята 
трупа. 

И така, ако имаш кодовата дума „нажежено”, запиши 2 точки за твоя 
цирк; ако имаш „червено”, си запиши | точка; ако имаш „жълто”, никой не 
печели точки в този кръг; а ако нямаш нито една от тях, симпатиите на 
публиката все пак са наклонени към Горилата и той печели състезанието -- 
запиши | точка на Животинския цирк. 

Продължаваш на 128. 

< 209 - 

Преди да дадеш знак на Юка, старият циркаджия вече е на арената и 
успява да тегли един шут в задника на покланящия се Присмехулник за 
огромна радост на тълпата. Клоунът от Животинския цирк се премята 
няколко пъти, преди да стане на крака, и умело изкопирва невинната 
физиономия на Юка. Половин минута по-късно тактиката на клоуна-съперник 


става ясна: той окарикатурява всяко движение на Юка, като неизменно 
предизвиква вълни от смях. 

Ако смяташ, че и Юка трябва да го имитира на свой ред, продължи на 
110. Ако мислиш, че е по-добре да прави оригиналните си номера, иди на 
182. 


210 - 
- Уважаеми съграждани! - изфъфля търговецът от Тюркоазения квартал, щом 
няколко от сценичните работници успяват да го изтикат върху арената. - 
Последният номер за тази вечер! Хвърляне на ножове! 
- Дами и господа! - усмихва се Котката, след като обезврежда злополучния 
конферансие с лек, но рязък удар в ребрата. - Животинският цирк с гордост 
ви представя Скорпиона, майстора на ножовете! 
Ако имаш такъв актьор, можеш да минеш на 111. 
Иначе продължаваш на 231. 


211 + 

Вече е почти полунощ и зрителите са започнали неприкрито да се 
прозяват въпреки интересния спектакъл. Актьорите от двата цирка също са 
порядъчно уморени, макар никой от вас да не би го признал пред съперника. 
Ти и Котката отново се покачвате на арената, за да подкрепяте залитащото 
конферансие от двете страни, докато той несигурно обявява: 
- Това е краят за днес, уваж ...уваж ...скъпи дами и господа! Заповядайте пак 
утре, за да проследите края на състезанието! 
Тълпата надава радостни викове и телохранителите на Животинския цирк се 
заемат да ви отворят просека, през която да се измъкнете от претъпкания 
площад. Когато слизате от арената, Котката те побутва: 
- Надявам се, че все още имаш сили за празненство, уважаеми? 
- Това покана ли е? - осведомяваш се, като с мъка сдържаш една прозявка. 
- За теб и цялата ти трупа от Животинския цирк - уточнява Котката. - Мисля, 
че ще е добре да се опознаем. 

Ако приемеш поканата, мини на 112. 

Ако имаш поне 500 сребърника, можеш да предложиш на Котката 
те да заповядат на празненство -- на 237. 

Ако изобщо не искаш да се опознаваш с тях, обърни на 232. 


< 212 < 

Оръжията издрънчават и остриетата им се плъзват едно по друго до 
ръкохватките. Натисваш меча на Котката, докато лицата ви се озовават едно в 
друго, и процеждаш: 
- Това не беше особено честно, Котко. 
Преди да успее да отвърне, го блъсваш назад и презрително захвърляш меча 
си по него: 
- Ще решим разногласията си на арената. До утре! 
Управителят на Животинския цирк изфучава, но размисля и рязко се обръща, 
като разблъсква актьорите си. Въздъхваш с облекчение и повеждаш 
собствената си трупа обратно към „Храма на чудесата”. 

Продължаваш на 114. 


- 213 < 

Скачаш върху змията с намерението да стъпчеш главата й с подметките 
си, но животното се оказва доста по-бързо. Преди да успееш да извикаш, 
змията се е отдръпнала на безопасно разстояние и атакува на свой ред, 
забивайки зъбите си в крака ти. Изпищяваш, докато безпомощно наблюдаваш 
изпълзяващото на свобода влечуго, и зачакваш смъртта си. 

(Губиш 2 точки форма и ако с това те падат до нулата, направо ще я 
дочакаш.) 

За щастие или ти си по-голям добик, отколкото си мислел, или змията 
не е била чак толкова отровна. За няколко минути ти прилошава дотолкова, 
че едва дишаш, но след това гаденето преминава без следа и организмът ти 
дори реагира с освобождаването на някакви скрити запаси от енергия. 
Използваш я, за да се довлечеш до леглото, и потъваш в безпаметен сън. 

Продължаваш на 247. 


- 214 + 
- Дами и господа! - обявяваш. - Неповторимият хипнотизатор и телепат, 
Дълбоката мисъл! 

Актьорът излиза на арената в тъмни дрехи, със зализана назад коса и 
подобаващо тежък и проницателен поглед изпод гъстите си вежди, залепени 
специално за случая. 

- Аз знам вашите страхове и надежди - уверява той притихналата публика. - 
Аз знам и вашите тайни... 


Досещаш се, че ще покаже коронния си номер: познаване на различни 
неща, за които хората си мислят, че никой друг не знае. Освен че е рисковано, 
това изпълнение понякога не носи очаквания резултат. 

Ако мислиш, че Дълбоката мисъл трябва да изкара наяве тайни, свързани 
с пари и търговия, продължи на 152. Ако смяташ, че е по-добре да се 
съсредоточи върху интимния живот на жертвите си, иди на 136. 


- 215 < 

Когато пламъчето достига края на фитила, оръдието гръмва с облак 
бутафорен дим и тътенът заглушава звъна на освободената мощна пружина. 
Чирио изхвърчава от дулото с изражение на отчаяна решимост, прелита 
двадесетина крачки и се приземява върху специално подложената купчина 
дюшеци в срещуположния край на арената. 
- Някой ден ще се пребие с този номер - поклаща глава Роник. 
Отвръщаш нещо, но думите ти са заглушени от аплодисментите на 
публиката. Запиши си 3 точки в графата Състезание и се върни на 135 за 
нов избор. 


- 216 + 
Третият номер в състезателната програма е майсторска стрелба. 
Ако Нина е шефът на трупата ти, можеш да преминеш на 155. 
Ако нямаш майстор-стрелец, продължи на 240. 


< 217 + 

Ерик извиква и рязко премества пръта си откъм страната на съперника 
си, като го пуска да се плъзне надолу в ръцете му. За един миг, дълъг като 
вечност, изглежда, че тази маневра ще възстанови равновесието му. В 
следващия с невярващ поглед виждаш как Феникс отново замахва с пръта си, 
като блъсва този на Ерик и окончателно го избутва от въжето. Прехапваш 
устни, но опитният актьор ловко увисва на ръце под въжето. 

Публиката ахва, проследявайки полета на пръта надолу, сетне връща 
очи на Феникс, който хладнокръвно се покланя. 

Ако състезанието се провежда в „Храма на чудесата”, мини на 118. 

Ако сте под купола на Животинския цирк, очаква те 154. 

На гърба на писмото от Животинския цирк написваш отговора си, 
колкото можеш по-красиво, и го изпращаш обратно по същия вестоносец. 
Остава да разберем дали ще се навият да се състезават с вас или ще 
предпочетат някой от по-големите циркове. 

Събери оценките си за обстановка и популярност, умножи ги по пети 
прибави към полученото число сбора от оценките за номер на всичките си 
актьори. 

Ако резултатът е 75 или повече, можеш да преминеш на 123. 

Ако е по-малък от това число, продължаваш на 159. 


Х 

Фр ре ИА 

грис, 
КОРИ 

> 


Хуа м Фра 
"7 (07 
(А 
Хи 


; ТУ АР 

- ПЕДРО ИА А, 

",# , г , 

ЧОДАДОДК ХАК “тр, 

«- г. До И ррр,. 


- 219 - 

Айлин хлътва върху седлото и с все сила стисва жребеца с крака, като 
същевременно дръпва гривата му вместо юзда. Конят спира на самия край на 
арената и се изправя на задните си крака, като хвърля дребната ездачка на 
дъските. Айлин се претъркаля и скача на крака, но черният жребец е успял да 
се обърне с гневно цвилене и скача към нея въпреки заповедните крясъци на 


Пантерата. На арената настава пълен хаос и докато го овладеят, двамата 
ездачи вече са заляни с оглушителен порой от освиркване и подигравателни 
викове. Какво да се прави, белегастката публика никога не е била особено 
възпитана. Никой от цирковете не получава точки за този номер. 
Продължаваш на 162. 

Роник допуска сериозна грешка при изпълнението на салтото - 
разпъването на тялото му намалява въртящия момент в полета и той успява да 
изпълни едва едно салто, преди да тупне обратно на крака на арената. 
Контрастът с премятанията на Горилата е очевиден за всички зрители и 
напълно достатъчен да заличи доброто впечатление от представянето на 
трупата земни акробати на „Храма на чудесата” до този момент. 

Запиши на противника 2 точки в графата Състезание, ако имаш 
кодовата дума „нажежено”; ако си записал „червено”, запиши 3 точка на 
Животинския цирк, а ако нямаш нито една от двете, запиши 4 точки за 
противника. 

После премини на 128. 

221 
- Уважаема публика! - извиква конферансието. - С това уводната програма от 
нашите домакини завърши! След кратка пауза ще продължим със 
състезанието между двата найдобри цирка в града! 

Можеш да започваш. 

Мини на 153. 

След минута, която ти се струва дълга като вечност, напрегнатото ти 
внимание допуска първата грешка и Котката светкавично се възползва от нея, 
като запраща поредния нож към теб с по-голяма скорост и ъгъл на въртене. 
Острието се блъсва в пръстите ти и ти отдръпваш ръка със стиснати зъби. 
Съперникът ти неумолимо продължава да мята ножовете към теб и ти си 
принуден да отстъпиш с вдигнати ръце, признавайки поражението си. 

Тълпата избухва в приветствени викове, Котката се покланя, прибира 
ножовете си и докато напуска арената, ти хвърля изпълнен с презрение 
поглед. Запиши 5 точки за Животинския цирк и продължи на 236. 


Роник светкавично се свива на кълбо още 
докато лети нагоре и преди да е достигнал най- 
високата точка на полета си, вече е изпълнил 
първото салто. Второто става от само себе си, 
докато тялото му се върти във връхната точка на 
дъгата, и опитният акробат успява да се завърти 
още веднъж, преди да падне на колене. 

Избухва взрив от ръкопляскания и на 
лицето на Роник се изписва широка, безумно 
щастлива усмивка. Той спечели този рунд! 

Запиши си 3 точки в графата Състезание, 
ако имаш кодовата дума „червено”, а ако си 
записал „нажежено”, запиши 4 точки. Ако имаш 
„жълто”, запиши 2 точки за твоя цирк, а ако 
нямаш нито една от думите - | точка. 

После премини на 128. 

Трябва да признаеш, че Котката е истински професионалист. Преди 
търговецът да е успял да се покатери на сцената, управителят на 
Животинския цирк вече е там и разсейва неприятното впечатление от 
предишния номер: 
- Наистина, по-добре да обърнем всичко на смях! Дами и господа, 
Присмехулника! 
Клоунът на конкурентния цирк с препъване се появява на сцената, облечен в 
шарени дрехи и сложил на главата си птича маска с крайно тъп вид. С тревога 
отбелязваш, че повечето хора от публиката се хилят още преди да е започнал 
да прави нещо смешно. 

Ако имаш клоун, трябва да го пуснеш веднага -- на 209. 

Ако нямаш комедиант в трупата си, върви на 230. 

Двамата съперници се отдалечават на петнадесетина крачки един от 
друг и застават с гръб към две дъски с размерите на обикновена врата, след 


което се приготвят за дуела. Скорпиона хвърля пръв и ножът му просвистява 
във въздуха ...след което се забива право в ръката на Врайс! 

- По дяволите, съжалявам! - извиква съперникът на ранения актьор. 

- Няма нищо - процежда Врайс и напуска арената. 

Дуелът очевидно не е в полза на противника, но пък раненият Врайс 
няма да може да покаже нищо от собствените си умения. Скорпиона 
продължава сам с мишените, демонстрирайки подозрително безупречна 
стрелба, и когато свършва, сдържано се покланя и получава неприятно голям 
дял аплодисменти. 

Запиши 3 точки за подлия си съперник и продължи на 211. 

Както е добре известно, адски трудно е да се гмурнеш под диагонален 
удар от типа „расото на монаха”, особено когато става дума за не особено 
опитен боец, бърз противник и леко оръжие. Отскачаш назад, но не и преди 
върхът на острието на Котката да остави рана на рамото ти. (Отбележи си 
загубата на | точка форма.) Без да спира, Котката се хвърля към теб и замахва 
отгоре право към главата ти. 

Ако искаш да извикаш за помощ, мини на 190. 

Ако това е под достойнството ти, продължи на 233. 

- Най-сетне - процеждаш, обзет от необяснима войнственост. - Откакто те 
познавам, писенце, чакам този случай! 
Котката свива устни и ти подхвърля единия меч надолу с острието. 
Ще го уловиш с две ръце в положението, в което лети към теб -- мини 
на 148. Ще го хванеш така, че да можеш да го насочиш напред -- на 168. 
Ще го уловиш и със същото движение ще замахнеш кръгово към 
противника си -- на 133. 

Змията не помръдва, когато започваш да крещиш за помощ, и ти прекарваш 
половин минута в положението на статуя -- най-дългата половин минута в 
живота си. Сетне Кал безгрижно влиза в стаята, облечен само с набедрена 
препаска, и поема право към змията с босите си крака. 


Преди да успееш да извикаш, влечугото се стрелва напред и забива зъбите си 
в крака му. Кал се навежда, вдига змията и на свой ред я захапва с такава 
сила, че се налага да изплюе главата й встрани. 
Коленете ти не издържат и ти рухваш на пода, като местиш невярващия си 
поглед от него към отхапаната глава и обратно. 
- Слаба работа - обяснява Кал, докато изнася трупа на влечугото навън. - 
Мога да издържа някъде дузина такива ухапвания. 
Заключваш вратата след него, внимателно оглеждаш стаята си и се стоварваш 
на леглото, като мигновено потъваш в безпаметен сън. 

Продължаваш на 247. 

В края на краищата, хората идват на цирк за да се забавляват, а не за да 
научат съседите им какво точно правят по малките часове. Когато телепатът 
се покланя и напуска арената, публиката го изпраща с аплодисменти, но 
заедно с него цирка напускат и някои от зрителите. 

Запиши си 2 точки в графата Състезание и се върни на 135 за нов избор. 

След няколко минути вече се смееш пряко волята си, а тълпата 
буквално се търкаля по площада от смях. По-младото поколение граждани на 
Белегаст очевидно се е възползвало от достойнствата на лудата трева, преди 
да дойде на цирк, защото разни хихикащи стражи започват да си пробиват 
път през зрителите и да отмъкват нанякъде най-бурно смеещите се младежи. 

Присмехулника триумфиращо се покланя и напуска арената, 
придружен от силни аплодисменти и одобрителни викове. 

Запиши 3 точки за Животинския цирк и мини на 167. 

Останал сам на сцената, Скорпиона се развихря и поразява няколко 
мишени по всевъзможни начини, предизвиквайки оправданото възхищение 
на публиката: застанал с гръб, със затворени очи, по две едновременно ит. н. 
Кисело проследяваш фукните му, но той изведнъж се обръща към теб и те 
изважда от унеса ти: 

- Сър? Какво ще кажете за една малка игра? Ще ви помоля да застанете до 
онази дървена дъска, за да бъдете мой асистент в последния ми номер. 

Хвърляш едно око на дъската, изправена отвесно и с размерите на обикновена 
врата. И без да ти обясняват, се сещаш какъв е номерът: от онези, където 


нещастникът стои неподвижно, а майсторът на ножовете ги забива на 
милиметри от главата му. 

- По-добре да приемеш - изсъсква шефът на трупата ти. - Иначе ще излезе, че 
не само нямаме номер с ножове, ами ни е страх да участваме и в техния! 

Ако нямаш нищо против Скорпиона да те замеря с ножове, върви на 131. 
Ако отклониш предложението, мини на 147. 


- 232 - 
- Не, благодаря - отвръщаш след няколко мига и понечваш да се обърнеш. 
- Това ме обижда - спира те Котката. 
- Това не ме интересува - свиваш рамене. 
- Аз не прощавам обидите току-така - заявява той войнствено. 
С крайчеца на окото си забелязваш как хората от „Храма на чудесата” се 
събират зад гърба ти, а неговите вече са го направили. 
- А как? - осведомяваш се. 
- Обидите се измиват само с кръв - казва наперено Котката и протяга ръка 
назад, а Змията слага в нея два тънки меча. 
Инсценировката е очевидна. 
Ако приемеш дуела, минаваш на 227. 
Ако не искаш да рискуваш живота си в подобна идиотска свада, 
продължи на 113. 

Острието на противниковия меч разсича черепа ти и прекъсва нишката 
на младия ти живот с такава бързина, че дори не успяваш да извикаш. 
Очевидно Котката идва от някое по малко цивилизовано място с по-добри 
традиции във фехтовката и възприема напълно буквално изречената по друг 
повод максима, че на любов и на война всичко е позволено. Трябваше да 
бъдеш по-внимателен. 


КРАЙ 

Всичко, което Животинският цирк успява да предложи, е някакъв 
мърляч с псевдоним Ленивеца, който виси няколко минути под купола на 
цирка и от време на време вяло се прехвърля на съседния трапец, като всеки 
път изглежда, че аха да падне. 


Така или иначе, „Храмът на чудесата” пък изобщо няма такъв номер в 
програмата си, така че зрителите все пак учтиво изръкопляскват. 
Запиши 3 точки за Животинския цирк и премини на 216. 

Това не е най-сигурната тактика. Колкото и да са бързи стрелите на 
арбалета, все пак им трябва известно време, за да достигнат целта -- а след 
като достигне връхната точка на полета си, дискът започва да пада и излиза 
от въображаемата траектория, проектирана от стрелеца. 

Все пак, Нина успява да улучи с две мишени повече от съперника си. 

Запиши 3 точки за „Храма на чудесата” и продължи на 156. 

Дойде моментът за равносметката. Провери колко точки имат двата 
цирка в графата Състезание на Дневника! 
Ако тези на Животинския цирк са повече, мини на 176. 
Ако „Храмът на чудесата” е събрал по-голям сбор, продължаваш на 250. 

- Чудесна идея - съгласяваш се. - Но тъй като все пак ние сме домакини, ще си 
позволя да обърна поканата ти. Какво ще кажеш да се срещнем в „1001 кули” 
в Пурпурния квартал след час? 
- Чувал съм за това място - кимва Котката. - Дадено. 
Когато актьорите от Животинския цирк влизат в кръчмата, вие вече сте заели 
местата си и те неохотно се настаняват до вас. Чудесното вино скоро 
изглажда недоразуменията и хората от двата цирка се заговарят на 
професионални теми. 
След час се извиняваш с умората си, оправяш сметката с кръчмаря (отбележи 
разхода на 500 сребърника) и се отправяш обратно към Тюркоазения квартал, 
за да се тръшнеш в леглото. 

Продължаваш на 114. 

Как точно смяташ да се сражаваш със силно отровното създание, дълго 
около половин метър, дебело три пръста и подвижно като сянка? 
С ритници -- на 213. 


С някакъв тежък предмет -- на 169. 

- Дами и господа! - извиква Котката с въодушевление. - Феникс! 

На опънатото високо над арената въже със замах изскача слаб мъж с 
яркооранжеви дрехи, който е прикрепил на гърба си нещо като подобие на 
криле с изрисувани по тях пламъци. Досещаш се, че те му помагат да запазва 
равновесие заедно с дългия прът в ръцете му. На главата на човека има птича 
маска с огненочервен клюн, която му придава сюрреалистичен вид. 

Твоят актьор, Ерик, поема по второто въже над арената, опънато 
успоредно на другото на разстояние четири крачки от него. Двамата 
еквилибристи показват едни и същи номера --приклякване на коляно, 
обръщане и стоене на един крак -- след което бавно се приближават един 
към друг. Публиката затаява дъх, когато се разминават ..и в същия миг 
Феникс блъсва Ерик с края на пръта си! 

Неволно извикваш, когато въжеиграчът от „Храма на чудесата” опасно 
се люшва встрани, а въжето заплашва да излезе изпод краката му... 

Ако смяташ, че той трябва веднага да тласне с пръта си в 
срещуположната посока, за да се уравновеси, мини на 173. 

Ако мислиш, че е по-удачно да завърти пръта отвесно от обратната 
страна на наклона, продължи на 217. 

Ако мислиш, че номерът може да се жертва в името на безопасността и 
Ерик веднага трябва да пусне пръта, за да се хване с ръце за въжето, иди 
на 202. 

Със сдържан поклон даваш знак да се разбере, че „Храмът на чудесата” ще 
пропусне този кръг от състезанието. 
- Белегастчани! -- изревава на свой ред Котката. -- Животинският цирк 
доведе Хамелеона, майстора на стрелбата с лък! 
Незабележимо прехапваш устни. Един от най-легендарните циркови актьори 
изобщо, Хамелеона е бил наемен убиец, преди да се обърне към изкуството. 
Той се оказва дребен човек с остри черти, носещ висок колкото него лък от 
тисово дърво. 


Уменията му наистина са невероятни. Стрелецът с лекота пронизва плочки за 
игра, отдалечени на петдесет крачки, и песента на стрелите му е заглушена от 
приветствения рев на публиката след всеки нов подвиг. 
Когато свършва, Хамелеона кимва за сбогом и напуска арената, като те оставя 
в неприятно разположение на духа. 

Запиши 5 точки за Животинския цирк и продължи на 156. 

- А сега, дами и господа - казва търговецът от Тюркоазения град, който най- 
сетне е надвил махмурлука си от предната вечер с помощта на няколко чаши 
вино, - ще видите най-силния мъж на света, който ще ви покаже 
изумителните си подвизи! 
На арената излиза висок около два метра и едър като бъчва човек с обръсната 
глава и тъпоумно изражение. Непропорционално тънките му ръце стърчат 
отстрани на дебелото му тяло, стегнато в кожени панталони и елече, а 
бутовете му са широки като на вол. 
- Представям ви ...- Котката вдига ръце, - Вола! 

Хм. 

Ако си наел Сай, заповядай на 121. 

Ако нямаш в трупата си „най-силен мъж на света”, обърни на 157. 

С някаква хладна обективност осъзнаваш, че това е единственият ти 
шанс в това състезание на живот и смърт. Съсредоточен до краен предел, се 
вторачваш в блестящите пеперуди на остриетата и циркът и публиката 
изчезват за теб, а след няколко мига и Котката остава извън съзнанието ти. 

Преднамерено връщаш всеки от запратените към теб ножове с различна 
скорост и ъгъл на въртене, като се надяваш противникът ти пръв да допусне 
грешка. Равномерният ритъм на жонглирането постепенно се изражда в хаос 
...сетне чуваш остър крясък и вдигаш глава. 

Котката е оголил зъби в гримаса и държи едната си ръка, пронизана от 
нож през дланта и обляна в кръв. Бавно му обръщаш гръб и дълбоко се 
покланяш на публиката, която се отърсва от първоначалния си шок и избухва 
в приветствени викове. 

Отлично! 

Запиши 5 точки за „Храма на чудесата” и премини на 236. 

Змията не помръдва, когато започваш да крещиш за помощ, и ти 
прекарваш половин минута в положението на статуя - най-дългата половин 
минута в живота си. Сетне нещо просвистява между краката ти и змията 
отхвърчава назад, прикована за стената от един блестящ нож. 

Коленете ти поддават и ти рухваш на пода. Врайс безгрижно влиза в 
стаята ти, изнася змията навън и ти пожелава лека нощ, като ругае 
Животинския цирк под носа си. 

Заключваш вратата, внимателно оглеждаш стаята си и се стоварваш на 
леглото, като мигновено потъваш в безпаметен сън. 

Продължаваш на 247. 

Дълбокото гърло излиза на сцената с делова крачка, сяда срещу Питона 
и за негов ужас започва да му яде от стъклата, при това с два пъти по-голяма 
скорост. Когато свършва с тях, Дълбокото гърло му намигва, дръпва 
металния поднос, отхапва едно парче от единия му край и започва енергично 
да го дъвче. След около минута от подноса няма и следа, твоят актьор се 
оглежда с гладен поглед и накрая го спира върху самия Питон, който е 
пребледнял като платно. 

Публиката започва да вие от удоволствие, когато Питона панически 
хуква да бяга, преследван от Дълбокото гърло. 

Запиши 5 точки за „Храма на чудесата” и продължи на 241. 

Десетина от помощниците в цирка изнасят на арената няколко огромни 
железни тежести с излети за ръцете дръжки, Сай изпуква с пръсти и се заема 
да ги вдига и подхвърля насам-натам с дръзновена усмивка. С удоволствие 
забелязваш как Вола пребледнява при вида на този подвиг. 

Когато идва неговият ред, съперникът на Сай не успява да постигне и 
половината от постижението му. При една от по-големите тежести, която Сай 
е вдигнал с една ръка, Вола изведнъж се хваща за кръста и изпълзява от 
арената с виновна физиономия. 

Публиката го изпраща с освиркване и въодушевено аплодира човека от 
„Храма на чудесата”. 

Запиши 6 точки за твоя цирк и премини на 200. 

Питона невъзмутимо дояжда стъклата си, неуверено се изправя на 
крака, покланя се с видимо усилие и напуска арената, като забравя подноса 
си. Публиката го изпраща с одобрителни викове. 

Запиши 3 точки за Животинския цирк и продължи на 241. 

Събуждаш се от отчетливото трополене на тежки дъждовни капки по 
перваза на прозореца и докато ставаш и се преобличаш, дъждът влиза в 
пълното си владение навън. Когато излизаш на прага, в лицето те лъхва 
влажен хлад и ти осъзнаваш, че си е заминал и последният ден на лятото. 

Тюркоазеният квартал е тъжна гледка в дъждовно време: сивата пелена 
заличава шарените куполи на цирковете, непавираните алеи се превръщат в 
непроходими кални реки, а от бараките на актьорите долитат отчетливи 
ругатни по адрес на капещите покриви. 

Докато крачиш към > таверната, в която обикновено закусваш, 
размишляваш за снощните си приключения и решаваш да не споменаваш за 
това на търговците от квартала. Днес състезанието с Животинския цирк ще 
приключи, а една тревога от твоя страна би могла да стане причина за 
прекратяването му. Котката вероятно също знае това, но пък така или иначе 
не можеш да докажеш, че змията в стаята ти е поставена именно от неговите 
хора. 

Все още не си завършил закуската си, когато в таверната с пръхтене 
влиза дебелият търговец-конферансие, изтръсквайки мократа си качулка. 
Тази сутрин под очите му има тъмни кръгове и гласът му е унил: 

- Добрутро. Този дъжд направо ни разказа играта. 

- Какво ще правим? - полюбопитстваш с пълна уста. - Не можем да прекратим 
състезанието. 

- Ще влезем на закрито - съобщава ти търговецът. - Така ще могат да гледат 
само почетните гости, но нямаме друг избор. Котката заяви, че хората му 
щели да издигнат техния купол за по-малко от два часа. 

- Глупости - възразяваш енергично. - „Храмът на чудесата” е напълно 
свободен! Защо ще вдигат нов купол? 

- Ами ти си домакинът - свива рамене търговецът и махва на момичето за 
поръчки. - Ти си решавай! 

Ако предпочиташ състезанието да продължи под купола на „Храма на 
чудесата”, мини на 116. Ако мислиш, че е по-добре да сте в Животинския 
цирк, продължи на 197. 

Позволяваш на бокала да се изплъзне между пръстите ти и той 
издрънчава по пода, като оплисква скъпите ботуши на Котката. 
- Ох! - казваш с лека усмивка. - Какъв съм непохватен! 

- Наистина - процежда съперникът ти. - Пълен левак! 

Той рязко се завърта и напуска масата, последван от Змията и 
останалите си актьори. Свиваш рамене и повеждаш трупата на „Храма на 
чудесата” обратно към вашия цирк. С цената на една обида може би току-що 
спаси живота си. 

Мини на 114. 

- Къде е Димиос, мътните го взели? - изсъскваш нервно. Шефът на трупата ти 
свива рамене. След няколко напрегнати мига, през които Котката се покланя 
и хвърля насмешливи погледи към вашата ложа, едно от момчетата на „Храма 
на чудесата” дотичва при теб с пребледняло лице: 
- Няма да ви хареса, сър! Димиос лежи в стаята си и бере душа! Бял е като 
платно и твърди, че е отровен! 
Яростно се вторачваш в Котката, който невъзмутимо продължава да се кланя. 
Това преля чашата! 

Прехвърли се на 175. 

Официалният представител на Тюркоазения квартал съобщава крайния 
резултат и тълпата пощурява. Всички актьори от „Храма на чудесата” излизат 
на арената, за да приемат аплодисментите, и търговецът се обръща към теб: 

- Най-младият цирк в града показа, че е и най-добрият. Тази вечер Гилдията 
на търговците от Тюркоазения квартал ви провъзгласява за най-добрият цирк 
в града: дотогава, докато някой претендент не успее да ви я отнеме! 

Изчакваш виковете да утихнат и се обръщаш към Котката, който стои с 
увиснали рамене и наведена глава: 

- Това няма да стане скоро. Съперниците ни са толкова добри, че дори ние от 
„Храма на чудесата” не вярвахме, че ще успеем да ги победим. Тази вечер 
Животинският цирк отново доказа класата си. Но пък ние доказахме, че най- 
доброто в Белегаст просто е най-доброто в света! 

Отново изригват ръкопляскания, Котката мълчаливо се покланя и 
напуска арената. Подшушваш на едно от момчетата в трупата си да го 


проследи и да се увери, че Животинският цирк наистина ще напусне града, 
след което отново се обръщаш към публиката: 
- А сега е време за празненството!!! 

А за теб, читателю, е време да се заемеш с Трета част. 


ГЛАСЪТ НА АВТОРА 


Смаян съм. Всеки път, когато се заема с нова книга-игра, твърдо 
решавам да я направя такава, че когато после срещна някой от читателите си, 
той да не ми се прокашля и да подхвърля: „Абе тя тая последната, нещо 
много лесна беше. ” И всеки път се провалям. Може би пък причината е във 
вас. 

И така, „Храмът на чудесата” официално е най-добрият цирк в света - 
поне до доказване на противното. Сещате ли се какво следва? 

Точно така. Има и други светове освен нашия и този на Белегаст. Нека 
заедно затворим очи и потънем в царството, от което с неохота излизаме 
всяка сутрин - мястото, където всичко е възможно и дори най-невероятните 
неща изглеждат напълно нормални... 

И да се надяваме, че ще се събудим. 


ЧАСТ ТРЕТА: САЛТО МОРТАЛЕ 


Владенията на съня се простират далеч отвъд границите на света, 
обитаван от хората. Теолозите на Белегаст всяка година се събират в някоя 
по-засукана вила в тундрата и седмици наред спорят за това, къде точно са те 
и дали Белегаст, поради особеното си разположение (напомням: на края на 
света) се намира по-близо до сънищата или не. Някои от по-радикално 
настроените теолози дори смятат, че и боговете не знаят къде точно са 
границите на съня и не могат да ги прекрачват свободно -- освен ако не спят 
като хората. В едно обаче са сигурни както теолозите на Белегаст, мъдри 


мъже с наднормено тегло и червени бузи, така и слабите жилави хлапетии, 
които пикаят от пристанищните кейове право в Морето на мъглите: сънищата 
са реалност, а не плод на уморените ни мозъци, и когато вечер потънем в 
завивките си, ние всъщност отиваме в друг свят. Майсторите-сънувачи могат 
да откриват отново пътя към предишните си сънища и така живеят по два, че 
и повече живота. За останалите няма друг избор, освен да се надяват, че ще 
попаднат в добра земя, когато затворят очи, и ще избегнат наслуки влажните 
пътеки към пустинята, обитавана от кошмарите. 

Но да се върнем на боговете. Поради географските си особености и 
характера на жителите си Белегаст винаги се е отнасял с недоверие към тези 
..хм, същества. Логичният избор на повечето народи: да обожествяват 
Слънцето и Луната, за белегастчани е чисто академичен въпрос -- 
последните са напълно, прагматично и здравомислещо убедени, че самото 
съществуване на слънцето и луната обезмисля нуждата от вярване в тях. 
Древните основатели на Белегаст са избрали за покровители на града 
Мъртвите богове, поради вродената им склонност да не се месят в съдбините 
на хората - както и в нечии други съдбини. За повечето жители на града 
боговете наистина са мъртви и това е подобре. 

Което, разбира се, не означава, че не съществуват. Боговете са факт - и 
всеки, който е виждал искрите на фенер по току-що натрупалия сняг или е 
чувал момичешки смях по здрач, или пък е вечерял на свещи, би трябвало да 
е напълно убеден в това. Те са там някъде. А понякога идват и тук. 

Играта продължава на епизод 251. 

Кратката есен в Белегаст бързо потъва в полярната нощ и дъждовете 
замръзват в ледени  кристалчета, още преди да „напуснат небето. 
Оловносивите облаци над града поглъщат първо върховете на кулите от 
гранит, а сетне и улиците - а минувачите се превръщат в сенки от пара, които 
бродят по замръзналите улици. (Сенки, които се подхлъзват, падат и ругаят 
на десетина различни езика.) 

„Храмът на чудесата” отдавна се е превърнал в печеливше предприятие 
и ти си заменил бараката си в Тюркоазения квартал с луксозна двуетажна 
къща на по-малко от пет минути път от Пилигримския кладенец. В късната 
вечер, в която започва нашата история, ти си седнал пред камината си с чаша 
греяно вино в ръка и поглед, зареян в пламъците, и мързеливо разсъждаваш за 
последната фиксидея на приятелите ти: че вече ти е крайно време да се 
ожениш. 


Преди да достигнеш до някакви по-сериозни изводи, на външната врата 
силно се похлопва и ти се затътряш натам, търсейки в движение чехлите си. В 
студа навън трепери някакво хлапе с почервенял нос, което ти подава малък 
плик: 

- Това е от съдържателя на „1001 кули”. 

Бръкваш в джоба си и пускаш в ръката му няколко дребни монети: 

- Това е за една вечеря в „1001 кули”. 

- Благодаря, сър! - хлапето кимва и се обръща. - Лека нощ! 

Затваряш вратата и прочиташ краткото послание: 

„Дъщерята на Марк и Амбра става на една година. Заповядай на 
пиршеството. Не приемам отказ. ” 

Въздъхваш. Мислеше, че ще прекараш една спокойна вечер край камината и 
ще се наспиш, и идеята да излезеш в студа изобщо не те блазни. На всичко 
отгоре, трудно ще намериш превоз в този късен час, а до кръчмата има поне 
половин час път пеша. 

Ако решиш да приемеш поканата на кръчмаря, мини на 275. 

Ако не отидеш на празненството с известен риск да го обидиш, 
продължи на 270. 

Когато отново вдигаш глава, се намираш в 
голяма сива стая, в срещуположните стени на 
която има две затворени железни врати. 
Оглеждаш ги, но те сякаш са огледален образ 
една на друга и не показват с нищо коя трябва да 
избереш. 

И така? 

Лявата -- мини на 289. 

Дясната -- иди на 290. 


Де 


Ху 


Е соса 

Поемаш от ръката на Горнок малкото 
хартиено пликче и изсипваш сладкия прах в 
устата си. Действието му е мигновено и незабавно: мускулите ти се отпускат 
и ти се облягаш в стола, глупаво загледан в лазурносиньото небе. 

- Стана дори по-лесно, отколкото си мислех - отбелязва богът на болестите, 
като се изправя от стола. - Просто ще си седиш тук като картоф, докато аз и 


останалите поглъщаме твоя свят. Интересно ми е как смъртните се лишават и 
от малкото време за промяна, с което разполагат... 

Той поклаща глава, кимва ти за сбогом и те оставя на брега, загледан в 
безбрежната шир на океана и неспособен дори да отвориш устата си, от която 
тече слюнка. 


КРАЙ 

Сякаш от цяла вечност крачиш през суха, хладна и камениста пустиня. 
Небето е сиво, духа пронизващ вятър, а тялото ти е премаляло от глад и 
изтощение. И все пак, с нелогичната увереност на сънуващия, ти знаеш, че 
трябва да намериш нещо тук и да не спираш дотогава. 

На хоризонта изниква тъмна точица и след още няколко ери ти се 
доближаваш до прегърбена фигура, загърната в тъмносиво наметало. Пред 
човека е оставено парче хляб, при вида на който стомахът ти се свива 
болезнено. 

- Добра стига - обажда се човекът изпод качулката си с немощен старчески 
глас. - Ако искаш, го вземи. На мен и без друго не ми трябва толкова много. 
Ако приемеш предложения хляб, отиваш на 291. 

Ако искаш да разбереш с кого говориш, обърни на 260. 

Ако подминеш стареца, за да не се набуташ в някой капан, продължи на 
274. 


- 255 - 
Обръщаш гръб на края на вселената и се втурваш нагоре по склона към 
физическата реалност, без да спираш да крещиш. 
Задъхан, се пробуждаш в хладния час преди зората и чуваш сърцето си да бие 
като камбана. С треперещи ръце отмяташ завивките и допълзяваш до 
прозореца, отвъд който дебне новият свят. 


КРАЙ 
- 256 - 

Присънва ти се странен сън. Отдавна си забелязал, че сънуваш често и 
винаги в цвят, а понякога сякаш знаеш, че спиш, и дори това откритие не те 
кара да се събудиш. И все пак, никога сънищата ти не са били по-ясни от тази 
особена зимна вечер. 


Виждаш Слънцето и Луната и почти се изкикотваш на глас от странната 
мисъл, че ако беше някой религиозен водач от по-южните земи, този сън 
можеше да постави началото на нова вяра и откровение. 

Слънцето е едър, тъмен мъж със светли очи и златиста къдрава коса, 
която се спуска по раменете му. Облечен е в свободна бяла туника, седи на 
обикновен дървен стол с висока облегалка и държи в дясната си ръка дълъг 
резбован жезъл от материал, толкова ярък, че не можеш да гледаш право в 
него. Луната е с бяла като сняг кожа и нежно лице, с бледи устни, тъмни очи 
и гарвановочерна коса, която е единствената й одежда. Застанала е зад трона 
на Слънце, положила лявата си ръка на рамото му, и леко се усмихва, докато 
неговото лице е строго. 

Примигваш насън и последната бариера пред волята ти пада с тътен, 
подобен на водата във водопад. С учудване осъзнаваш, че можеш да вземаш 
свободни решения в съня си, сякаш си буден. Зад това откритие се крие и още 

нещо, подълбоко и тъмно, което засега не можеш да осмислиш в думи. 

С кой от двамата искаш да говориш? 

Със Слънце -- мини на 280. 

С Луна -- продължи на 264. 

Завърташ Гнестра като опитен танцьор и когато пръстите й се завъртат 
в твоите, пръстенът й остава в ръката ти. Отново я прегръщаш, като 
незабелязано пъхваш бижуто в джоба си, и се усмихваш не по-малко 
двусмислено и от нея. 
- Всичко хубаво свършва - казваш след малко и отстъпваш назад с лек 
ПОКЛОН. 
- Може би те чака нещо още по-хубаво - отвръща богинята, без да откъсва 
очи от твоите. 
- Може би някой друг път - намигваш. 
Тя се поколебава за миг, сетне се разсмива и махва с ръка, а в стената до теб 
се появяват очертанията на врата: 
- Довиждане, човеко. 
- Довиждане, богиньо. 
Когато затваряш вратата зад гърба си, въздъхваш с искрено облекчение. 

Продължи на 262. 

- 258 - 

- „Подиграй се с демона и той ще избяга от теб” - казваш с неочаквано силен 
глас. - Довиждане, Гевин! 
На лицето на бога на измамата се изписва ужасна омраза и той протяга ръце 
към теб, но смехът ти го отхвърля назад със силата на ураган. Циркът около 
теб се разпада и те оставя в съвсем друг сън... 

Върви на 266 и не се чуди откъде е този цитат. 


- 259 - 
- Дадено - отвръщаш и смело надигаш чашата. 
Още на втората глътка усещаш, че нещо не наред. Изпускаш чашата си и се 
свличаш от стола с потъмнял поглед и треперещи ръце. 
- Не можеш да спечелиш битката с виното, човеко - казва меко богът на 
болестите. - Не трябваше да я започваш. 
Примигваш, като се бориш с усилващо се гадене. 
- Стана дори по-лесно, отколкото си мислех - отбелязва Горнок, като се 
изправя от стола. - Просто ще си лежиш тук като кучешко лайно, докато ази 
останалите поглъщаме твоя свят. Интересно ми е как смъртните се лишават и 
от малкото време за промяна, с което разполагат... 
Той поклаща глава, кимва ти за сбогом и те оставя на брега, загледан в 
безбрежната шир на океана и неспособен дори да помръднеш подпухналия си 
език. 


КРАЙ 


< 260 - 


Несигурно протягаш ръка и отмяташ качулката на стареца. 

- Мътните го взели! - отскачаш назад. 

Под наметалото се крие седнал скелет с тьмножълти кости. Черепът 
размърдва челюстите си: 

- И на мен ми е приятно. Грисиол, бог на глада. Ти ли си онзи смъртен, който 


трябва да ни спре? 


Ако отвърнеш положително, мини на 284. 
Ако излъжеш, продължи на 268. 


< 261 - 


Разчупваш хляба на две и това просто действие утолява глада ти така 
внезапно и необяснимо, както се е появил. Един порив на вятъра отмята 
качулката на сгърбената фигура и ти неволно отстъпваш назад, защото под 
нея се крие пожълтял скелет. 


- Грисиол, бог на 
смъртни човече. 


глада - размърдва челюсти черепът. - Засега довиждане, 


Примигваш и откриваш с облекчение, че пустинята е изчезнала. 
Обърни на 289. 


- 262 - 

Озоваваш се по средата на голяма, празна арена на 
цирк, който ти изглежда смътно познат. По стотиците 
седалки няма жива душа и под купола цари непривична за 
такова място тишина. 

- Здрасти - казва ти един шут, който се е появил от 
нищото. - Много слаба вечер. Бих казал, адски слаба 
вечер. 

Той гръмогласно се изкикотва и ти внезапно 
осъзнаваш кой е: Гевин, богът на лъжата, похитителят на 
Луната, който е осъден да прекара остатъка от живота си 
като прераждащ се смъртен, разигравайки една и съща 
история. Дрехите му са шарени, шапката със звънчета, но 
в очите му грее безумие. 

- И кво сега? - той рязко те приближава и те хваща през 
рамото. - Както си спеше, и онзи светещият те набута при 


нас. Бас държа, че не си очаквал да спасяваш света точно тази вечер, а? 
- Ами не точно тази вечер - отвръщаш. 

Гевин отново се разкикотва още преди да забележиш шегата в 
собствените си думи. За сметка на това забелязваш, че зъбите му като че ли са 
по-остри, отколкото трябва. 

- Гледай сега - казва Гевин. - Що не вземеш да се присъединиш към нас? При 
Мъртвите винаги има място за още един... 

Нов пристъп на смях, който той овладява все по-трудно: 

- ...така че никой няма да има нищо против. Ще бъдеш богът на цирка, да 
речем. Между другото, как се казваш? Казваш му. 

- Не започва с ”Г” - отбелязва загрижено Гевин. - Но това може да се оправи. 
Другият вариант е да се откажеш от цялата работа и да си ходиш да спиш, 
така да се каже. В края на краищата, не ти е работа за спасяваш света от нас, а 
да си гледаш цирка, нали така? Не ми е никакъв проблем да те събудя още 
сега, ако искаш. Натискът върху рамото ти постепенно се е увеличавал по 
време на разговора и костта вече те наболява сериозно. 

Ако решиш да се присъединиш към Мъртвите богове, мини на 277. 

Ако предпочиташ да се събудиш като смъртен, обърни на 272. 

Ако се подиграеш на Гевин, като откажеш и на двете му 
предложения, отиваш на 258. 


- 263 - 
Сетне чукът на разрушението се стоварва върху теб и животът ти прекъсва 
като скъсаната струна на арфа, преди да успееш да изпищиш. 
Сънят ти пропада в смъртта, а Мъртвите се нахвърлят върху Белегаст и света 
като пет грабливи птици. 
Боговете са сериозен противник. 


КРАЙ 


< 264 < 
Заобикаляш трона и спираш до Луната. Слънцето не помръдва през цялото 
време, вторачен право пред себе си. Съпругата на дневното светило слага 
пръст на устните си и ти оставаш с отворена уста, докато в главата ти 
прозвучава мелодичният й глас: 
„Нека Слънцето не разбира какво се случва в небето, докато го няма. Какво 
искаш да ме попиташ, човече?” 
Въпросът те сварва неподготвен. Дотолкова си запленен от красотата й, че в 
главата ти не е останала и една свързана мисъл, а какво остава за 


любопитство. Луна се усмихва така, че сърцето те заболява и в гърлото ти 
спира буца, сетне отново ти предава мислите си: 
„Ще ме виждаш всяка нощ от живота си, човече. Радвай се на мига, който 
имаш, и не тъжи за онуй, което все още не си загубил.” 
„Какво да сторя, богиньо?)”, опитваш се да предадеш неизразимата си мъка в 
думи. 
„Не забравяй едно нещо: любовта е по-силна от разрушението, поне засега. 
Избирай десните пътища, които се пазят от съпруга ми, но винаги ме носи в 
сърцето си.” 
Кимваш и тя ти прави знак отново да преминеш пред трона, за да разговаряш 
със Слънцето. 

Премини на 280 


- 265 - 

Блъсваш нежната ръка на Гнестра встрани и пристъпваш към леглото, 
готов за удар. По жилите ти се разнася мъртвешки хлад и богинята се усмихва 
по-широко: 

- Мисля, че си объркал нещо. Аз отнемам живота на смъртните, а не 
обратното. Сбогом, човече... 

Очите ти се затварят пряко волята ти и мракът зад тях е по-тъмен от 
този, който държиш зад клепачите си. Сънят меко се превръща в смърт, а 
Мъртвите богове получават Белегаст като подарък от ръцете ти. 


КРАЙ 


- 266 - 

Сънят ти те запраща на брега на слънчев океан, над който се носят 
призивно кряскащи чайки. Намираш се на една от нащърбените канари, в 
които се разбива прибоят, в компанията на някакъв приятен мъж на средна 
възраст. 

- Здравей - поздравява те той и ти посочва удобния издължен стол до себе си. 
- Заповядай, денят е прекрасен. 

Сядаш до него и внимателно го оглеждаш: по-скоро висок, безупречно 
облечен в скъпи платове, със завързан на главата яркозелен тюрбан и очи с 
цвета на млада трева. 

- Не те познавам - признаваш си накрая. 

Той поклаща глава: 


- Честно казано, и аз не се познавам по изображенията във вашите храмове. 
Някой някъде здравата се е объркал. 
Мъртвият бог ти протяга ръка: 
- Горнок, богът на болестите. 
Поколебаваш се, преди да стиснеш ръката му, и той леко се усмихва: 
- Можеш да бъдеш спокоен, човеко. Не действам по този начин. 
Облягаш се в стола, загледан в слънчевата пътека по вълните на океана. 
- Какво мога да ти предложа? - обажда се възпитано Горнок. - Вино? Луда 
трева? Райски прах? 
Осъзнаваш, че това вече е следващото изпитание. Е? 
Ще избереш виното -- на 282. 
Тревата -- на 288. 
Райския прах -- на 253. 


- 267 - 
Поклащаш глава: 
- Не, Горнок. По-силен съм от тед. 
Той разсеяно захвърля пръчицата в океана под вас и се вторачва в тед: 
- Никой смъртен не може да твърди това, нахални човече. Прекаленият светец 
не е скъп и на боговете, не знаеше ли това? 
Каниш се да отвърнеш нещо самоуверено, но в сърцето внезапно те пронизва 
остра болка и ти рухваш от стола. 
- Сбогом - изкривява устни Горнок и ти обръща гръд. 
Сънят ти хлътва в смъртта, а Мъртвите богове се заемат с Белегаст. 


КРАЙ 


- 268 - 
- Не - отвръщаш нагло и усещаш как вселената около теб се размърдва 
неспокойно в съня си. 
- Лъжеш - констатира щастливо Грисиол. - Кръгът е разкъсан! Как може да 
си толкова глупав?! 
Пустинята се разлетява около теб на едри парцали и нещо неумолимо започва 
да те изблъсква от съня ти. Опитваш се да се съпротивляваш, но след няколко 
мига вече си буден. 
Дошъл е хладният час преди зората, когато нощта умира, и биенето на 
сърцето ти звучи като камбана. От пода към тавана бавно падат кървави 
капки и се събират в блестяща локва. 


С треперещи ръце отмяташ завивките и допълзяваш до прозореца, отвъд 
който дебне НОВИЯТ СВЯТ. 


КРАЙ 


- 269 - 

Оставяш петното на личността си да се разпилее и да се смеси без следа 
с всепоглъщащата белота наоколо. Остава ти единствено да се рееш до 
безкрая. Завинаги. 

Когато шефът на трупата от „Храма на чудесата” най-сетне разбива 
вратата на къщата ти на следващата сутрин, те намира в леглото -- без следа 
от пулс ис щастлива усмивка. 

- Сигурно е сънувал нещо хубаво - промърморва циркаджията и потърква 
брадичката си. 

Луната бавно излиза над перваза на прозореца и един ярък лъч спира на 
лицето на мъртвеца. 


КРАЙ 


< 270 - 

Изсумтяваш и отново се потътряш към креслото пред камината си. 
Изключено е някой да те изкара от къщи по това време, ако ще и ти самият да 
имаш рожден ден. 

По средата на пътя променяш решението си и поемаш направо към 
спалнята. В стаята е леко хладно и ти плътно се увиваш в няколко дебели 
одеала, след което духваш свещта. Сънят идва неусетно, както става винаги. 
Последното нещо, което чуваш, са забързани стъпки под прозореца, където 
светлината на уличния фенер хвърля жълти искри по снега, и сребърен смях 
на момиче. 

Продължи на 256. 


271 
- Не съм достоен за теб, Слънце - скланяш глава и по бузите ти потичат сълзи. 
- Не мога да се справя с Мъртвите богове и не знам нищо за този Проход 
..„Моля те, избери някой друг. 
- Добре - прогърмява гласът на слънчевия бог. - Иди си, човеко, и се моли да 
ме видиш отново. 


Събуждаш се в хладния час преди зората, когато нощта умира, и чуваш 
биенето на сърцето си като камбана. От пода към тавана бавно падат кървави 
капки и се събират в блестяща локва. 

С треперещи ръце отмяташ завивките и допълзяваш до прозореца, отвъд 
който дебне новият свят. 


КРАЙ 


- 272 - 
- Бих искал да се събудя, моля - казваш с благодарност. 
- Нищо по-лесно - отвръща Гевин и силно те ощипва. 

Изохкваш и се събуждаш в хладния час преди зората, когато нощта 
умира, а биенето на сърцето ти звучи като камбана. От пода към тавана бавно 
падат кървави капки и се събират в блестяща локва. 

С треперещи ръце отмяташ завивките и допълзяваш до прозореца, 
отвъд който дебне новият свят. 

КРАЙ 

- 273 - 

Отново закрачваш през пустинята и докато хоризонтът пред теб се 
протяга в безкрайността, сънят ти преминава в безвремието. 

Умираш, подарявайки Белегаст на Мъртвите богове. 


КРАЙ 


- 274 < 

На ръката ти проблясва символът на целувката на смъртта и двата 
рубина огряват среброто с кърваво сияние. Няма съмнение: Гормендон е 
застинал срещу теб като сянката на статуя, а зад огромния чук на 
разрушението звездите колебливо примигват и разпалват пламъците си. 
- Смъртта ще измами ентропията, Гормендон - прошепваш прозрението на 
съня си. - Просто защото ще умрем, преди да дойде време да я видим. 

Отнякъде повява вихър и те прегръща, за да те отнесе. 

Продължаваш на 285. 


- 275 - 
(Уводът към тази час беше толкова многословен, че чак ме е яд. Не 
разбра ли, че става дума за приключение, свързано със сънищата, а не с 
купоните?!) 


Колкото и да те мързи, не можеш да откажеш. Подсвирквайки си, се 
обличаш, избираш някакъв подарък за детето от шкафа, където държиш 
подобни джунджурии, и излизаш в нощта. Празненството се оказва доста 
весело и когато изпращате повечето гости, петимата с двете двойки от „1001 
кули” оставате в празната зала на кръчмата, като бавно отпивате от чашите 
си, гледате свещите и си говорите разни умни и сериозни работи. 

Неочаквано те побиват тръпки, сякаш някой някъде е отворил невидима 
врата. Разгревожено оглеждаш останалите на масата, които изглежда също са 
усетили нещо. Преди да отвориш уста, Амбра внезапно се вторачва в нищото 
пред себе си и изпищява една-единствена дума, от която косите ти 
настръхват. 

- Той се връща - казва Марк със странно равен глас, загледан в същото. 

От пода към тавана бавно започват да падат кървави капки. 

А сетне над Белегаст връхлита хаосът. 


КРАЙ 

- 276 - 
- Мъртвите богове описват Кръг, за да отворят Прохода. Петимата застават 
един след друг като змия, захапала опашката си, и обединяват силите си за 
усилието. 
- А смъртният? 
- Смъртният трябва да измине техния Кръг, за да завърши нашия - отвръща 
Слънце. - Когато се срещнеш и с петимата Мъртви богове, ще си затворил 
пътя и Проходът ще изчезне, преди да се е появил. Ако обаче дори един от 
тях успее да те изкара от Кръга, с този свят ще бъде свършено. 
- Как да започна? - питаш, когато виждаш, че няма да каже нищо повече. 
- Просто сънувай - казва Слънцето и блясъкът му помръква. - И дано се 
събудиш и ме видиш да изгрявам отново. 

Мини на 252. 


277 - 

- Чудесно! - оживява се Гевин. - За нула време ще те направим Мъртъв бог. 

Той мълниеносно премества ръката си и отново те сграбчва - този път 
за гърлото. Усмивката му заплашва да раздели лицето му на две: 
- А може би просто ще те направим мъртъв. 

Смехът му остава далеч назад, когато се втурваш в небитието. Сънят 
меко се превръща в смърт, а Мъртвите богове получават Белегаст като 
подарък от ръцете ти. 


КРАЙ 


- 278 - 

Яростно захапваш хляба и задъвкваш усърдно, като ръмжиш от 
удоволствие. За твоя изненада, още първите няколко хапки те засищат и ти 
решаваш да не ядеш повече ...само за да откриеш с ужас, че не можеш да го 
направиш. 

Продължаваш безумно да дъвчеш и да тъпчеш в устата си нови парчета 
хляб, докато стомахът ти се гърчи от болка. Един повей на вятъра отмята 
качулката на сгьрбената фигура и ти с ужас виждаш под нея ухилен 
тъмножълт череп. 

- Грисиол, бог на глада - размърдва челюсти скелетът, докато се гърчиш по 
пясъка край него. - Сбогом и благодаря, че сподели трапезата ми. 

Сънят ти мъчително се провира в смъртта, докато Мъртвите богове се 
нахвърлят върху Белегаст и света като хищни птици. 


КРАЙ 


- 279 - 

Заставаш здраво на крака и вдигаш ръцете си срещу прииждащата 
мастиленочерна вълна. За миг ти се струва, че Гормендон забавя крачка и 
чукът му се поколебава, вдигнат за удар... 

Ако си взел пръстена от Гнестра, можеш да минеш на 274. 

Ако пръстенът не е у теб, прехвърли се на 263. 


< 280 - 
- Добре дошъл, човеко - казва Слънцето с дълбок като пропаст, но тих и 
приятен глас. - Скоро ще започне, така че трябва да поговорим. 
- Какво ще започне? 
- Отварянето на Прохода - отвръща той и през яркото му чело минава сянка 
като тази от облак, понесен от силен вятър над планински връх. - Във всяка 
епоха от света на Мъртвите богове към този на Слънцето и Луната се отваря 
врата, която може да бъде затворена само от нашата страна, при това от 
смъртен. Ако това не бъде сторено, Белегаст ще бъде пометен, а след него и 
целият ни свят. 
- Мъртвите богове? Мислех, че те са покровители на Белегаст. 
Слънцето уморено се усмихва: 
- Покровители в онзи смисъл, в който човекът влага в грижите си за 
прасенцето, което ще изяде. Градът ти, човеко, е най-подходящото място за 
отваряне на Прохода, и това е единствената причина Мъртвите да имат 


специално отношение към него. Вие съществувате заради тях ...и върхът на 
иронията е, че им се кланяте. 

- Не много усърдно - решаваш да защитиш човешкия род. 

Усмивката на Слънцето става по-широка: 

- Точно на това разчитам. 

Той замълчава и ти се вторачваш в блестящото му лице, по което няма нито 
една бръчка. Гревогата е единствено в очите му. 

Ако искаш да го попиташ защо разговаря точно с теб, продължи на 287. 
Ако предпочиташ да разбереш как точно се затваря Прохода, иди на 276. 
Ако не искаш точно ти да си този смъртен, който да се заеме с това, 
мини на 271. 


< 281 - 

- Няма - усмихваш се дръзко. - По-добре ти да дойдеш, богиньо. 
- Нима не обичаш леглата? - усмивката й става по-широка, без да губи нищо 
от двусмислието си. 
- Нека първо се опознаем - свиваш рамене. - Да поговорим, да потанцуваме... 
Гнестра меко се изправя от леглото с котешка грация: 
- Танцът на Смъртта? Това ми харесва. 
Прегръщаш слабото й тяло с едната ръка през кръста, а пръстите на другата 
ти ръка се сплитат с нейните. Музиката се усилва и вие запристъпвате из 
стаята. Не си сигурен, но леглото като че ли се отдръпва, за да ви направи 
място. 
Изведнъж усещаш грапавината на пръстена на Гнестра под ръката си и 
дързостта на съня ти дарява една идея. 

Ако искаш да се опиташ да го откраднеш, мини на 257. 

Ако не мислиш, че идеята е добра, върви на 283. 


- 282 - 

- Наздраве! - казва Горнок и ти неволно се усмихваш при мисълта, че го 
чуваш от устата на бога на болестите. 
Докосваш ръба на златната си чаша в неговата и преди да отпиете, той 
подхвърля: 
- Предлагам да решим въпроса с Кръга още тук и сега. Ще пием до дъно и 
онзи, който пръв стигне до него, ще спечели. Какво ще кажеш? 
Замислено се вторачваш в чашата си, в която проблясква бисерната течност. 

Ако се съгласиш с предложението му, мини на 259. 

Ако го отхвърлиш, обърни на 286. 


- 283 - 

Преборваш се с наглото си желание да откраднеш пръстена на богинята на 
смъртта и мълчаливо продължаваш танца. 
- Всичко хубаво свършва - казваш след малко и отстъпваш назад с лек 
поклон. 
- Може би те чака нещо още по-хубаво - отвръща богинята, без да откъсва 
очи от твоите. 
- Може би някой друг път -- намигваш. 
Тя се поколебава за миг, сетне се разсмива и махва с ръка, а в стената до теб 
се появяват очертанията на врата: 
- Довиждане, човеко. 
- Довиждане, богиньо. 
Когато затваряш вратата зад гърба си, въздъхваш с искрено облекчение. 

Продължи на 262. 


< 284 - 


- Аз- отвръщаш. 
- Вече почти си успял - кимва Грисиол. - Засега довиждане, смъртни човече. 
Примигваш и откриваш с облекчение, че пустинята е изчезнала. 

Обърни на 289. 


- 285 - 
Къпеш се в светлина, млечнобяла, успокояваща и 
ярка едновременно, получена чрез пълното сливане 
на слънчеви и лунни лъчи... 
„Кръгът е затворен”, прозвучава навсякъде около 
теб и гласът също е слят, мъжки и женски 
едновременно, безкрайно спокоен... 
„Можеш да починеш”... 
„Всичко свърши”... 
Затваряш очи и откриваш, че светлината се 
простира и зад клепачите ти, сякаш тялото ти е 
изчезнало или се е превърнало в част от нея. Волята 
за ясно сънуване неусетно те е напуснала и ти вече 
се носиш по повърхността на виденията, без да 
можеш да сториш нищо и без да го искаш. 


Сбираш останките от личността си в мъждукащо петно насред млечнобелия 
си сън и откриваш, че все още можеш да се събудиш. 

Ако искаш да го направиш, мини на 293. 

Ако предпочиташ да се гмурнеш още по-дълбоко в съня, иди на 269. 


- 286 - 
- Знам, че не мога да спечеля, Горнок - свиваш рамене и отпиваш малка 
глътка от чашата си. 
Той кимва тъжно, оставя своята и запалва благоуханна пръчица с луда трева. 
Без да каже нищо, богът ти подава упойващата билка. 
Ако приемеш, минаваш на 288. 
Ако откажеш и на това предложение, иди на 267. 


- 287 - 

- Както вече казах, само смъртен може да затвори Прохода, като опише Кръга 
на Мъртвите богове. 
- Но в Белегаст живеят хиляди поети, художници, теолози и воини ...- 
възразяваш. 
Слънце леко се усмихва: 
- Наричате го салто мортале, нали? Смъртоносно преобръщане, или завъртане 
на смъртните? В случай, че не го знаеш, „цирк” значи „кръг” на един от 
древните езици на човешкия род. Не оспорвай избора ми: нима някой друг 
може да се справи по-добре с описването на затварящия символ от господаря 
на арената-окръжност? 
- Добре де - съгласяваш се. - Какво трябва да направя? 
- Просто сънувай - казва Слънцето и блясъкът му помръква. - И дано се 
събудиш и ме видиш да изгрявам отново. 

Мини на 252. 


- 288 - 

Поемаш димящата пръчица от ръката на Горнок и леко дръпваш от 
благоуханния дим. Действието на упойващата билка е мигновено: главата ти 
се замайва, мускулите ти се отпускат и те напушва необясним смях. 

- Смешно нещо сте вие, хората - усмихва се Горнок. 

Изкикотваш се, преди да успееш да му отвърнеш, и най-сетне се преборваш с 
пристъпа на смях: 

- Чупката, Горнок. Аз си тръгвам, ти оставаш. 


Усмивката слиза от лицето му като свалена маска. След няколко опита 

успяваш да станеш от стола и правиш крачка назад: 

- Ето това вече е смешно. 

Поемаш обратно, но се сещаш още нещо и отново се обръщаш. От столовете 

и Горнок няма и следа. Решаваш все пак да не пропиляваш шегата: 

- Смехът лекува! 

Все още кискайки се, напускаш брега и затърсваш пътя към следващия сън. 
Продължаваш на 234. 


- 289 - 

Беззвучно изпищяваш, но сънят не те пуска. 
Навсякъде около теб бушуват силите на хаоса, а сред напиращата ентропия 
отвред крачи самият Гормендон, богът на разрушението. Гигантската му 
тъмна сянка достига звездите и ги угася една по една, а ударите на чука му и 
тежките му стъпки се сливат в едно като гръмотевична буря. Светът се 
разкъсва на парчета, когато той премине през него, а пътят му води към тед. 

Ще побегнеш -- на 255. 

Ще се възправиш срещу него -- на 279. 


- 290 - 

Вратата се отваря, когато протягаш ръка към нея, и те пропуска в стая, 
покрита с червено кадифе. Отнякъде се носи тиха, странна музика в 
неравномерен ритъм, а във въздуха се носи сладникавата миризма на 
непознато благоухание. Единствената мебел в стаята е широко легло в 
средата , на което се е изтегнала бледа жена с красиво лице, облечена в лека 
черна роба от коприна. Косата й е тъмна, на шията си носи огърлица от 
черепи, а на лицето й танцува двусмислена усмивка. Гнестра, богинята на 
смъртта. 

- Ела - казва тя с глас като повей на влажен горещ вятър и протяга към теб 
изящната си ръка с дълги пръсти. 

Забелязваш, че ноктите й са лакирани в черно, и от това те обзема необясним 
ужас. На показалеца й е поставен сребърен пръстен с два рубина, оформени 
като разтворени устни. 

Какво ще сториш? 

Ще целунеш богинята -- на 292. 

Ще откажеш да изпълниш заповедта й -- на 281. 

Ще се опиташ да я убиеш -- на 265. 

- 291 - 
- Благодаря - отвръщаш и вдигаш парчето хляб. 
Преди да отхапеш, се поколебаваш за миг, макар ръцете ти вече да треперят 
от глад. 
Дали да изядеш цялото парче -- на 278. 


Или да отчупиш половината и да върнеш останалото на стареца -- на 
261. 


- 292 - 
Пристъпваш напред и се оставяш Гнестра да те прегърне. Устните ви се 
сливат в студена целувка и когато затваряш очи, те обгръща мрак, по-тъмен 
от този зад клепачите ти. 
Сънят меко се превръща в смърт, а Мъртвите богове получават Белегаст като 
подарък от ръцете ти. 


КРАЙ 


Белота... 

Отваряш очи и виждаш луната, която се е показала над перваза на 
прозореца. В Белегаст е дошло утрото. 

Докато си миеш зъбите, се мъчиш да си спомниш какво си сънувал и 
както обикновено, не успяваш. Заемаш се да приготвиш закуската си и 
прехвърляш наум задачите си за деня: да провериш как се справят новите 
актьори в цирка, да купиш дърва за камината, да се обадиш на кръчмаря от 
„1001 кули”, за да се извиниш за снощи, а може би найсетне да поканиш на 
вечеря онази жонгльорка от новата трупа... 

Напълно обикновен ден. 

Протягаш се, прозяваш се и се питаш защо ли това ти се струва толкова 
хубаво. Не успяваш да си отговориш, намигваш на луната и отново отпиваш 
от чая си. 


КРАЙ 


ЕПИЛОГ 


На около два часа път на изток от площада на Мъртвите богове, който 
от край време се смята за географския център на Белегаст, се намира 
Пилигримският кладенец. Кладенецът е с диаметър около един метър, 
съграден от черен мрамор, а дълбочината му е неизвестна. 

Пилигримският кладенец с право се смята за една от 
забележителностите на града, заедно с Рибарската улица, кейовете, Арката на 
зяпльовците и, разбира се, хилядата и една кули от сив гранит, които 
гъделичкат небето с острите си върхове, а в основата на всяка от тях има по 
една зазидана червенокоса девица. Древно поверие гласи, че който хвърли 
монета в него, след време ще се върне в Белегаст, и хроникьорите на града от 
векове насам отбелязват, че на ден в него падат по няколко дузини монети от 
всички краища на света: медни, златни и сребърни, от митрил или 
джуджешки бронз, корал, дърво, камък или мидени черупки. 

Когато затворите тази книга, затворете и очите си за няколко мига и си 
представете какво е да си монета на дъното на Пилигримския кладенец. 
Опитайте се да усетите бездънната хладина на непомръдващата вода, взрете 
се в мрака и докоснете хладните, хлъзгави мраморни стени на кладенеца. 
Опитайте се също така да изчислите какви са шансовете някога отново да 
видите слънцето и да вдишате дъха на пролетта. Странниците, които хвърлят 
монета в кладенеца, винаги се връщат в града. За монетите остава да ги чакаг. 

Когато помислите върху това, можете отново да отворите очи. Вие сте 
дарени с живота на човешки същества, така че най-вероятно няма да ви се 
наложи да чакате вечно на дъното на някой кладенец, без дори да знаете 
какво чакате. 

Ето така се чувстват монетите. Така се чувства Белегаст. Така се 
чувстват боговете. 

За вас остава да се върнете там, където сте хвърлили нещо. За мен - да 
ви чакам. 


В най-невероятния-цирк в града, арената на и 

Ново п очение от серията Ф щисреи 
тъзи иг за Белегаст, надми ащо 
ше „Приказки от 1001 кули“. 
ДИ риключения В една книга-игра - бо 
м. за та под слънци В „Като цирк“ без- 
милостна разправа с конкуренцията Във 
| рата „Този е твърде тесен за 
щ. дбама ни“: „Салто мортале“, третата част, 
и В козтто представлението добиВа митични 
проп ии и съд но ае а богоВе та. (ДА 
„ отноВо заемат с раВвят най- 
добре р циркаджийски пън Дека 
-- Шеметно.обяснение В любоВ към -меча и 
магията от майстора на жанра - Робърт 
Блона. 

